އަދުހަމް ތޫނު އެއްޗެއް ބޭނުންކޮށްގެން ގާސިމް މަރާލިކަން ޝަރީޢަތަށް ސާބިތު ކޮށްދޭނަން: ޝަމީމް – Dhen.mv\nއަދުހަމް ތޫނު އެއްޗެއް ބޭނުންކޮށްގެން ގާސިމް މަރާލިކަން ޝަރީޢަތަށް ސާބިތު ކޮށްދޭނަން: ޝަމީމް\nޓެކްސީ ޑްރައިވަރު ގާސިމް ހަސަން މަރާލި ކަމަށް އަދުމަހް މުޙައްމަދު މިއަދު އިންކާރު ކުރިނަމަވެސް، ތޫނު އެއްޗެއް ބޭނުންކޮށްގެން އޭނާ ގާސިމް މަރާލިކަން ދައުލަތުން ޝަރީއަތުގައި ސާބިތުކޮށްދޭނެ ކަމަށް ޕްރޮސެކިއުޓާ ޖެނެރަލް (ޕީޖީ) ހުސައިން ޝަމީމް ވިދާޅުވެއްޖެ އެވެ.\nއަދުހަމްގެ މައްޗަށް ކޮށްފައިވާ ދައުވާއަށް މިއަދު އޭނާ ކޯޓުގައި އިންކާރު ކުރުމާއި ގުޅިގެން ޕީޖީ ޝަމީމް ކުރެއްވި ޓްވީޓެއްގައި ވިދާޅުވީ އިއުތިރާފު އެއްބަސްވުމާ އެއްގޮތަށް ކުރިއަށް ނުދިއުމަކީ މައްސަލައެއް ނޫން ކަމަށާއި މިމައްސަލާގައި ޕީޖީ އޮފީހުން ޝަރީއަތަށް ހެކި ހުށަހަޅައިގެން، ހެކީގެ މައްޗަށް ބިނާކޮށް، އަދުހަމް ތޫނު އެއްޗެއް ބޭނުންކޮށްގެން މީހަކު މެރިކަން ޝަރީއަތަށް ސާބިތު ކޮށްދޭނެ ކަމަށެވެ.\nގާސިމް މަރާލި މައްސަލައިގައި ދައުލަތުން އަދުހަމްގެ މައްޗަށް ކޮށްފައިވަނީ ތޫނު އެއްޗެއް ބޭނުންކޮށްގެން ގަސްތުގައި މީހަކު މަރާލިކަމުގެ ދައުވާއެވެ. މިދައުވާއަށް އޭނާ ވަނީ ކުރިން އެއްބަސްވެ، ކަން ހިނގި ގޮތް ވެސް ތަފްސީލުކޮށް ފުލުހުންގެ ތަހުގީގަށް ކިޔައިދީފައެވެ. އަދި ގާސިމްގެ އާއިލާގެ ކިބައިން އޭނާ މާފަށް ވެސް އެދިފައިވެއެވެ.\nދައުވާއަށް އިއުތިރާފުވެއްޖެ ނަމަ އޭނާ އަށް ލުއި ޖަލުގެ ހުކުމެއް އަންނާނެ ގޮތަށް އަދުހަމާއި ޕްރޮސެކިއުޓާ ޖެނެރަލްގެ އޮފީހާ ދެމެދު އިއުތިރާފު އެއްބަސްވުމެއް އޮތީ ހަދައިފަ އެވެ. އެ އެއްބަސްވުމުގެ ދަށުން ގާސިމްގެ ވާރިސުން މަރަށް މަރު ހިފަން ބޭނުން ނުވެއްޖެ ނަމަ އަދުހަމްގެ މައްޗަށް އަންނާނީ 17 އަހަރުގެ ޖަލު ހުކުމެކެވެ.\nނަމަވެސް މިމައްސަލައާއި ގުޅޭގޮތުން މިއަދު ބޭއްވުނު އަވަސް ނިޔާގެ ޝަރީޢަތުގައި އަދުހަމް ވަނީ އެދައުވާއަށް އިންކާރު ކޮށްފައެވެ. އޭނާ ބުނިގޮތުގައި ގާސިމްގެ މަރަކީ އޭނާ ދެނެހުރިކަމެއް ވެސް ނޫނެވެ. އަދި އެދައުވާއަށް ކުރިން އެއްބަސްކުރުވީ ފުލުހުން އޭނާ މަސްތުގެ ހާލަތުގައި ބަހައްޓައިގެން ކަމަށް ބުނެ އޭނާވަނީ ތުހުމަތު ކޮށްފައެވެ.


ހޯމަ ،23 ޖުލައި 2018 / 13:25\nމޫސުމަށް އަންނަ މިފަދަ ބަދަލާއެކު، ފަޅުތެރޭގެ އޮޔަށް ބަދަލުއައިސް ދިމާވާ ހާދިސާތަކުގެ ސަބަބުން އެފަދަ ތަންތަނުގައި އަޅާފައި އޮންނަ އުޅަނދުފަހަރަށް މީގެ ކުރިންވެސް ގެއްލުންތައް ލިބިފައިވުމާއެކު، އެތަންތަނުގައި އުޅަނދު އެޅުމުގައި ރައްކާތެރިކަން ކަށަވަރުކުރުމަށާއި، ނަގިލި ކަހާލުންފަދަ ކަމެއް ދިމާވެދާނެކަމަށްޓައި ސަމާލުވެ، ރަނގަޅަށް ބެލެހެއްޓުމަށްވެސް މިފުރުޞަތުގައި އިލްތިމާސްކުރަމެވެ.\nވިއްސާރަވެ މަގުމަތީގައި ފެންހެދިފައި އޮންނަ ވަގުތުތަކުގައި މަގުހިނގާ މީހުންނާއި އުޅަނދު ދުއްވާ ފަރާތްތަކުންވެސް މަގުމަތީގެ ސަލާމަތާއި ރައްކާތެރިކަމަށްޓަކައި އަޅަންޖެހޭ ފިޔަވަޅުތައް އެޅުމަށާއި، ވަކިން ޚާއްޞަކޮށް މަގުތަކުގައި ފެންހެދިފައި އޮންނަ ވަގުތުތަކުގައި ބާރު ސްޕީޑުގައި ދުއްވުމަކީ ނުރައްކާތެރި ޙާދިސާއެއް ކުރިމަތިވެ ދުއްވާ މީހާ އަށާއި މަގު ހިނގާ މީހުންނަށްވެސް އިޢާދަ ނުކުރެވޭފަދަ ގެއްލުމަކާ ކުރިމަތި ވެދާނެކަމެއްކަމަށް ވާތީ އެކަންކަމަށްވެސް ރައްޔިތުން ސަމާލުކަން ދިނުމަށް ހުރިހައި ރައްޔިތުންނަށް މިފުރުޞަތުގައި އިލްތިމާސް ކުރަމެވެ.\nމަސްތުވާތަކެއްޗާއެކު ވެލާނާ އިންޓަރނޭޝަނަލް އެއާޕޯޓުން މީހަކު ހައްޔަރުކޮށްފި ބުދަ ،20 މާރޗް 2019\nދ. އަތޮޅު ތަޢުލީމީ މަރުކަޒުގެ ދަރިވަރުންނަށް ސްކޫލް ޓްރެފިކް މޮނިޓަރސް ޕްރޮގްރާމް ފަށައިފި ބުދަ ،20 މާރޗް 2019\nމަސްތުވާތަކެއްޗާއެކު ކާށިދޫން މީހަކު ހައްޔަރުކޮށްފި ބުދަ ،20 މާރޗް 2019\nތ. އަތޮޅު ތަޢުލީމީ މަރުކަޒުގެ ދަރިވަރުންނަށް ޓްރެފިކް އެވެއަރނަސް ޕްރޮގްރާމެއް ކުރިއަށްގެންގޮސްފި ބުދަ ،20 މާރޗް 2019\nމިއަހަރު ބޭއްވުމަށް ހަމަޖެހިފައިވާ ރައްޔިތުން މަޖިލިސް އިންތިޚާބުގައި މާލެސިޓީއަށް ކުރިމަތިލާފައިވާ ކެންޑިޑޭޓުންނާއި ފުލުހުން ބައްދަލުކޮށްފި ބުދަ ،20 މާރޗް 2019\nފުލުހުންގެ ބެލުމުގެ ދަށުގައި ހުރި ގިނައަދަދެއްގެ މަސްތުވާތަކެތި ނައްތައިލައިފި ބުދަ ،20 މާރޗް 2019\nމަސްތުވާތަކެއްޗާއިއެކު މީހަކު ޅ.ނައިފަރުން ހައްޔަރުކޮށްފި އަންގާރަ ،19 މާރޗް 2019\nށ.ކޮމަންޑޫގެ ގެއެއް ކޯޓު އަމުރެއްގެ ދަށުން ބަލައިފާސްކޮށް ގިނައަދަދެއްގެ މަސްތުވާތަކެއްޗާއިއެކު މީހަކު ހައްޔަރުކޮށްފި އަންގާރަ ،19 މާރޗް 2019


މި ފެކަލްޓީގައި ހިންގުމަށް ގަސްތު ކުރާ ބައެއް ކޯސްތަކުގެ ބައެއް މާއްދާތައް އެކުލަވައިލުން\nފަޅުމަތީ މަގު، މައްޗަންގޮޅި\nމި ފެކަލްޓީގައި ހިންގުމަށް ގަސްތު ކުރާ ބައެއް ކޯސްތަކުގެ ބައެއް މާއްދާތައްއެކުލަވައިލުން\nމި ފެކަލްޓީން ފެށުމަށް ގަސްތުކުރާ ތިރީގައި ދަންނަވާފައިވާ ކޯސްތަކުގެ ތިރީގައި ދެންނެވިފައިވާ މާއްދާތަކުގެ އައުޓްލައިންތައް އެކުލަވައިލުމަށް ބޭނުންވެއެވެ. މި މަސައްކަތަށް ކަނޑައެޅިފައިވާ އަގަކީ އައުޓް ލައިނަކަށް -/7،500 ރުފިޔާއެވެ. މިމަސައްކަތަށް ބޭނުންވަނީ ގުޅޭ ދާއިރާއަކުން މަތީ ތަޢުލީމު ޙާޞިލު ކުރައްވާފައިވާ ކަމާގުޅޭ ތަޖުރިބާ ޙާސިލް ކުރައްވާފައިވާ ފަރާތްތަކެވެ.\nRecord keeping concepts and practices\nInformation organization (Advanced cataloguing)\nArchives concepts & practices\nވީމާ، މި މަސައްކަތް ކޮށްދެއްވުމަށް ޝައުޤުވެރިވެވަޑައިގަންނަވާ ފަރާތްތަކުން ތިރީގައި އެވާ ގަޑިއަށް މި ފެކަލްޓީއަށް ވަޑައިގެން މަޢުލޫމާތު ސާފު ކުރެއްވުމަށްފަހު ކަނޑައަޅާފައިވާ ގަޑިއަށް ސީ.ވީ އާ އެކު އަންދާސީ ހިސާބު ހުށައެޅުއްވުން އެދެމެވެ. މަޢުލޫމާތު ސާފު ކުރެއްވުމަށް ވަޑައިނުގަންނަވާ ފަރާތްތަކުގެ އަންދާސީ ހިސާބު ބަލައި ނުގަނެވޭނެ ވާހަކަ މަޢުލޫމާތައްޓަކައި ދަންނަވަމެވެ.\nމަޢުލޫމާތު ސާފު ކުރެއްވުމަށް\n22 އޯގަސްޓު 2019\nއިތުރު މަޢުލޫމާތު ބޭނުންފުޅުވެވަޑައިގަންނަވާނަމަ، 3345177 ނުވަތަ 3345292 ނަންބަރާ ގުޅުއްވުން އެދެމެވެ.\nސުންގަޑި: 26 އޮގަސްޓް 2019 0000


Viyafaariveriya Junayd Anhen Muvazzafakah Jinsy Furassaara Kuri Massala eh Fenmathivejje ވިޔަފާރިވެރިޔާ ޖުނޭދު އަންހެން މުވައްޒަފަކަށް ޖިންސީ ފުރައްސާރަކުރި މައްސަލައެއް ފެންމަތިވެއްޖެ – Huvadhoo News Viyafaariveriya Junayd Anhen Muvazzafakah Jinsy Furassaara Kuri Massala eh Fenmathivejje Huvadhoo News\nވިޔަފާރިވެރިޔާ ޖުނޭދު އަންހެން މުވައްޒަފަކަށް ޖިންސީ ފުރައްސާރަކުރި މައްސަލައެއް ފެންމަތިވެއްޖެ\nރާއްޖޭގެ މަޝްހޫރު ވިޔަފާރިވެރިޔާ ޖުނޭދު އޭނަގެ އަންހެން މުވައްޒަފަކަށް ޖިންސީ ފުރައްސާރަކުރި މައްސަލައެއް ފެންމަތިވެއްޖެއެވެ.\nއެއަންހެން ކުއްޖާ ވަނީ އޭނައާ ދޭތެރޭ ޖުނޭދު ކަންތައްކުރިގޮތް ސޯޝަލް މީޑިޔާގައި ހާމަކޮށްފައެވެ. އޭނާ ބުނާގޮތުގައި ޖުނޭދު ވަނީ އެތައްފަހަރެއްގެ މަތިން އޭނައަށް ޖިންސީ ފުރައްސާރަކޮށްފައެވެ. ވަޒީފާގެ މާހައުލުގައި އުުޅެމުންދިޔައިރު ޖުނެއިދުގެ ފަރާތުން ހިތްހަމަނުޖެހޭ އެތައް ކަމެއް ފެނިފައިވާ ކަމަށާއި އެވާހަކަތައް އެހެން ސްޓާފުން ކައިރީ ދެއްކުމުން އެންމެންވެސް ދިނީ ވަޒީފާއިން ވަކިވުމުގެ ޚިޔާލުކަމަށް އެއަންހެންކުއްޖާ ވަނީ ބުނެފައެވެ.\nވަޒީފާއިން ވަކިވާން ނިންމީ ޖުނޭދުގެ ފުރައްސާރަތައް ދުވަހެއް ދުވަހެއް އިތުރުވަމުން ގޮސް އެއްދުވަހަކު ގަދަކަމުން އޭނަޔާ ކައިރިވާން އުޅުމުން ކަމަށް އެއަންހެންކުއްޖާވަނީ ފޭސްބުކް ޕޯސްޓެއްގައި ކިޔައިދީފައެވެ. އެހެންކަމުން މިމަހު 1 ވަނަ ދުވަހު އޭނާ ވަނީ ވަޒީފާއިން އިސްތިއުފާ ދީފައެވެ.\nއެ މައްސަލާގައި ފުލުހުންގެ މީޑިއާ އޮފިޝަލަކު ވިދާޅުވީ “އޮންދިގޯ”ގެ އަންހެން މުވައްޒަފަކަށް ޖިންސީ ފުރައްސާރަ އާއި ޖިންސީ ގޯނާ ކުރި ކަމަށް ތުހުމަތު ކުރެވޭ މައްސަލައެއް ފުލުހުންގެ ސަމާލު ކަމަށް އައިސްފައިވާ ކަމަށާއި އެކަން ތަހުގީގު ކުރަމުން އަންނަ ކަމަށެވެ.


Hajjj ge alhukamah2million ah vure gina muslimun jamaavehjje\nހައްޖުގެ އަޅުކަމަށް ދެ މިލިއަނަށް ވުރެ ގިނަ މުސްލިމުން މައްކާއަށް ޖަމާވެއްޖެ\n19 އޮގަސްޓް 2018 - ހައްޖުގެ އަޅުކަމަށް ދެ މިލިއަނަށް ވުރެ ގިނަ މުސްލިމުން މައްކާއަށް ޖަމާވުން.\nމައްކާ، ސައުދީ އަރަބިއްޔާ - މިއަހަރުގެ ހައްޖުގެ މަތިވެރި އަޅުކަން އަދާކުރުމަށް ދެ މިލިއަނަށް ވުރެ ގިނަ މުސްލިމުން މައްކާއަށް ޖަމާވެއްޖެ އެވެ.\nއިސްލާމް ދީނުގެ ފަސް ވަނަ ރުކުން ކަމުގައިވާ ހައްޖުގެ އަޅުކަން އަދާކުރުމަށް ދުނިޔޭގެ އެކި ކަންކޮޅުތަކުން މުސްލިމުން މައްކާއަށް ޖަމާވާން ފަށާފައި ވަނީ، މީގެ ހަފްތާއެއްހާ ދުވަސްކުރިން އެވެ. ސައުދީގެ އޮތޯރިޓީތަކުން ބުނަނީ ވައިގެމަގުންނާއި ކަނޑުމަގުން އަދި އެއްގަމު މަގުން ދެ މިލިއަނަށް ވުރެ ގިނަ މުސްލިމުން މިހާތަނަށް ވެސް މައްކާއަށް އައިސްފައިވާ ކަމަށެވެ.\nމި އެންމެންނަށް ހިދުމަތް ދިނުމަށް ސައުދީގެ ވުޒާރާތަކުން ވަނީ ބޮޑެތި ތައްޔާރީތައް ވެފަ އެވެ. އެގޮތުން 30،000 އަށް ވުރެ ގިނަ ސިއްހީ ހިދުމަތްތެރިންނާއި ސަލާމަތީ ހިދުމަތްތަކުގެ މީހުން އަދި އެހެން ވެސް މަސައްކަތްތެރިން ވަނީ ހައްޖާޖީންގެ ހިދުމަތަށް ނެރެފަ އެވެ. އަދި ޓެކްނޮލޮޖީގެ ވަސީލަތްތައް ބޭނުންކޮށްގެން ހައްޖުވެރިންގެ ސަލާމަތާއި ރައްކާތެރިކަން ކަށަވަރުކޮށްފައިވާ އިރު، ހައްޖުވެރިންނަށް ފަހިވާނެ ހިދުމަތްތައް ވަނީ ގާއިމްކޮށްފަ އެވެ.\nހައްޖުގެ އަޅުކަން ކުރުކޮށް.\nހައްޖުގެ އެންމެ މުހިންމު އަޅުކަން ކަމަށްވާ، އަރަފާތު ބިމަށް ދިޔުމަށް، މިރޭ ފަތިހު ހައްޖާޖީއިން ދަތުރު ފަށާނެ އެވެ. ފޭލިގޭގެ ސަހަރުގެ ގޮތުގައި މަޝްހޫރުވެފައިވާ މިނާގެ ހުދު ފޭލިގެ ތަކުގައި ހައްޖުވެރިން މިއަދާއި މިރޭ އަޅުކަމުގައި ވަގުތުތައް ހޭދަކުރާނެ އެވެ. ހުދު އިހުރާމްގައި ތިބި، އެތައް މިލިއަން ހައްޖުވެރިންނެއް މިހާރު ވަނީ މިނާއަށް ޖަމާވެ ފޭލިގެތައް ފުރާލައިފަ އެވެ.\nހުރިހާ ހައްޖާޖީން ވެސް މާދަމާ އަރަފާތު ބިމުގައި މެންދުރު ނަމާދާއި އަސްރު ނަމާދު އެކުގައި ޖަމާއަތުގައި ކުރާނެ އެވެ. އޭގެ ކުރިން، ހުތުބާއެއް އިއްވާނެ އެވެ. އަދި އެއަށް ފަހު އެނބުރި މިނާއަށް ގޮސް، ޖަމްރާތަކަށް ހިލަ އުކާނެ އެވެ.\nރާއްޖެއިން ވެސް މިފަހަރު 1،500 މީހަކު ވަނީ ހައްޖަށް ގޮސްފަ އެވެ. އެންމެ ގިނައިން މިއަހަރު ވެސް ހައްޖަށް ގޮސްފައި ވަނީ އިންޑޮނޭޝިޔާއިން އެވެ.\nހައްޖާއި އުމުރާގެ ކަންކަމާ ބެހޭ ސައުދީގެ ވަޒީރު، މުހައްމަދު ސާލިހު ބެންތީން ވިދާޅުވީ، ހައްޖުވެރިން އުފުލުމުގައި 18،000 ބަސް ބޭނުން ކުރާނެ ކަމަށާއި އެ ބަސްތައް މަގުނޯޅޭނެ ގޮތަށް ޓްރެކް ކުރަމުން ދާނެ ކަމަށެވެ. އަދި ހައްޖުވެރިން މަގު އޮޅި ގެއްލުމުގެ ފުރުސަތު އޮތުމުން ކޮންމެ ހައްޖުވެރިއެއްގެ އަތުގައިވެސް ޖީޕީއެސް ހިމެނޭ ޓްރެކިން ބޭންޑެއް ހަރުކޮށްފައި ވާނެ ކަމަށް އޭނާ ވިދާޅުވި އެވެ. އަދި ހައްޖުގެ ތެރޭގައި އެއްވެސް ކަހަލަ ހަމަނުޖެހުމެއް ހިނގުމަށް އަދި ހައްޖާ ގުޅުމެއް ނެތް ހަރަކާތްތަކަށް ފުރުސަތެއް ނޯންނާނެ ކަމަށް ވެސް އޭނާ ވިދާޅުވި އެވެ.


Roadhain libey tharubiyathu -2- One Online\nމިސްރުގެ މިސްކިތެއްގައި މުސްލިމުން ނަމަދުކުރަނީ --\nރޯދައިން ލިބޭ ތަރުބިޔަތު - 2\nވަރަށް ހިތާމަވެރި ޙަޤީޤަތެކެވެ. މިހާރަކަށް އައިސް އަޅުގަނޑުމެންގެ އަމަލީ ދިރިއުޅުން ހައްތާވެސް މިދަނީ އިސްލާމީ އުޚުއްވަތުގެ ތަޞައްވުރާ ފޭވަމުންނެވެ. މުއްސަނދީން ކުރެ ގިނަމީހުންތިބީ ފައިސާވެރިކަމުގެ މަސްތުގައެވެ. ފޯރުންތެރީންކުރެ ދާދިމަދު މީހަކު މެނުވީ އުއްމަތުގެ ބޭނުންތަކުގެ މައްޗަކުން ހަނދާނެއް ނުހުރެއެވެ. މުޖްތަމަޢުގައިތިބި އަތްމަތި ދަތިމީހުންނާމެދަކު ވިސަނައެއް ނުލައެވެ. އަދި ކީތްތޯއެވެ؟ އެބައިމީހުންގެ މަޖާކުރުމާއި، އިސްރާފު ކުރުމާއި ދެއްކުންތެރިކަން ވެފައިވަނީ އުއްމަތުގެ ފަޤީރުންނަށްކުރިމަތިވާ އިތުރު ހާސްކަމަކަށެވެ. ފިކުރުބޮޑުވުމުގެ ސަބަބެއްކަމުގައެވެ.\nމީގެ އެއްމިސާލަކީ ކާވެނީގެ ހަފްލާތަކެވެ. ކާވެނީގެ ހަފުލާތަކުގައިވެސް އިސްރާފުކުރުން ވަނީ ހައްދު ފަހަނަޅައިފައެވެ. ޖައްވާއި، ކަނޑުއަޑީގައި ކާވެނިކުރުމާއި، ދެއްކުންތެރިކަމުގެ މިންނެތް ބޭކާރު ޒީނަތްތެރިކުރުމާއި ވަލީމާގެ އިސްރާފަކީ މުއްސަނދީންގެ ފެޝަނެކެވެ. އުންމަތުގެ ޢާންމު އަފުރާދުންނާއި . ކުޑަކުޑަ މުސާރަކޮޅެއް ލިބޭ މީހުންގެ ކިބައިގައި އެފަދަ ޚަރަދުތަކެއްކުރުމުގެ އެކަށޭނަކަމެއްނުހުރެއެވެ. އެކަމަކު އެމީހުންނަކީވެސް ހަމަ އިންސާނުންނެވެ. ހިތާއި ފިތުގެ އަހުލުވެރީންނެވެ. ތިމާމެންގެ ދަރީންނަށް ހުރިހައިވެސް ވަސީލަތްތަކެއް ހޯދައިދޭންބޭނުންވާ މީހުންނެވެ. އެހެންކަމުން އެފަދަ މަންޒަރުތަކުން އެމީހުންގެ ހިތްތައް ޒަޚަމްވެއެވެ.\nއާއްމުގޮތެއްގައި ދެއްކުންތެރިކަމުގެ މިހުރިހައި ޚަރަދުތަކެއް ކުރެވެނީ އިޖްތިމާއީ ގަދަރުވެރިކަން ފާޅުކުރުމަށެވެ. ކަންދައްކައިގެން މަޝްހޫރުވުމުގެ ބޭނުމުގައެވެ. މާތްﷲގެ ރުހި ވޮޑިގަތުން ވިއްކައިލައިފައި ޚަލްްޤުތަކުންގެ ތާރީފު ހޯދުމުގެ ގޮތުންނެވެ. މިފަދަވަގުތުތަކުގައި ރޯދަ އަޅުގަނޑުމެންނަށް ހަނދާންކޮށްދެނީ މުއުމިނުންނަކީ ތިމާމެން ފިކުރާވާގޮތުގެ ބަަދަލުގައި ތިމާމެންގެ ރަސްވަންތަ ރައްބުގެ ރުހިވޮޑިގަތުން ގަންނަ ބައެއްކަމެވެ. އެހެންކަމުން ތިމާފަދަ އިންސާނުން ރުއްސައި އެމީހުންގެ ތާރީފު ހޯދުމަށްޓަކައި މާތްﷲ ރުހިވޮޑިނުގަންނަވާނެ ގޮތްތައް ޚިޔާރުކުރުމަކީ މުއުމިނުންނާ އެކަށީގެންވާ ކަމެއްނޫނެވެ.\nއިސްލާމީ މަރުކަޒުގައި ކުރި އިސްތިސްގާ ނަމާދަށްފަހު ދުއާ ކުރަނީ -- ވަން ފޮޓޯ: މުހައްމަދު އައުޒަމް\nފަޤީރު ޢާއިލާތަކުގެ ވިސްނުންތޫނު ޤާބިލްދަރިންނަށް މަތީ ތަޢުލީމުގެ ފުރުޞަތުލިބުމަކީ ވަރަށްވެސް ވާދަވެރިކަމެކެވެ. އަޅުގަނޑުމެންގެތެރޭގައި އުފެދިގެން މިއުޅޭ ރިޝްވަތުގެ ބާޒާރަކީވެސް ޙަޤީޤަތަށް ދަންނަވާނަމަ ޤައުމުގައިތިބި ފޯރުންތެރީންގެ އުފެއްދުމެކެވެ. ތިމާމެންގެ އާރާއި ބާރާއި ނުފޫޒުވަރުގަދަކޮށް އިތުރަށް މުއްސަނދިވުމަށްޓަކައި ކުރާފަސާދައެކެވެ. އަރަހުށި މާތްﷲ ތަނަވަސްކަމުގެ ނިޢުމަތް ދެއްވައިފައިވާ ފަރާތްތަކުން ތިމާމެންގެ ވާޖިބު ހަނދާންނައްތައިލައި ތިމާމެންގެ ނިކަމެތި އަޚުންނާއި އުޚްތުން ކުރިއަރުވާްން މަސައްކަތް ކުރަމުން ނުގެންދާތީ ކުރިމަތިވާ ކާރިސާތަކެެވެ.\nބަރަކާތްތެރި ރަމަޟާން މަސް އަޅުގަނޑުމެންނަށް ދަސްކޮށްދޭ ފިލާވަޅުތަކުގެތެރެއިން އެއްފިލާވަޅަކީ ވަގުތަށް ޙުރުމަތްތެރިކޮށްހިތުމުގެ ފިލާވަޅެވެ. ރާވައިލައިގެން ވަގުތަށްފައްތައިގެން ކަންތައް ކުރުމުގެ ފިލާވަޅެވެ. އަޅުގަނޑުމެން ވިސްނައިލާއިރު އަޅުގަނޑުމެންގެ މާތްދީނުގެ ކޮންމެ އަޅުކަމެއްވެސް ވަނީ ވަރަށްބޮޑަށް ވަގުތާ ގުޅުވިފައެވެ. ކަންކަމުގެ ފެށޭގަޑިޔާއި ނިމޭ ގަޑި ކަނޑައެޅިފައެވެ. މިގޮތުން ރޯދަޔާމެދު ޚިޔާލު ކޮށްލަމާ ހިންގަވާށެވެ. ހާރުދަމުގައި ތެދުވެ ފަަޖުރުލުމުގެކުރީން ހާރުކާން ޖެހެއެވެ. ހާރުކާންޖެހޭގަޑިޔާމެދު ފަރުވާކުޑަކޮށް ފަޖުރުގެ އަލިކަންފާޅުވާފަހުން އެންމެ ކޯވަރެއް އަރުންއެތެރެކުރިކަމުގައިވިޔަސް ރޯދަ ރޯދަޔަކަށް ނުވެއެވެ. އިރުއޮއްސުމާއެކު ރޯދަވީއްލާން ޖެހެއެވެ. އިރުއޮއްސުމުގެ ކުރީން ކައިބޮއިހަދައިފިނަމަ ރޯދަ ގެއްލުނީއެވެ. އިރުއޮއްސުމަށްފަހު ރޯދަނުވީއްލައި ލަސްކޮށްފިނަމަ އެއީ މަކްރޫހަކަމެކެވެ. ދީނުގެ ނަބީއްޔާ ސައްލަﷲ އަލައި ވަސައްލަމަގެ އިރުޝާދާ ޚިލާފުވުމެވެ. ދުވާލުގެ އަޅުކަމުގައިވެސް ރޯދަ ވީއްލުމަށްފަހު ކުރާންޖެހޭ ރޭގަނޑުގެ އަޅުކަމުގައިވެސް ވަގުތު ވަނީ ކަނޑައެޅިފައެވެ. މަޣްރިބުނަމާދާއި ، އިޝާނަމާދަކީވެސް ވަގުތު ކަނޑައެޅިގެންވާ ދެފަރުޟެވެ. ފެށޭވަގުތާއި ނިމޭވަގުތު އައްޔަން ވެފައިވާ ދެއަޅުކަމެވެ. އިޝާނަމާދަށްފަހުތަރާވީސް ކުރުމެެވެ. ތައުފީޤު ލިބުނުމީހަކު ނިދައި ހޭލައިގެން ތެދުވެ ތަހައްޖުދު ނަމާދު ކުރުމެވެ. މިހުރިހާކަމަކީވެސް ކުރިޔަށްރާވައިގެން ވަގުތަށްފައްތައިގެން ކުރާންޖެހޭ ކަންކަމެވެ.\nޝައްކެއްނެތެވެ. މިއީ ވަގުތަށް ސަމާލުވުމުގެ ބޮޑެތިފިލާވަޅުތަކެވެ. ވަގުތަކީ ވަރަށް އަގުހުރި ރައުސުމާލެކެވެ. ފާއިތުވެއްޖެ ވަގުތެއް އަނބުރައެއް ނާންނާނެއެވެ. ވަގުތަކީ ވެސް އަރަހުށި މާތްﷲގެ ވަރަށް ބޮޑު ނިއުމަތެކެވެ. މުސްލިމުންގެ ދުނިޔެއާއި އާޚިރަތުގެ ލާބަޔާއި މަންފާހުރީ ވަގުތަށް ކަމޭހިތުމުގައެވެ. ވަގުތަށް ފަރުވާކުޑަކުުރުމަކީ ދެދުނިޔޭގެ ގެއްލުމެކެވެ.\nނަމަވެސް ގަޑިޔަށް ހުރުމަތްތެރިކޮށް ނުހިތުމަކީވެސް މިހާރަކަށް އައިސް އަޅުގަނޑުމެންނަށް އާދަވަމުން އަންނަކަމެކެވެ. އަޅުގަނޑުމެންނަށް ރީތިވަމުން އަންނަ ކަމެކެވެ. ވިސްނައިލަމާ ހިންގަވާށެވެ! އަޅުގަނޑުމެންގެތެރޭގައި ބާއްވާ ޖަލްސާތަކާއި ބޮޑެތި ބައްދަލުވުންތައް ގަޑިޔަކަށް ނުފެށެއެވެ. ވަގުތަކަށް ނުނިމެެވެ. އެހެނިހެން ކަންކަން އެއްބައިގައި އޮއްވައި ދީނީ ވަރަށްގިނަ ރަސްމިއްޔާތުތަކެއްގައި ވެސް މިކަން ހިނގަނީ މިގޮތަށެވެ. ރޭގަނޑު ރޭދެބައިވާ ވަގުތަކީ އަޅުގަނޑުމެންގެ ތަޤްރީރުތައް އެންމެ ފޯރިއަރައި އެންމެ ހޫނު ގަދަވާ ވަގުތެވެ. އަޅުގަނޑުމެންގެ ސާދާ އަޑުއެހުންތެރީންނަށް ފަތިސް ނަމާދަށް ހޭލެވޭނެތޯ ނުވަތަ ނޫންތޯ ވިސްނައިލުމަކީ އަޅުގަނޑުމެން ކުރާންޖެހޭ ކަމެއް ނޫނެވެ. އެކަމަކު ދަންނަވަންތޯއެވެ. ވަގުތު ބޭކާރު ކުރުމާއި، އިސްރާފު ކުރުމަކީ މުދާ އިސްރާފު ކުރުމަށްވުރެ މާގެއްލުންހުރިކަމެކެވެ.\nރޯދަ އަޅުގަނޑުމެން އާދަކުރުވަނީީ އަޅުގަނޑުމެންގެ ހިތްކިޔާކަންތައްތަކަށްވުރެ އަޅުގަނޑުމެންގެ ރަސްވަންތަ ﷲގެ ރުހިވޮޑިގަތުމަށް އިސްކަންދިނުމަށެވެ.މިސާލެއްގެ ގޮތުން ދަންނަވަނަމަ ހައިހޫނުކަމާއި ކަރުހިއްކުމަކީ އިންސާނަކަށް އެކަންކަން ނުފިލުވައި މަޑުޖައްސައިލައިގެން ނުހުރެވޭނެ ދެކަންތަކެވެ. އެކަމަކު އަޅުގަނޑުމެން އެކަންކަމަށް ކެތްތެރިމިވަނީ ކުޑައިރުކޮޅަކަށެއް ނޫނެވެ. ފަޖުރުގެ އަލިކަން ފާޅުވީއްސުރެ އިރުއޮއްސޭންދެނެވެ. އެކަންކަމާހުރެ އަޅުގަނޑުމެންނާދިމާޔަށް މޮށޭނެ ނުވަތަ އަދަބުދޭނެ މީހަކު ފެންނާކަށެއްނުހުރެއެވެ. އެކަމަކު އެކަންކަން ބަރުދާސްތު މިކުރަނީ ހިތުން ރުހުމުންނެވެ، އަޅުގަނޑުމެންގެ އެދުންތަކަށްވުރެން އަޅުގަނޑުމެންގެ ރަސްވަންތަﷲގެ ރުހިވޮޑިގަތުމަށް އިސްކަން ދިނުމުގެ މިޔަށްވުރެ ފުރިހަމަ މިސާލެއް އޮންނާނެތޯއެވެ. އާދެ މިއީ، އަޅުގަނޑުމެން ކޮށްލާ އާދަކާދައިގެ ކަމެއް ނޫނެވެ. އަދިކީއްތީއެވެ.؟ މިއީ އަޅުގަނޑުމެން ލިިބިގަންނަ ތަރުބިޔަތެކެވެ. މިކަމަކީ އަޅުގަނޑުމެންގެ މައްޗަށް ފަރުޟުވެފައިވާ އެއްމަސްދުވަހުގެ ފަރުޟެއްކަމުގައި ވިޔަސް ކަމުގެ ރޫޙާއި މަޤްޞަދަށް ބަލާއިރު މިއީ ހަމައެކަނި މަސްދުވަހެއްގެ ކަމެއްނޫނެވެ. އަދި ކީއްތޯއެވެ. މުސްލިމުންގެ ކިބައިން އެދެވިގެންވަނީ އެބައިމީހުންގެ މުޅިހަޔާތުގައި ވެސް މިކަންމިމަގަށް ބޭއްވުމެވެ. ތިމާގެ ވެރި ﷲއަށްޓަކައި އަބަދުވެސް ކެތްތެރިވުމެވެ. އެހެން ނޫންނަމަ އަޅުގަނޑުމެންނަށް ރޯދައިން އެހާސިލުވަނީ އޭގެ ތޮށިގަނޑެވެ. ރޯދައިން ޤަސްދުވެވޭ ފައިދާހުރި ބައެއް ނޫނެވެ. އެލިބިގަނެވެނީ ރޯދައިގެ ރޫޙޭއްނޫނެވެ. ކައުސާހިބާ ސައްލަﷲ އަލައިހި ވަސައްލަމަ އިރުޝާދުދެއްވައިފައިވާ ފަދައިން ނުކައިނުބޮއިހުރުމަކީ ޙަޤީޤީމާނައިގައި ރޯދައެއްނޫނެވެ.\nކީރިތި ޤުރްއާނުގައިވަނީ ރިބާ ޙަރާމް ކުރެއްވިކަން ސަރީޙު ބަސްފުޅުން އިއުލާން ކުރައްވައިފައެވެ. އިސްލާމްދީނުގެ ނަބިއްޔާ ސައްލަﷲ އަލައިހި ވަސައްލަމަވެސް ވަނީ ރިބާ ކެއުމާއި ރިބާ ހިމެނޭ ކަންކަމަށް އެއްވެސް ސިފައެއްގައި އެއްބާރުލުން ދިނުން މަނާކުރައްވައިފައެވެ. އެހެންކަމުން އަރަހުށި މާތްﷲގެ ރުހިވޮޑިގަތުން އިސްކުރުމުގެ ފޮނިކަން ތޖުރިބާ ކުރާ މުއުމިނުން ރިބާގެ ފަހަތުން ދާކަށެއް ޖާގައެއްނެތެވެ.\nޝައްކެެއްވެސް ނެތެވެ. މިމޫސުމަކީ އަޅުގަނޑުމެންގެ ނަފުސުތައް އަޅުގަނޑުމެންގެ ހެޔޮކަމުގެ ޒަމީރުގެ ބާރުގެ ދަށުގައި މަތަކޮށް ހިފެހެއްޓުމުގެ މޫސުމެވެ. އެކަމުގެ އިމްތިހާނުގެ ދުވަސްވަރެވެ. ރޯދަ ކުރުވިކަމަކީ ހަމައެކަނި އަޅުގަނޑުމެން ކަރުހިއްކައިގަތުމާއި ހައިހޫނުކަމުގައި ބައިތިއްްބުންކަން ނުވަތަ އަޅުގަނޑުމެންގެ ހަޔާތަށް ރޫޙާނީ އަދި އަޚްލާޤީ އިންޤިލާބެއް ގެނެސްދިނީކަން އެނގޭނީ މިހިރަ ގޮތްގޮތުން ބަލައި ވިސްނައިލުމުނެނެވެ.


IWCG Ge Isnegumaaeku Nukulhedhuntherikan Hunna Meehunge Dhuvas Faahaga Kuranee — Ihavandhoo.com\nއައި.ޑަބުލިއު.ސީ.ޖީ ގެ އިސްނެގުމާއެކު ނުކުޅެދުންތެރިކަން ހުންނަ މީހުންގެ ދުވަސް ފާހަގަކުރަނީ\n22 ނޮވެމްބަރު 20200ފާތިމަތު ރާޔާ ރައޫފް\nއިހަވަންދޫ ވިމަންސް ކޮމިއުނިޓީ ގުރޫޕުން އިސްނަގައިގެން އިހަވަންދޫ ޕޮލިސް ސްޓޭޝަން، އިމަގު ޖަމިއްޔާ، އިހަވަންދޫ ކޮމިއުނިޓީ ސްކައުޓް ގުރޫޕު އަދި އެހެނިހެން މުއައްސަސާތަކާއި ގުޅިގެން މިއަހަރުގެ ނުކުޅެދުންތެރިކަން ހުންނަ މީހުންގެ ދުވަސް ފާހަގަކުރާގޮތަށް ނިންމައިފިއެވެ. މިދުވަސް ފާހަގަ ކުރުމަށްޓަކައި ތަފާތު އެކިކަހަލަ ސްޓޯލްތަކާއެކު ކުޑަކުދިންގެ ހަވީރެއް ބޭއްވުމަށް ގުރޫޕުން ތައްޔާރުވަމުން ދާއިރު މި ފެށޭ ޑިސެމްބަރު މަހުގެ 12 ވަނަ ދުވަހު މި އިވެންޓް ބޭއްވުމަށް މަސައްކަތް ކުރަމުންދާކަމަށް ވިމެންސް ކޮމިއުނިޓީ ގުރޫޕުން މި ނޫހަށް މައުލޫމާތު ދެމުން ބުނެފައިވެއެވެ.\nމި ގުރޫޕުގެ އިސްނެގުމާއެކު މިފަދަ އިވެންޓެއް ފުރަތަމަ ފަހަރަށް ބޭއްވުމަށް ނިންމާފައި ވާއިރު އިވެންޓް ގެ މަގުސަދަކީ ނުކުޅެދުންތެރިކަން ހުންނަ ފަރާތްތަކާއި އެފަރާތްތަކުގެ އާއިލާތަކަށް ހިތްހަމަޖެހޭ އުފާވެރި ވަގުތުކޮޅެއް ހޯދައިދިނުން ކަމަށާއި އަޅުގަނޑުމެން އެންމެންވެސް ތިބީ އެފަރާތްތަކާ އެކުގައިކަން އެފަރާތްތަކަށް އިހުސާސް ކޮށްދީ، އެފަރާތްތަކުގެ އިހުސާސްތައް އަޑުއަހައި ، މުޖުތަމަޢުގެ ތެރޭގައި ބައިވެރިވެ އުޅުމުގެ ފުރުސަތު ފަހިކޮށްދިނުންކަމަށް އެ ގުރޫޕުން ބުނެފައިވެއެވެ.\nއެއްހަމަ ހަވީރުގެ ނަމުގައި މި އިވެންޓް ބޭއްވުމަށް ތައްޔާރުވަމުންދާއިރު މި ހަވީރުގައި އެކި މުއައްސަސާތަކުގެ ފަރާތުން ތަފާތު ސްޓޯލްތަކާއި ހަރަކާތްތައް ކުރިއަށް ގެންދިއުމަށް ވަނީ ހަމަޖެހިފައެވެ. އަދި މި އިވެންޓްގައި ހާއްސަކޮށް ނުކުޅެދުންތެރިކަން ހުންނަ ފަރާތްތަކުގެ ހުނަރު ދައްކާލުމުގެ ޝޯވއެއް ކުރިއަށް ގެންދިއުމަށް ރާވާފައިވާ ކަމަށް މި ނޫހަށްމައުލޫމާތު ލިބެއެވެ. މީގެ އިތުރުން، މި އިވެންޓްގައި އިސްވެ ހަރަކާތްތެރިވާނީ ހަމައެކަނި ކަނބަލުން ކަމަށާއި ކަނބަލުންގެ ކެރުންތެރިކަމާއި ހީވާގިކަން މި އިވެންޓްގެ ތެރެއިން ފެނިގެންދާނެކަމަށް ކޮމިއުނިޓީ ގުރޫޕުން ބުނެއެވެ.\nހަމަ އެހެންމެ، މި އިވެންޓް ގެ އިތުރުން ނުކުޅެދުންތެރިކަން ހުންނަ މީހުންގެ ދުވަހާ ގުޅިގެން އާންމުން ހޭލުންތެރިކުރުމަށް ހާއްސަ ސެޝަންތަކެއް , ޑިސެމްބަރު މަހުގެ ފަހުކޮޅު ކުރިއަށް ގެންދިއުމަށް ހަމަޖެހިފައިވާ ކަމަށާއި މި ސެޝަންތަކުގައި ނުކުޅެދުންތެރިކަން ދެނެގަންނާނެ ގޮތާއި، އެފަރާތްތަކަށް އަޅައިލުމުގެ ގޮތުން ކުރެވިދާނެ ކަންތައްތަކާ ބެހޭގޮތުން މައުލޫމާތު ދެވޭނެކަމަށް ވިމަންސް ކޮމިއުނިޓީ ގުރޫޕުން ބުނެއެވެ. މި ސެޝަންތަކުގައި މައުލޫމާތު ދެއްވުމަށް ހަމަޖެހިފައިވަނީ ސްޕެޝަލް އެޑިއުކޭޝަންގެ ދާއިރާއިން މަތީ ފާސް ނަންގަވައިގެން ހުންނެވި، ވިމަންސް ކޮމިއުނިޓީ ގުރޫޕުގެ ނައިބު ރައީސާ ހަލީމަތު ހުސައިނެވެ. އަދި މި ސެޝަންތަކުގައި ބައިވެރިވާން ބޭނުންވެލައްވާ ފަރާތްތަކުން 9829919 ނަންބަރަށް ގުޅައި ނަން ނޯޓު ކުރައްވަމުން ގެންދިއުމަށް ވިމަންސް ކޮމިއުނިޓީ ގުރޫޕުގެ ރައީސާ ފާތިމަތު ޝާއިރާ އެދިލައްވައެވެ.\nމިހާތަނަށް މި އިވެންޓްގައި ބައިވެރިވުމަށް ނިންމާފައިވަނީ އިމަގު، ކުލަބު ޕޯލްސްޓަރ، ޕޮލިސް ސްޓޭޝަން، އިހަވަންދޫ ސްކައުޓް ގުރޫޕު، އިހަވަންދޫ ފެނަކަ ބްރާންޗާއި އާމިނާދިޔޯ ސިއްހީ މަރުކަޒެވެ.\nމި މުއައްސަސާތަކުގެ ފަރާތުން ލިބެމުންދާ އެހީތެރިކަމާއި އެއްބާރުލުން ފާހަގަކޮށް ވިމަންސް ކޮމިއުނިޓީ ގުރޫޕުން ވަނީ އިވެންޓް އިތުރަށް ފުރިހަމަ ކުރުމަށްޓަކައި އެހެނިހެން މުއައްސަސާތަކުގެ އެހީތެރިކަމާއި އެއްބާރުލުމަށްވެސް އެދިފައެވެ . އަދި މި އިވެންޓްގައި ބައިވެރިވުމުގެ ފުރުސަތު އިހަވަންދޫގެ އެންމެހާ މުއައްސަސާތަކަށް ހުޅުވައިލެވިފައިވާ ކަމަށް ކޮމިއުނިޓީ ގުރޫޕުގެ ރައީސާ ފާތިމަތު ޝާއިރާ މި ނޫހަށް މައުލޫމާތު ދެއްވަމުން ބުނެފައިވެއެވެ.\nމި އިވެންޓްތައް ކާމިޔާބު ކަމާއެކު އެންމެން ގުޅިގެން ކުރިޔަށް ގެންދިއުމަށް އުއްމީދު ކުރާ ކަމަށާއި މި ދުވަހާއި ގުޅިގެން އިތުރަށް ހަރަކާތްތައް ބޭއްވުމަށް އިހަވަންދޫ ދާއިރާގެ މެމްބަރު މުހައްމަދު ޝިފާއު އާ މަޝްވަރާ ކުރެވެމުންދާ ކަމަށްވެސް ކޮމިއުނިޓީ ގުރޫޕުން ބުނެއެވެ. ވިމެންސް ކޮމިއުނިޓީ ގުރޫޕަކީ ރަށުގައި ހިންގޭ ތަފާތު އެކި ހަރަކާތްތަކުގައި އެކިގޮތްގޮތުން އެހީތެރިވެ، އެއްބާރުލުން ދޭ، ހަރަކާތްތަކުގައި އިސްނަގައިގެން އެކުވެރިކަމާ އެއްބައިވަންތަކަމާއެކު މަސައްކަތްކުރާ ގުރޫޕެއްކަން ފާހަގަ ކުރެވެއެވެ.


SunOnline: Flatten the Curve; Dhivehin kiyaanee keekey?\nފްލެޓަން ދަ ކާވް: ދިވެހިން ކިޔާނީ ކީކޭ؟\nމުހައްމަދު މުޒައްޔިން ނާޒިމް 14 May 2020, 14:00\nކޮވިޑް-19 އާ ގުޅޭ ނޫސްކޮންފަރެންސެއްގައި ބަލި ފެތުރޭ ގޮތުގެ ގްރާފް ދައްކާލަނީ -- ފޮޓޯ/ އެންއީއޯސީ\nމުޅި ދުނިޔޭގައި ބާރަށް ފެތުރި، ނުރައްކާ ކުރަމުން ދާ ކޮރޯނާވައިރަހުގެ ރޯގާއާ އެކު އާ އާދަތަކާއި އާ ކަންތައްތަކަށް އިންސާނުންނަށް އެނބުރެން މި ވަނީ މަޖުބޫރުވެފަ އެވެ. މިވައިރަހާ އެކު ސިއްހީ ކަންކަމަށް އެހާ ސަމާލުކަމެއް ނުހުންނަ ދިވެހިންނަށް ވެސް، ސިއްހީ ކަންކަމުގެ ތެރެއަށް ވައްދައިދީފި އެވެ. އެހެން ނަމަވެސް ކޮރޯނާވައިރަހާ އެކު ސިއްހީ އެތައް އާ ބަސްތަކެއް ދިވެހިންގެ ދުވަހުގެ ބަސްކޮށާރުގެ ތެރެއަށް ވަނީ ވަދެގެން ގޮސްފަ އެވެ.\nޕެންޑަމިކް ނުވަތަ "އާލަމީ ވަބާ" އާއި ލޮކްޑައުން ނުވަތަ "ފުރަބަންދު"، ފިޒިކަލް ޑިސްޓޭންސިން "އިޖްތިމާއީ ގައިިދުކުރަން" ފަދަ ބަސްތައް މިއީ މިހާރު ދިވެހިންގެ ދޫ މައްޗަށް ފަރިތަ ބަސްތަކެކެވެ.\nމި ވަބާއިން ސަލާމަތްވުމަށް، ސިއްހީ މާހިރުން އިރުޝާދު ދެއްވާއިރު އަބަދުވެސް ވިދާޅުވަނީ؛ ކާވް ފްލެޓް ކުރަން ޖެހޭ ކަމަށެވެ. އިނގިރޭސިން ބުނާ ނަމަ "ފްލެޓެނިން ދަ ކާވް" އެވެ. މީގެ މާނައަކި ކޮބައި ހެއްޔެވެ؟ އަދި މިއަށް ދިވެހިން ކިޔާނީ ކިހިނެއް ހެއްޔެވެ؟\nކާވް ފްލެޓް ކުރުމުގެ މާނައަކީ ގައުމެއްގެ ސިއްހީ ނިޒާމަށް ކުޅަދާނަވާ ވަރަށް، ބަލި ޖެހޭ މީހުންގެ އަދަދު އެއް ވަރެއްގައި ހިފަހައްޓާފައި ބެހެއްޓުމެވެ. ފުރަ ބަންދާއި ގައިދުރުކަމުގެ ފިޔަވަޅުތައް އަޅަނީ މި މަގުސަދު ހާސިލްކުރާށެވެ. މިބަލިމަޑުކަން މައިތިރި ކުރެވުން، ނުނީ ނުކުރެވުން ބިނާވެފައި އޮންނަނީ ކާވް ފްލެޓް ކުރުމާ ކަމަށްވާއިރު، މިކަމަށް ދިވެހިން ކިޔާނީ ކީކޭ ހެއްޔެވެ؟ ސޯޝަލް މީޑިއާގައިވެސް މިކަމުގެ ބަހުސެއް އެބަ އޮތެވެ.\nކޮރޯނާވައިރަހާ ދެކޮޅަށް މަސައްކަތް ކުރާ ގައުމީ ސެންޓަރު އެންއީއޯސީގެ ތަރުޖަމާން މަބުރޫކް އަޒީޒް، ވިދާޅުވަނީ "ގުދު ފަތި ކުރަން" ޖެހޭ ކަމަށެވެ. މިއީ ކާވް ފްލެޓް ކުރުން، މަބުރޫކް ދިވެހި ކުރައްވާ ގޮތެވެ. ސޯޝަލް މީޑިއާގައި ހިޔާލު ފާޅުކުރި މީހުންގެ ތެރެއިން ބައެއް މީހުންގެ ނަޒަރުގައި ދިވެހި ބަހުން ކިޔަންވީ "ބަޅު ފަތި" ކުރުމެވެ. ނުވަތަ ކޮންމެވެސް އެހެން ބަހެއް ކުރިއަށް ލުމަށްފަހު ފަތި ކުރުން ނުވަތަ ތިރި ކުރުން ކިޔަންވީ އެވެ. މިއީ ހައްތަހާވެސް އާންމުގެ ހިޔާލެވެ.\nދިވެހި ބަހުގެ އެކަޑަމީން މިހާރު މި ވަނީ މި ބަހަށް ރަސްމީކޮށް ކިޔާނެ ބަހެއް ނިންމާފަ އެވެ. އެއީ "ބާނި ތިރިކުރުން" އެވެ.\nއެކަޑަމީގެ ރައީސް އަހްމަދު އަޝްރަފު އަލީ "ސަން"އަށް ވިދާޅުވީ، މި ފެށުނު ހަފްތާގައި ބަސްކޮމިޓީން ރަސްމީކޮށް އެ ބަސް ފާސްކޮށް މިހާރު އެންމެހާ މުއައްސަސާތަކަށް ހިއްސާކޮށްފައިވާ ކަމަށެވެ.\nއަޝްރަފު ވިދާޅުވީ، މި ބަސް އެކުލަވާލުމުގައި ބަސް ކޮމިޓީން ބަލާފައިވަނީ މިކަމުގެ ބަސްކޮށާރަށާއި މީގެ ކުރިން ކިޔާ ކިޔުންތަކަށް ކަމަށެވެ.\n"ޑޮކްޓަރުންވެސް ވަހަކަ ދައްކާއިރު ވިދާޅުވާނެ ދެން ނަގާނެ ރާޅެއް ނޭނގޭނޭ ކަމަށް. މި އާލަމީ ވަބާގައި ހިމޭން ވަގުތުކޮޅެއް އައިސްފައި ދެން ނަގާނެ ރާޅެއް ނޭނގޭނެ ކަމަށް. ނަގާ ރާޅުގެ އަދަދުން ހަމަ އެ ބަސްކޮށާރަށް ބަލާނަމަ، ގްރާފުން މި ފެންނަނީ އޭގެ ބާނި. ބާނި އެންމެ އުސް ކުންނަށް ދިޔުމަކީ ޕީކަށް އެރުން. އެންމެ އުސް ކުންނަން އަރާނޭ މިވެނި ދުވަހެއްގައި، އެއަށްފަހު ބާނި ތިރިވަމުން ދާނީ،" ބަސް ބޭނުންކުރާނެ ގޮތް ކޮންމެވެސް ވަރަށް އޮޅުންފޮލުއްވައި ދެއްވަމުން އަޝްރަފު ވިދާޅުވި އެވެ.\nބަސް ކޮމިޓީގެ ރައީސް މުހައްމަދު ފާރޫގު ހަސަން ވިދާޅުވީ، ބަސް ކޮމިޓީއަށް ބަހެއް ހެދުމަށް ހަވާލުކުރުމާއެކު، މީގެ ކުރިން އެކި އެކި ފޯރަމްތަކުގައި ބަސް ބޭނުން ކުރަމުން އަންނަ ގޮތާއި، އާންމުގެ ހިޔާލު ހޯދާ ކަމަށެވެ. އެގޮތަށް ފާޅު ކުރާ ހިޔާލުތަކާއެކު މަޝްވަރާ ކުރުމަށްްފަހު، ބަސް ކޮމިޓީގެ މެމްބަރުންގެ އަގްލަބިއްޔަތުން އެ ބަހެއް ނިންމާ ކަމަށް އޭނާ ވިދާޅުވި އެވެ.\n"އެ ހުރިހާ ބަސްތަކަށް މަޝްވަރާ ކުރުމަށްފަހު، އަޅުގަނޑުމެން ބަލަން ބަހުގެ ހަމަތަކަށް ފެތެނީ ކޮން ބަހެއްތޯ. ބެލުމަށްފަހު އަޅުގަނޑުމެން ނިންމަވަނީ ކޮންމެ ލަފްޒެއްވެސް،" ފާރޫގު ވިދާޅުވި އެވެ.\nކާވް ފްލެޓް ކުރުމަށް ދިވެހި ބަހުސް ރަސްމީކޮށް ކިޔާނެ ގޮތެއް މި ވަނީ ސާފުވެފަ އެވެ. އެއީ "ބާނި ތިރިކުން" އެވެ. މިގޮތް ވައިގައި ހިފައިފާނެ ހެއްޔެވެ؟ ނޫނީ މަބުރޫކް ކިޔާ ގޮތަށް އެންމެން ވެސް ކިޔާނީ ގުދު ފަތިކުރުން މިހެން ހެއްޔެވެ؟


އުނގޫފާރު ރީޖަނަލް ހޮސްޕިޓަލް، އަލިފުށީ ސިއްޙީ މަރުކަޒު،ވާދޫ ސިއްޙީ މަރުކަޒު،ރަސްގެތީމް ސިއްޙީ މަރުކަޒު،ދުވާފަރު ސިއްޙީ މަރުކަޒު، މާކުރަތު ސިއްޙީ މަރުކަޒު،ރަސްމާދޫ ސިއްޙީ މަރުކަޒު، އިންނަމާދޫ ސިއްޙީ މަރުކަޒު، މަޑުއްވަރީ ސިއްޙީ މަރުކަޒު، އިނގުރައިދޫ ސިއްޙީ މަރުކަޒު، ފައިނު ސިއްޙީ މަރުކަޒު، ކިނޮޅަސް ސިއްޙީ މަރުކަޒު، ހުޅުދުއްފާރު ސިއްޙީ މަރުކަޒު\nލެވެލް 1ގެ (8 ގަޑިއުރު) ސިއްޙީ މަރުކަޒުތަކުގެ ނަރުހުންނަށް ނުކުންނަ ދުވަހަކަށް -/120 (އެއްސަތޭކަ ވިހި ރުފިޔާ)\nލެވެލް 2ގެ (16 ގަޑިއުރު) ސިއްޙީ މަރުކަޒުތަކުގެ ނަރުހުންނަށް ނުކުންނަ ދުވަހަކަށް -/150 (އެއްސަތޭކަ ފަންސާސް ރުފިޔާ)\nލެވެލް 3ގެ (24 ގަޑިއުރު) ސިއްޙީ މަރުކަޒުތަކުގެ ނަރުހުންނަށް ނުކުންނަ ދުވަހަކަށް -/188 (އެއްސަތޭކަ އަށްޑިހަ އަށް ރުފިޔާ)\nފުރިހަމަ ކޮށްފައިވާ ސިވިލް ސަރވިސްގެ ވަޒީފާއަށް އެދޭ ފޯމު (މި ފޯމް ސިވިލް ސަރވިސް ކޮމިޝަނުގެ ވެބްސައިޓުން އަދި މި މިހޮސްޕިޓަލްގެ ކައުންޓަރުން ލިބެންހުންނާނެއެވެ.)\n(ހ) މޯލްޑިވްސް ކޮލިފިކޭޝަންއޮތޯރިޓީން ފެންވަރު/ލެވަލް ކަނޑައަޅާފައިވާ، ރާއްޖެއިން ބޭރުގެ މަތީތަޢުލީމުދޭ މަރުކަޒަކުން ދޫކޮށްފައިވާ ތަޢުލީމީ ސެޓުފިކެޓުތަކާއިޓްރާންސްކްރިޕްޓްގެ ކޮޕީ؛ ނުވަތަ ކޯސް ފުރިހަމަ ކުރިކަމުގެ ލިޔުމާއެކުކޯހުން ލިބޭ ސެޓުފިކެޓު ވަކި ފެންވަރެއްގައި ޤަބޫލު ކުރެވޭނެކަމަށްމޯލްޑިވްސް ކޮލިފިކޭޝަންސް އޮތޯރިޓީން ދޫކޮށްފައިވާ ލިޔުމުގެ ކޮޕީ. އަދި ޓްރާސް ކްރިޕްޓްގެ ކޮޕީ.\n(ށ) މަތީ ތައުލީމު ދޭ، ރާއްޖޭގެމަރުކަޒަކުން ދޫކޮށްފައިވާ ތައުލީމީ ސެޓުފިކެޓުތަކާއި ޓްރާންސްކްރިޕްޓްގެކޮޕީ؛ ނުވަތަ ކޯސް ފުރިހަމަކުރިކަމުގެ ލިޔުމާއި ޓްރާންސްކްރިޕްޓްގެ ކޮޕީ.\n(ހ)ސިވިލް ސަރވިސްގެ ވަޒީފާއެއްގައި، ދައުލަތުގެ މުވައްސަސާއެއްގައި، ސަރުކާރު ހިއްސާވާ ކުންފުންޏެއްގައިނުވަތަ ޤައުމީ ނުވަތަ ބައިނަލް އަޤްވާމީ ޖަމްއިއްޔާ/ ޖަމާއަތެއްގައި ވަޒީފާ އަދާކޮށްފައިވާނަމަ، އަދާކޮށްފައިވާ ވަޒީފާ، އަދި ވަޒީފާގެމުއްދަތާއި، ވަޒީފާގެ މަސްއޫލިއްޔަތު ބަޔާންކޮށް އެ އޮފީހަކުންދޫކޮށްފައިވާ ލިޔުން.\n(ށ) އަމިއްލަ ކުންފުންޏެއް ނުވަތައަމިއްލަ އިދާރާއެއްގައި ވަޒީފާ އަދާކޮށްފައިވާނަމަ އަދާކޮށްފައިވާ ވަޒީފާ،ވަޒީފާ އަދާކުރި މުއްދަތާއި، ވަޒީފާގެ މަސްއޫލިއްޔަތު އަދިމަސައްކަތްކޮށްފައިވާ ތަނުގެ މުވައްޒަފުންގެ އަދަދު ބަޔާންކޮށް އެއޮފީހަކުން ދޫކޮށްފައިވާ ލިޔުން؛ ނުވަތަ ވަޒީފާ އަދާކުރިގޮތް އަންގައިދޭރެފަރެންސް ޗެކް ފޯމް\n(ނ) އުވާލާފައިވާ ދައުލަތުގެ އިދާރާތަކާއި ސަރުކާރު ހިއްސާވާ ކުންފުންޏެއްގައި މަސައްކަތްކޮށްފައިވާނަމަ އަދާކޮށްފައިވާ ވަޒީފާ، އަދި ވަޒީފާގެ މުއްދަތާއި، ވަޒީފާގެ މަސްއޫލިއްޔަތު ބަޔާންކޮށް އެ އޮފީހަކުން ދޫކޮށްފައިވާ ލިޔުން ނުވަތަ ވަޒީފާ އަދާކުރިގޮތް އަންގައިދޭ ރެފަރެންސް ޗެކް ފޯމް\n3. ލިބިފައިވާ ހުނަރު ( އިންޓަރވިއު / ޕްރެކްޓިކަލް )\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 23 ފެބްރުއަރީ 2020 ވަނަ ދުވަހުގެ 13:30 ގެ ކުރިން އުނގޫފާރު ރީޖަނަލް ހޮސްޕިޓަލަށެވެ. އަދި ވަޒީފާއަށް އެދޭ ފޯމާއި ލިޔުންތައް އީމެއިލް: raa.urh@gmail.com މެދުވެރިކޮށްވެސް ބަލައިގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމް ބަލައިގަނެވޭނެއެވެ.\nމި ވަޒީފާއަށް އެދި ހުށަހަޅާފަރާތްތަކުގެ ތެރެއިން ތަޢުލީމީ ފެންވަރާއި ތަޖުރިބާއަށް ބަލައި،ވަޒީފާއަށް ކުރިމަތިލާފައިވާ ފަރާތްތަކުގެ ތެރެއިން އެންމެ މަތިން މާކްސްލިބޭ 10 ފަރާތްތެއް ޝޯޓްލިސްޓް ކުރެވޭނެއެވެ.\nމިމަގާމަށް މީހަކު ހޮވުމަށް ބޭއްވޭ އިންޓަރވިއު، އޮންނާނީ،24 ފެބްރުއަރީ 2020 އާއި 27ފެބްރުއަރީ 2020 ދެމެދު، އުނގޫފާރު ރީޖަނަލް ހޮސްޕިޓަލްގެ ކޮންފަރެންސް ހޯލްގައެވެ. މި ވަޒީފާއަށް ކުރިމަތިލާފަރާތްތަކުން، އެ ތާރީޚުގެ މުއްދަތުގައި އިންޓަރވިއުއަށް ހާޒިރުވުމަށްތައްޔާރުވެގެން ތިބުން އެދެމެވެ.\n"ވަޒީފާއަށް ކުރިމަތިލީ ފަރާތް ތަކަށް ޕޮއިންޓް ލިބުނު ގޮތުގެ ޝީޓް A2) ފޯމް)" އާންމު ކުރުން\nއިންޓަވިއު ބާއްވާތާ ރަސްމީ ބަންދު ނޫން5ދުވަހުގެ ތެރޭގައި "ވަޒީފާއަށް ކުރިމަތިލީ ފަރާތަކަށް ޕޮއިންޓް ލިބުނު ގޮތުގެ ޝީޓް (A2 ފޯމް)" އާންމުކޮށް ފެންނާނެހެން މި އިދާރާގެ ވެބްސައިޓްގައި އާންމުކުރެވޭނެއެވެ. ވަޒީފާއަށް ކުރިމަތިލީ ފާރާތްތަކަށް ޕޮއިންޓް ދެވިފައިވާ ގޮތާއިމެދު ޝަކްވާއެއް އޮތްނަމަ A2 ފޯމް އާންމު ކުރާދުވަހުން ފެށިގެން ރަސްމީ ބަންދު ނޫން5ދުވަހުގެ ތެރޭގައި އެ ޝަކްވާއެއް މި އިދާރާއަށް ހުށަހަޅަންވާނެއެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ ރަސްމީގަޑީގައި 6580029 އަށެވެ. އީ-މެއިލް ކުރާނީ raa.urh@gmail.com އަށެވެ.\n18 ޖުމާދުލްއާޙިރާ 1441\nސުންގަޑި: 23 ފެބުރުވަރީ 2020 1330


Bangladesh ah nisbaiyvaa 4581 meehun fonuvaalevihje: Maldivian - vNews.mv\nބަންގްލަދޭޝްއަށް ނިސްބަތްވާ 4,581 މީހުން ފޮނުވާލެއްވިއްޖެ: މޯލްޑިވިއަން\nޠާހިރާ އަޒްހާރު 20 July 2020, 16:05\nދިވެހިރާއްޖޭގައި އުޅޭ ބިދޭސީން އަނބުރާ ގައުމަށް ފޮނުވާުލުމުގެ މަސައްކަތުގެ ތެރެއިން މޯލްޑިވިއަންގެ ފްލައިޓުތަކުން މިހާތަނަށް 4,581 ބަންގްލަދޭޝް މީހުން ފޮނުވާލެވިފައި ވާކަމަށް އެ އެއާލައިނުން ބުނެފިއެވެ.\nއެގޮތުން މިއަދުވެސް ބަންގްލަދޭޝްއަށް ނިސްބަތްވާ 199 ބިދޭސީންނާއެކު މޯލްޑިވިއަންގެ ފްލައިޓެއް ވަނީ ޑާކާއަށް ދަތުރުކޮށްފައެވެ.\nމިކަމާއި ގުޅިގެން މޯލްޑިވިއަންއިން ކޮށްފައިވާ ޓްވީޓެއްގައި ބުނެފައިވަނީ، މިއަދު ފްލައިޓުން 199 މީހުން ފުރުވާލެވުމާއެކު ބަންގްލަދޭޝްއަށް ނިސްބަތްވާ 4،581 މީހަކު މިހާތަނަށް ފުރުވާލެވިފައިވާ ކަމަށެވެ.\nދިވެހިރާއްޖެއަށް އެކި ކަންކަމުގައި އައިސްއުޅޭ ބިދޭސީންގެ އަދަދު 60 ހާހަށްވުރެ މައްޗަށް އަރާއިރު މިމީހުންގެ ތެރޭގައި ގަވައިދާއި ހިލާފަށް އެތައް ބިދޭސީންނެެއް އުޅެއެވެ.\nއެހެންކަމުން ކޮވިޑް-19 އާއި ގުޅިގެން މީހުން ދިރިއުޅޭ ތަންތަނުގެ ތޮއްޖެހުން ކުޑަކުރުމަށް، ގަވައިދާއި ހިލާފަށް އުޅޭ ބިދޭސީން އަނބުރާ ގައުމަށް ފޮނުވާލުމުގެ މަސައްކަތް ދިވެހި ސަރުކާރުން ގެންދަނީ ކުރަމުންނެވެ.\nމިގޮތަށް ފޮނުވާލާ މީހުންގެ ތެރޭގައި ގިނައީ ބަންގްލަދޭޝްއަށް ނިސްބަތްވާ މީހުންނެވެ.


Fathuruverinnah hidhumaidhinumuge huhdha 50 ah vure gina safaareeah – Iru\nމިއަހަރު ތެރޭ ހަލުވި އިންޓަރނެޓް ލިބޭނެ: ސަރުކާރު\nއަލީ ވަހީދު ރާއްޖޭން ބޭރަށް ވަޑައިގަތީ ޑޮކްޓަރަށް ދައްކަން: މަބްރޫކް\nހާލުގައި އުޅޭ އެންމެނަށް ފްލެޓު ނުލިބުނީ އެ އަދަދަށް ފްލެޓް ނެތުމުން: ފްލެޓް ކޮމިޓީ\nފަތުރުވެރިންނަށް ހިދުމަތްދިނުމުގެ ހުއްދަ 50 އަށް ވުރެ ގިނަ ސަފާރީއަށް\nރާއްޖެ އަށް އަންނަ ފަތުރުވެރިންނަށް ހިދުމަތް ދިނުމުގެ ހުއްދަ 50 އަށް ވުރެ ގިނަ ސަފާރީއަށް ޓޫރިޒަމް މިނިސްޓްރީ އިން ދީފި އެވެ.\nނެޝަނަލް ބޯޓިން އެސޯސިއޭޝަން އޮފް މޯލްޑިވްސް އިން ބުނާ ގޮތުން އޮގަސްޓް 12 ދުވަހާ ހަމައަށް 58 ސަފާރީ އަކުން ފަތުރުވެރިންނަށް ހިދުމަތް ދިނުމުގެ ހުއްދަ މިނިސްޓްރީ އިން ވަނީ ދީފަ އެވެ.\nއެގޮތުން ޖުލައި 15 ގައި ބޯޑަރު ހުޅުވާލުމާއި އެކު އެ މަހު އެކަނި ވެސް 14 ސަފާރީއަކަށް ހިދުމަތްދިނުމުގެ ހުއްދަ ދީފައި ވާއިރު، ބޯޑަރު ހުޅުވާލި ދުވަހު ވެސް ހަތަރު ސަފާރީއަކުން ވަނީ ފަތުރުވެރިންނަށް ހިދުމަތް ދިނުމަށް ފަށާފަ އެވެ.\nއޮގަސްޓް މަހުގެ މިހާތަނަށް 44 ސަފާރީއަކަށް ފަތުރުވެރިންނަށް ހިދުމަތް ދިނުމުގެ ހުއްދަ ދީފައި ވާއިރު، ހުއްދަ ދެވުނު ސަފާރީ ތަކުގެ ތެރެއިން އަދި ހިދުމަތްދޭން ނުފަށާ ހަތް ސަފާރީ އެބައޮތެވެ.\nއޭގެ ތެރެއިން ތިން ސަފާރީއަކުން އޮގަސްޓް 15 ވަނަ ދުވަހު ހިދުމަތްދޭން ފަށާއިރު، 17 ވަނަ ދުވަހު އިތުރު ސަފާރީއަކުން ވެސް ހިދުމަތްދޭނެ ކަމަށް އެންބީއޭއެމް އިން ބުނެ އެވެ. އަދި އޮގަސްޓް 20 ވަަނަ ދުވަހު ވެސް ސަފާރީއަކުން ހިދުމަތްދޭން ފަށާނެ ކަަމަށާއި، 22 ވަނަ ދުވަހު އަދި 25 ވަނަ ދުވަހު ވެސް ސަފާރީ އަކުން ހިދުމަތްދޭން ފަށާނެ ކަމަށް އެ އެސޯސިއޭޝަނުން ފާހަގަކުރެ އެވެ.\nސަރުކާރުން ކަނޑައަޅާފައިވާ މިންގަނޑުތަކަކަށް ފެތޭ ސަފާރީތަކަށް ހުއްދަ ދޭއިރު، އެކަމަށް އެދި ޓޫރިޒަމް މިނިސްޓްރީއަށް ޑިކްލަރޭޝަން ފޯމް އެއް ހުށައަޅަންޖެހެ އެވެ. އަދި ސަފާރީގެ އޮޕަރޭޓިން ލައިސަންސް އާއި، މީރާގެ ޓެކްސް ކްލިއަރެންސް ފޯމް ވެސް މިނިސްޓްރީ އަށް ހުށައަޅަންޖެހެ އެވެ. އޭގެ އިތުރުން ސަފާރީ އިން ސަލާމަތާއި ރައްކާތެރިކަމުގެ މިންގަނޑުތައް ގެންގުޅޭނެ ގޮތުގެ ޕްލޭންއެއް ވެސް މިނިސްޓްރީ އަށް ހުށައަޅަންޖެހެ އެވެ.


Raees Ge Vaahaka Thakakee MUNAAFIGUN Dhahkkaa Zaathuge Vaahakathakeh: Ali Waheed - vNews.mv\nރައީސްގެ ވާހަކަތަކަކީ "މުނާފިގުން" ދައްކާ ޒާތުގެ ވާހަކަތަކެއް: އަލީ ވަހީދު\nއަހުމަދު ހަމީދު އާދަމް 22 September 2018, 01:06\nގާތް ބޭފުޅުންނާއި، އާއިލާގެ ބައެއް ބޭފުޅުން ދެއްވިފަދަ ދެރައެއް ރިޔާސީ އިންތިޚާބުގައި ދިވެހި ރައްޔިތުން ނުދެއްވާނެކަމަށް އުންމީދުކުރައްވާކަމަށް ވިދާޅުވެ ވެހެމުންދިޔަ ވާރޭގެ ތެރޭގައި ހުންނަވާ ރައީސް ޔާމީން ދެއްކެވި ވާހަކަތަކަކީ "މުނާފިގުން" ދައްކާ ޒާތުގެ ވާހަކަތަކެއްކަމަށާ ދިވެހި ރައްޔިތުންނަކީ މޮޔައިންކަމަށް ރައީސް ޔާމީނަށް ހީފުޅުވީނަމަވެސް ދިވެހި ރައްޔިތުން ރައީސް ޔާމީންގެ ވާހަކަތަކަށް ދޭނެ ސަމާލުކަމެއް ނެތްކަމަށް ޖުމްހޫރީ ޕާޓީގެ ރައީސް އަލީ ވަހީދު ވިދާޅުވެއްޖެއެވެ.\nކުޅުދުއްފުށީ ވައިގެ ބަދަރު ސަރަހައްދުގައި ބޭއްވި ރަސްމިއްޔާތެއްގައި ރައީސް ޔާމީން ދެއްކެވި ވާހަކަފުޅުތަކާއި ގުޅިގެން ވީޓީވީގެ ފަސްމަންޒަރު ޕްރަގްރާމްގައި ދެންނެވި ސުވާލަކަށް ޖަވާބު ދެއްވަމުން އަލީ ވަހީދު ވިދާޅުވީ ރައީސް ޔާމީނަށްވުރެ ސިޔާސީގޮތުން "މުނާފިގު" މީހެއްނެތްކަމަށެވެ.\nރައްޔިތުންގެ ވޯޓް ހޯއްދެވުމަށް ވާރޭގެ ތެރޭގައި ހުންނަވާ ރައީސް ޔާމީން ކޮންމެ ވާހަކައެއް ދެއްކެވިނަމަވެސް، އެ ވާހަކަތައް ދިވެހި ރައްޔިތުން ގަބޫލުނުކުރާނެކަމަށް އަލީ ވަހީދު ވިދާޅުވިއެވެ. ނުހައްގުން ސިޔާސީ ލީޑަރުންނަށް އަނިޔާދީ، އެތައް ބަޔަކު ގެންގޮސް ޖަލުގައި އަނިޔާވެރިކަމާއިއެކު ގެންގުޅެމުންދާއިރު، ގާތް ބޭފުޅުންނާއި، އާއިލާގެ ބައެއް ބޭފުޅުން ދެއްވީ ދެރަކަމަށް ވިދާޅުވެ ވާހަކަދައްކަވަމުން ރައީސް ޔާމީން ލަދުވެތިވާންޖެހޭކަމަށް އަލީ ވަހީދު ވިދާޅުވިއެވެ.\nއަލީ ވަހީދު ވިދާޅުވީ އެއްބަފާބޭބޭފުޅާއި، ބޮޑުބޭބެ ވިދާޅުވާ ބޭފުޅުންނާއި، ވެރިކަމަށް ގެނައުމަށް މަސައްކަތްކުރެއްވި ހުރިހާ ލީޑަރުން ޖަލަށްލާ އަނިޔާދޭން ކެރުނު މީހަކަށް ރައްޔިތުންގެ ތެރޭގައި ކުރެވޭނެ ވެރިކަމެއް ނޯންނާނެކަމަށެވެ. އެހެންކަމުން އިންތިޚާބުގެ ވޯޓް ނެގުން މަދުގަޑިއިރުތަކަކަށްވެފައިވަނިކޮށް، ހަގީގަތް އޮޅުވާލުމުގެ ބޭނުމުގައި ދިވެހި ރައްޔިތުންނަކީ މޮޔައިންކަމަށް ދެކި ރައީސް ޔާމީން ދެއްކެވި ވާހަކަތަކަށް ރައްޔިތުން ދޭނެ ސަމާލުކަމެއް ނެތްކަމަށް އަލީ ވަހީދު ވިދާޅުވިއެވެ.\n"އެހެންވީމަ އަޅުގަނޑު މި ދަންނަވަނީ ރައީސް ޔާމީނަށްވުރެ ސިޔާސީގޮތުން "މުނާފިގު" މީހެއް މިދިވެހި ރާއްޖޭގައި ނުހުންނާނެކަން މިއަދު ދިވެހި ރައްޔިތުން ގަބޫލުކުރާނެއޭ." އަލީ ވަހީދު ވިދާޅުވިއެވެ.\nއަލީ ވަހީދު ވިދާޅުވީ ރިޔާސީ އިންތިޚާބަކީ ރައީސް ޔާމީންގެ ކިބައިން ދިވެހި ގައުމަށް ސަލާމަތްކުރުމަށް ރައްޔިތުންނަށް ލިބޭ އެންމެ މުހިންމު ފުރުސަތުކަމަށެވެ. ރާއްޖޭގައި ވެރިކަން ކުރެވޭނީ ރައްޔިތުންގެ މެދުގައި ނަގާ ވޯޓުން ކުރި ހޯއްދަވާ ބޭފުޅަކަށްކަމަށާ ގަދަބާރުން ވެރިކަމުގައި ހުރުމުގެ ހަމަ އެއްވެސް ފުރުސަތެއް އެއްވެސް ބޭފުޅަކަށް ނުދެއްވާނެކަަމަށް އަލީ ވަހީދު ވިދާޅުވިއެވެ. އަލީ ވަހީދު ވިދާޅުވީ ރައްޔިތުންގެ އަތައްލިބޭ ވޯޓް ކަރުދާސްކޮޅަކީ ވަރަށް ބާރުގަދަ ހަތިޔާރެއްކަމަށާ އެ ހަތިޔާރުގެ ބޭނުން ގައުމުގެ މުސްތަގްބަލަށް އެންމެ ފައިދާ ހުރިގޮތުގައި ބޭނުންކުރަންޖެހޭކަމަށެވެ.\nދިވެހިންނަށް ލިބޭ މި ފުރުސަތުގެ ބޭނުން ނުހިފައިފިނަމަ މިރާއްޖޭގައި ދެން ދުވަހަކުވެސް އިންތިޚާބެއްގައި ރައްޔިތުންނަށް ވޯޓްލުމަށް ފުރުސަތު ނުލިބޭނެކަމަށްވެސް އަލީ ވަހީދު ވިދާޅުވިއެވެ. އަދި މަގުމަތީގައި އަމާންކަމާއިއެކު ހިނގާބިނގާވެ އުޅުމުގެ ހައްގުވެސް ގެއްލި، ރައްޔިތުންގެ ހުރިހާ އަސާސީ ހައްގުތަކެއް ގެއްލިގެންދާނެކަމަށެވެ.\nއެހެންކަމުން ވީހާވެސް ހެނދުނާ ނިކުންނަވާ ކެންޑިޑޭޓް ނަންބަރު2އިބްރާހިމް މުހައްމަދު ސާލިހަށް ވޯޓްދެއްވުމަށް އަލީ ވަހީދު ވަނީ އިލްތިމާސްކުރައްވާފައެވެ.\n"އަޅުގަނޑު ދިވެހި ރައްޔިތުންގެ ކިބައިން ވަރަށް އާދޭހާއެކު މި އެދެނީ ކެންޑިޑޭޓް ނަންބަރު2އިބްރާހިމް މުހައްމަދު ސާލިހަށް ވޯޓްދެއްވުމަށް. އަޅުގަނޑުމެން އިންތިޚާބުގައި ހަމަނުޖެހުމެއް ނުހިންގާނަން. އަޅުގަނޑުމެނައް ޔަގީން އިންތިޚާބުގައި ބޮޑުތަނުން ރައީސް ޔާމީންގެ މައްޗަށް ކާމިޔާބު ލިބޭނެކަން. އެހެންކަމުން އަދިވެސް އެއްފަހަރު ދަންނަވަން ހުރިހާ ރައްޔިތުން ހެނދުނު ހެނދުނާ ނިކުންނަވާ ވޯޓްގެ ހައްގު ޒިންމާދާރުގޮތުގައި އަދާކުރައްވާށޭ." އަލީ ވަހީދު ވިދާޅުވިއެވެ.\nޖޭޕީގެ ލީޑަރުގެ ލީގަލް އެޑްވައިޒަރަކަށް ލޯޔަރު ވައްޑޭ


SunOnline: Addu ge Viyafaari verin thibenvee Male' aku noon!\nއައްޑޫގެ ވިޔަފާރިވެރިން ތިބެންވީ މާލެއަކު ނޫން!\nއަހުމަދު ނާއިފު 12 Aug 2019, 11:05\nއައްޑޫ ސިޓީ ކައުންސިލާ އެކު ރައީސް ސޯލިހު ބޭއްވެވި ބައްދަލުކުރެއްވުމުގެ ތެރެއިން -- ފޮޓޯ/ ރައީސް އޮފީސް\nމާލޭގައި ބޮޑެތި ވިޔަފާރިތައް ހިންގާ ނަން މަޝްހޫރު ގިނަ ވިޔަފާރިވެރިން ނިސްބަތްވަނީ އައްޑޫއަށެވެ. މާލެއަށް ހިޖުރަކޮށް އެ މީހުންގެ ބޮޑެތި ވިޔަފާރިތައް ގްރޭޓާ މާލޭ ސަރަހައްދުގައި ފުޅާކޮށް، އޭގެ ތެރެއިން ގިނަ ވިޔަފާރިތަކަކީ މިހާރު ރާއްޖޭގެ ނަން މަޝްހޫރު ބްރޭންޑްތަކެވެ. މި ނޫނަސް، ކުދި ވިޔަފާރިތަކުގައި ވެސް އައްޑޫ ވިޔަފާރިވެރިންގެ ނުފޫޒު ވަރަށް ގަދަ އެވެ. މިވާހަކައިގެ ތެރެއިން އުފަންވާ ބޮޑު ސުވާލަކީ ފުރުސަތުތައް އޮތް އެ މީހުންގެ އުފަން ސިޓީ ދޫކޮށް ގްރޭޓާ މާލޭގައި ވިޔަފާރިތައް ފައްކާކޮށް ބޮޑު ކުރަމުން އެދަނީ ކީއްވެ ހެއްޔެވެ؟ އައްޑޫއަށް އެ މީހުން އެނބުރި ދިއުމުގެ ވިސްނުމެއް ނެތީ ހެއްޔެވެ؟\n"ސަން ރަށަށް" ސިލްސިލާގެ ދަށުން "ސަން"ގެ ޓީމަކުން މި ސިޓީއެއް ކުރި ތިން ދުވަހުގެ ދަތުރުގެ ތެރޭގައި އައްޑޫގެ މޭޔަރު އަބްދުﷲ ސޯދިގު ދެއްވި ހާއްސަ އިންޓަވިއުގައި އޭނާ ވިދާޅުވި ގޮތުގައި އައްޑޫގެ ވިޔަފާރިވެރިން މާލެއަށް ހިޖުރަކޮށް އެ މީހުންގެ ވިޔަފާރިތައް މާލޭގައި ފައްކާކުރަނީ، ބޮޑެތި އިގްތިސާދީ ފުރުސަތުތައް އޮތްތަނެއްގައި އިންވެސްޓް ކުރުމުގެ ބޭނުމުގައި ކަމަށެވެ. އައްޑޫގައި މާބޮޑަށް ވެސް އިގްތިސާދީ ހަރަކާތްތައް މަދީ އެވެ. ސޯބެ ގަބޫލު ކުރައްވާ ގޮތުގައި، އައްޑޫގައި އިންވެސްޓް ކުރަން ޖެހޭ ސަބަބުތަކެއް އެއްވެސް ސަރުކާރަކުން ފަހިކޮށް ނުދެނީ އެވެ. އެ އިހުލާސްތެރިކަން ނެތީ އެވެ. ނަތީޖާއަކަށް ވަނީ އައްޑޫގެ ވިޔަފާރިވެރިން ވެސް އައްޑޫއަށް އަޅާނުލައި ގްރޭޓާ މާލޭ ސަރަހައްދުގައި އިންވެސްޓްމަންޓްތައް ފުޅާކުރުމެވެ.\n"ގެސްޓްހައުސްއަކަށް ބިން ދޫނުކުރޭ. އެއާޕޯޓަށް ވާނުވާއެއް ނޭނގޭ. މިތަނުން ފުރުސަތު ލިބެން ޖެހޭ. އެއީ ރައްޔިތުން މި ދައްކާ ވާހަކަ އަކީ،" ސޯބެ ވިދާޅުވި އެވެ. "ފުރުސަތު ނެތި ވިޔަފާރިވެރިން ވެސް މިތަނަކަށް ނާންނާނެ. އެއީ އައްޑޫ ވިޔަފާރިވެރިން ނަމަވެސް. ވަރަށް ރަނގަޅު ވާހަކައެއް އައްޑޫ ވިޔަފާރިވެރިން މާލޭގައި ވަރަށް ގިނަ. އެކަމަކު އެ މީހުން މިތަން ދޫކޮށްފައި ދިޔައީ ފުރުސަތު ނެތިގެން،"\nއައްޑޫ ސިޓީ ކައުންސިލްގެ ތަފާސް ހިސާބުތައް ދައްކާ ގޮތުން، މުޅި އައްޑޫގެ އާބާދީގެ ތިންބައިކުޅަ އެއްބައި މީހުން އުޅެނީ ގްރޭޓާ މާލޭ ސަރަހައްދަށް ހިޖުރަކޮށްގެން އެވެ. ހާއްސަކޮށް ވަކިން އޮންނަ، ހުޅުމީދޫގެ އާބާދީގެ 60 ޕަސެންޓް ވަނީ މާލޭ ސަރަހައްދަށް ހިޖުރަކޮށްފަ އެވެ. ދެން މާލޭ ސަރަހައްދަށް އެންމެ ގިނައިން ހިޖުރަކުރަނީ މަރަދޫފޭދޫގެ މީހުންނެވެ.\nނަތީޖާއަކަށް ވަނީ، އައްޑޫގެ ބައެއް ސަރަހައްދުތަކަށް ފަޅުކަން އައުމެވެ. އެކަމަކު އެކަން ބަދަލުކުރުމުގެ ބާރު އައްޑޫގެ ވިޔަފާރިންނަށް ވެސް އެބަ އޮތެވެ. އެކަން އެގޮތަށް ނުވާނެ އިގްތިސާދީ މަސައްކަތްތަކަށް އިންވެސްޓް ކުރުމުގެ ޖާގަ އެބަ އޮތެވެ. އެކަމަކު ވިޔަފާރިވެރިން އެކަން ނުކުރަނީ ކީއްވެ ހެއްޔެވެ؟\nއައްޑޫއަށް ނިސްބަތްވާ ވިޔަފާރިވެރިންގެ ބޮޑު ކަންބޮޑުވުމަކީ ގްރޭޓާ މާލެއަށް ހިޖުރަކުރަމުން އަންނަ އައްޑޫގެ ބޮޑު އާބާދީ އެވެ. އައްޑޫއަށް ނިސްބަތްވާ ވިޔަފާރިވެރިއަކު ނަން ނުޖަހާ ގޮތަށް ވިދާޅުވީ، އައްޑޫގައި އިންވެސްޓް ކުރަން އޮތް ހުރަހަކީ، މުސްތަގުބަލެއް ނެތުމެވެ. ވިޔަފާރިއެއް ފުޅާކުރަން ބޭނުންވާ ވަރުގެ ބޮޑު އާބާދީއެއް މުސްތަގުބަލުގައި އައްޑޫއިން ނުނެރެވުމަކީ ވަރަށް ކައިރި ސިނާރިއޯއެއްގެ ގޮތުގައި އޭނާ ލަފާކުރައްވަ އެވެ. އިގްތިސާދީ ހަރަކާތްތައް ފެށޭނީ އެތަނެއްގައި މީހުން އާބާދުވެފައިވާ ވަރަކަށެވެ. އިގްތިސާދީ ހަރަކާތްތައް ފެށެނީ މީހުންގެ ޑިމާންޑްތަކަށް ބަލައިފަ އެވެ.\nއެ ވިޔަފާރިވެރިޔާ އަދި ވިދާޅުވި ގޮތުގައި، ދެން މައްސަލައަކީ ކާމިޔާބު ވިޔަފާރިއެއް ފަށަން ކޮންމެހެން ހުންނަން ޖެހޭ ޝަރުތުތައް އައްޑޫ ސިޓީގައި މަދުވުމެވެ. އައްޑޫގެ ދަތުރުފަތުރާއި އިންފްރަސްޓްރަކްޗާ އަދިވެސް ހުރީ ކުރިއަރަންވާ ވަރަށް ކުރި ނާރަ އެވެ. ނަތީޖާއަކަށް ވަނީ ވިޔަފާރިއެއް ފަަށަން ބޭނުންވާ ހަކަތަ އައްޑޫއިން ހޯދައި ނުގަނެވުމެވެ. އެ ޝައުގުވެރިކަން ވިޔަފާރިވެރިންގެ ނެތުމެވެ.\n"މިސާލަކަށް އަޅުގަނޑު ވަރަށް އުޅުނީ އައްޑޫގައި ގެެސްޓްހައުސްއަކަށް އިންވެސްޓަރެއް ހޯދައިގެން ޕާޓްނަޝިޕެއްގައި އިންވެސްޓް ކުރެވޭތޯ! އެކަމަކު އޭނާ ބުނީ އަޅުގަނޑު ކައިރީ ކީއްކުރަންހޭ އައްޑޫ، މާލެ ކައިރި ރަށެއްގައި އިންވެސްޓް ކުރަންވީ ނޫން ހޭ،" އައްޑޫ ވިޔަފާރިވެރިޔާ ވިދާޅުވި އެވެ. "ދެން އަޅުގަނޑަށް މާލެ ކައިރިން ބޮޑު ފައިދާއެއް ނެގެން އޮއްވާ ކީއްކުރަންތޯ ކޮންމެހެން ގޮސް އައްޑޫގައި އިންވެސްޓް ކުރަންވީ؟ އެތަނުގައި އިންވެސްޓް ކުރަންވީ ސަބަބެއް ނެތެއް ނޫންތޯ،"\nއައްޑޫގެ މޭޔަރު ސޯބެ ވެސް ދެކެވަޑައިގަންނަވާ ގޮތުގައި އައްޑޫގެ ވިޔަފާރިވެރިން ހިމެނޭ ގޮތުން ގިނަ ބަޔަކު ގްރޭޓާ މާލެ ސަރަހައްދަށް ބަދަލުވީ، އެކަށީގެންވާ ސިއްހީ ނިޒާމާއި ރަނގަޅު ތައުލީމުގެ ފުރުސަތާއި އަސާސީ ބައެއް ހިދުމަތްތައް ކަމަށްވާ ކަރަންޓުގެ ހިދުމަތާއި ނަރުދަމާ އަދި ސާފު ބޯފެނުގެ ހިދުމަތްތައް ސިޓީގައި ގާއިމުކޮށް ނުދެވުނީމަ އެވެ. މިއީ ވިޔަފާރިތައް ފަށައި އިންވެސްޓަރުން ޝައުގުވެރިކަން އިތުރު ކުރަން ކޮންމެހެން ފުރިހަމަވާން ޖެހޭ ޝަރުތުތަކެވެ.\n"މި ސިޓީގެ އިންފްރާސްޓްރަކްޗާ އަދި މި ހުރީ އެންމެ ރަނގަޅު ހާލަތެއްގައި ނޫން. އަސާސީ ވަރަށް ގިނަ ކަންކަން ކުރިއަކަށް ނުދޭ. ކުރީގެ ސަރުކާރުތަކުން ޑިލޭ ޓެކްޓިކްސް ބޭނުން ކުރައްވައިގެން ކަންކަން ލަސްކުރީ. މި ސިޓީއާ ކަނެކްޓިވިޓީ ވަރަށް ދަށް ގްރޭޓާ މާލެއާ އެހެން ސަރަހައްދުތަކާ ވެސް. މިސާލަކަށް؛ ޓޫރިޒަމްގެ ވާހަކަ ދައްކާއިރު ވެސް ހަމަ އެ ހުރަސް މި ކުރިމަތިވަނީ. ދެން އެހެން ވީއިރު ވިޔަފާރިވެރިން އައްޑޫ ވިޔަސް ކިހިނެތްތޯ މިތާ އިންވެސްޓްކުރާނީ. އެ ސަބަބެއް ހޯދައި ނުދެވޭ ނޫންތޯ،" ސޯބެ ވިދާޅުވި އެވެ.\nހަގީގަތުގައި މައްސަލައަކީ އައްޑޫގެ އިގްތިސާދީ އިންޖީނު ހިންގަން ބޭނުންވާ ހަކަތައާއި ފުރުސަތު ނެތުމެވެ. އައްޑޫއަށް ނިސްބަތްވާ ކިތަންމެ މުއްސަނދި އަދި މަހުޖަނު ވިޔަފާރިވެރިން ތިއްބަސް، އިގްތިސާދީ އިންޖީނު ހިނގައި ނުގަންނަހާ ހިނދަކު އައްޑޫއަށް އައްޑޫގެ ވިޔަފާރިވެރިން ގޮސް އިންވެސްޓެއް ނުކުރާނެ އެވެ.\nލާމަރުކަޒީ ނިޒާމަށް ވަކާލާތު ކުރައްވާ ތަޖުރިބާކާރެއް ކަމަށްވާ، ސަލްމާ ފިކުރީ ދެކެވަޑައިގަންނަވާ ގޮތުގައި އައްޑޫގައި އިންވެސްޓްމަންޓްތަކެއް ނައިސް އޮތީ، ގައުމީ ފެންވަރުގައި ގްރޭޓާ މާލެ ފިޔަވައި އެހެން ސަރަހައްދެއް ތަރައްގީ ކުރަން މަސައްކަތް ނުކުރެވި އޮތީމަ އެވެ. މާލޭ ސަރަހައްދަށް މީހުން ތޮއްޖައްސައި މާލެ ސަރަހައްދު އެކަނި ތަރައްގީ ކުރުމުގެ ވިސްނުން ސަރުކާރުތަކުގައި އޮތީ އެވެ.\n"މިސާލަކަށް ބައްލަވާ 1920 ހިސާބުގައި ރާއްޖޭގެ އާބާދީގެ ބޮޑު ބައެއް އޮތީ ރަށްތަކުގައި. އެކަމަކު މިހާރު ބޮޑު ބައެއް މި އަންނަނީ މާލެއަށް. އެއީ އެ މީހުން މިތަނަށް އަންނަން ޖެހޭ ސަބަބުތައް މިތާ ގާއިމުކުރަން ބަޖެޓުން ބޮޑު ހޭދައެއް އެބަ ކުރޭ. އެ ސަބަބުތައް މިތާ އެބަހުރި. ވަޒީފާ، ތައުލީމު، ސިއްހީ ހިދުމަތް. އެކަމަކު އެއްކަލަ ރާއްޖޭގެ އެކި ހިސާބުތަކުގައި އާބަން ސެންޓަރުތަކެއް ގާއިމްކުރަން އެ ވިސްނުން ކޮންމެ ސަރުކާރަކުން ވެސް އޮވޭ. ނަމަވެސް ހެޔޮ ނިޔަތުގައި އެކަން ކުރާތަނެއް ނުފެނޭ. ގްރޭޓާ މާލޭގައި މިހިރަ ކަހަލަ ޕުލް ފެކްޓާތަކެއް އެތަންތަނުގައި ނެތި ކިހިނެތްތޯ ވިޔަފާރިވެރިންނާއި އާންމުންނަށް ވެސް އެ ތަންތަނަށް ދާނީ،" ސަލްމާ ފިކުރީ ވިދާޅުވި އެވެ.\nމި ސަރުކާރުގެ ވިސްނުމަކީ ލާމަރުކަޒީ ނިޒާމު ވަރުގަދަކޮށްގެން ޖަޒީރާވަންތަ ރާއްޖެއެއް ބިނާކުރުމެވެ. އެކަމަކު، ގްރޭޓާ މާލެ ސަރަހައްދަށް މީހުން ޖަމާވާން ޖެހޭ ސަބަބުތައް ނައްތާލަން އަދި ވެސް އެކަށީގެންވާ މަސައްކަތެއް ނުކުރެ އެވެ. ބަޖެޓްގެ ތެރެއިން އެ މަންޒަރެއް ނުފެނެ އެވެ.\nމި ސަރުކާރުން ރާވާފައި އޮތީ އައްޑޫގައި 6.3 ބިލިއަން ރުފިޔާގެ މަޝްރޫއުތައް ހިންގާށެވެ. އެކަމަކު އެއީ އަދި ޖަހާފައި އޮތް ނަމްބަރެކެވެ. މީގެ ކުރިން ވެސް އެތައް އެކަހަލަ ނަމްބަރަކާއި ތްރީޑީ ގްރެފިކްތައް ދައްކަ އެވެ. އެކަމަކު އެކަންކަން އަމަލީ ސިފައެއްގައި ނުފެންނަ ނަމަ އައްޑޫ ވިޔަފާރިވެރިން ވެސް އައްޑޫގައި އިންވެސްޓްކުރަން ޖެހޭ ސަބަބެއް ނެތެވެ. އެ މީހުން އައިސް ގްރޭޓާ މާލޭ ސަރަހައްދުގައި ވިޔަފާރިތައް ފަށަނީ، އައްޑޫގައި ފުރުސަތު ނެތީމަ އެވެ. އައްޑޫގައި އިންވެސްޓް ކުރަން ޖެހޭ ސަބަބެއް އެ މީހުންނަށް ދައްކައި ނުދެވޭތީ އެވެ.


ހޮސްޕިޓަލެއްގައި ރޯވެ އަލަށް އުފަންވި4ކުދިން މަރުވެއްޖެ – Feshun.mv\nހޮސްޕިޓަލެއްގައި ރޯވެ އަލަށް އުފަންވި4ކުދިން މަރުވެއްޖެ\n9 ނޮވެމްބަރ 2021 - 10:36\nސެންޓްރަލް އިންޑިއާގެ މަދްޔަ ޕްރަދޭޝް ސްޓޭޓްގެ ބޯޕާލް ސިޓީގައި ހުންނަ ކުޑަކުދިންގެ ހޮސްޕިޓަލެއްގެ ރޯވެ އަލަށް އުފަންވި4ކުދިން މަރުވެއްޖެއެވެ.\nރޭގެ ވަގުތެއްގައި މި ހާދިސާ ހިނގީ ބޯޕާލް ސިޓީގައި ހުންނަ ކަމްލާ ނެހްރޫ ޗިލްޑްރަންސް ހޮސްޕިޓަލުގެ އަލަށް އުފަންވާ ކުދިން ބައިތިއްވާ ނާސަރީ ޔުނިޓެއްގައެވެ. މި އަލިފާނުގެ ހާދިސާގައި ނާސަރީގައި އޮތް އަލަށް އުފަންވި4ކުއްޖަކު މަރުވި އިރު، ސަލާމަތް ކުރެވުނީ 36 ކުދިން ކަމަށް ނޫސްތަކުގައި ރިޕޯޓު ކޮށްފައިވެއެވެ.\nމި ހިތާމަވެރި ހާދިސާ ހިނގަން މެދުވެރިވި ސީދާ ސަބަބު އަދި ދެނެގަނެވިފައި ނުވީނަމަވެސް، މިއީ ކަރަންޓް ޝޯޓެއް ވެގެން ހިނގި ހާދިސާއެއް ކަމަށް ބެލެވެއެވެ.\nރޭ އިންޑިއާގެ ގަޑިން 21:00 ހާއިރު ހިނގި މި އަލިފާނުގެ ހާދިސާގެ ވީޑިއޯ ފޫޓޭޖުން ފެންނަ ގޮތުގައި، ނާސަރީ ޔުނިޓުގައި އަލިފާން ރޯވުމާއެކު އެތާ އޮތް އެތައް ކުދިންގެ މައިންބަފައިން ދަރިން ސަލާމަތް ކުރުމަށް އެތަނަށް ވަންނަން އުޅޭ މަންޒަފު ފެނެއެވެ. އަދި ސެކިއުރިޓީ އަށް އެމީހުން ކޮންޓްރޯލުނުވެގެން އުޅޭ މަންޒަރު ފެނިގެންދެއެވެ.\nމަދްޔަ ޕްރަދޭޝްގެ ޗީފް މިނިސްޓަރު ޝިވްރާޖް ސިންހް ޗޯހަން ބުނީ، މި ހާދިސާއަކީ ވަރަށް ހިތާމަވެރި ހާދިސާއެއް ކަމަށެވެ. އޭނާ ވަނީ މި ހާދިސާގައި މަރުވި އަދި އަނިޔާވި ކުދިންގެ އާއިލާއަށް4ލައްކަ ރުޕީސް ދިނުމަށް ނިންމައިފައިވާ ކަން އިއުލާންކޮށްފައެވެ. އަދި މި ހާދިސާ ރަނގަޅަށް ތަހުޤީގުކުރުމަށް އޭނާ ވަނީ އަމުރުކޮށްފައެވެ.\nފަޔާފައިޓާއިން ވަނީ އެ ހޮސްޕިޓަލުގައި ރޯވި އަލިފާންގަނޑު ނިއްވާލަން3ގަޑިއިރުގެ މަސައްކަތެއް ކޮށްފައެވެ.\nއިންޑިއާގެ ހޮސްޕިޓަލު ތަކުގައި ކަރަންޓު ޝޯޓުގެވެގެން އަލިފާނުގެ ހާދިސާތައް ހިނގުމަކީ ވަރަށް އާއްމުކަމެކެވެ. މިދިޔަ އާދިއްތަ ދުވަހުވެސް އިންޑިއާ މަހަރަޝްތްރާގެ ހޮސްޕިޓަލެއްގެ ކޮވިޑް އައިސީޔޫގައި ރޯވެ ކޮވިޑް ބަލި ޖެހިފައިވާ 10 މީހަކު މަރުވި ހާދިސާއެއް ވަނީ ހިނގައިފައެވެ.\nއިންޑިއާ އެއްބަސްވުންތަކުގައި ގޯހެއް ނެތް ކަމަށް މަޖިލީހުން ފާސްކޮށްފި\nބާޒާރުމަތީ ސަރަހައްދުގައި ޕިކަޕްތައް ޕާކްކުރުން މަނާކޮށްފި


LIVE: Covid-19: Dhuniyey Ge Haalath Rangalhunuve Hahthahaa Goas - Vaguthu\nކޮވިޑް-19: ދުނިޔޭގެ ހާލަތު ރަނގަޅުނުވެ، ހައްތަހާ ގޯސް!\nރާއްޖެ އިން އިތުރު 37 މީހުން ކޮވިޑް-19 އަށް ފައްސިވެއްޖެ.\nސުޕްރީމް ކޯޓުގެ ކުރީގެ ފަނޑިޔާރު މުޖުތާޒް ފަހުމީ ކޮވިޑް-19 އަށް ފައްސިވެ، ވެންޓިލޭޓަރުގައި ފަރުވާދޭން ފަށައިފި.\nމިހާރު ބޮލީވުޑް ފިލުމު އިންޑަސްޓްރީގައި މަސައްކަތް ކުރަމުން އަންނަ ޔޫކޭގެ ބަތަލާ ބަނީތާ ސަންދޫ ކޮވިޑް-19 އަށް ފައްސިވެއްޖެ.\nBathala Banita Covid-19 Ah Fassi, Ekamaku Sarukaaru Hospital Akah Dhaan Beynun Noon!https://t.co/hoMnQAAlgz\nޖޫން މަހު ފެށުމަށް ހަމަޖެހިފައިވާ ޖީސީއެސްއީ އާއި އޭލެވެލް އިމްތިހާން ކޮވިޑް-19 އާ ގުޅިގެން މި އަހަރު ނުބާއްވަން ނިންމިކަން އިންގްލޭންޑުން ދެންމެ އިއުލާނު ކޮށްފި.\nBREAKING: June Mahuge GCSE Aai Alevel Imthihaanu England In Cancel Kohffihttps://t.co/DrlCItaXuw\nކުނަހަންދޫ ކައިރީގައި އޮންނަ ކުޑަފުށި ކިޔާ ފަޅުރަށެއްގައި ކަރަންޓީނުގައި ހުރި މީހަކު ކޮވިޑް-19 އަށް ފައްސިވެއްޖެ.\nFalhu Rasheggai Huri Meehaku Covid-19 Ah Fassi Vehjjehttps://t.co/O3uWfyyYtK\nބަހްރައިންގެ އެއް އާއިލާއެއްގެ 31 މެންބަރަކު ކޮވިޑް-19 އަށް ފައްސިވެއްޖެ\nCovid-19: Bahrain Ge Eh Aailaa Ehgge 31 Meehaku Fassi Vehjjehttps://t.co/u7L3YlqMje\nއަންހެނުންގެ ފުޓުބޯޅައިގައި އެންމެ މަޝްހޫރު އެއް ތަރި ކަމުގައިވާ އެމެރިކާގެ ގައުމީ އަންހެން ފުޓުބޯޅަ ޓީމުގެ ކެޕްޓަނެއް ކަމުގައިވާ އެލެކްސް މޯގަން ކޮވިޑް-19 އަށް ފައްސިވެއްޖެ.\nAmerica Ge Anhen Football Thari Alex Morgan Covid Ah Fassivejje https://t.co/7DBL1QGkuT\nއެޗްޕީއޭއިން ލިޔުންތައް ފޮނުވިކަން ނޭންގޭތީ ކުރެއްދޫ މައްސަލާގައި ދައުވާއެއް ނުކުރި.\nHPA In Guideline Fonuvikan Neygeythee Kuredu Massalaigai Dhauvaa Eh Nukuri https://t.co/AiYZd7hWNO\nބޭބީ ނާސަރީ އަދި ނާސަރީގެ ކިޔެވުން ވެސް އާދީއްތަ ދުވަހު ފަށަން ނިންމައިފި.\nBREAKING NEWS: Nursery Adhi Baby Nursery Ge Kiyevun Ves Aadhitha Dhuvahu Fashan Ninmaifi https://t.co/ujNAS1Xm0N\nMaimoona Akee Siyaasee Activist Eh - Mundhu https://t.co/EyS3Pi94h2\nކޮވިޑް-19 ކޮންޓްރޯލް ކުރަން ގިނަ ގައުމުތަކަކުން ހަރުކަށި ފިޔަވަޅުތަކެއް އަޅައި، އަދި ބައެއް ގައުމުތަކުން ވެކްސިން ދެމުން ގެންދިޔަ ނަމަވެސް ފައްސިވާ މީހުންނާއި މަރުވާ މީހުންގެ އަދަދަށް މަދުނުވެ ހާލަތު ދަނީ ހައްތަހާ ގޯސްވަމުންނެވެ.\nމިއަދު ވެސް އިނގިރޭސިވިލާތުން ވަނީ ރެކޯޑް އަދަދަކަށް މީހުން ފައްސިވެފައެވެ. އިޓަލީވިލާތުގެ ހާލަތު ވެސް ކޮންމެވެސް ވަރަކަށް ރަނގަޅުވުމަށް ފަހު މިއަދު އަނެއްކާ ވަނީ ފައްސިވި މީހުންގެ އަދަދު އިތުރުވެފައެވެ. ފްރާންސާއި ސްޕޭންގެ ހާލަތު ވެސް އަދި ދަނީ ގޯސްވަމުންނެވެ.\nއެންމެ ގިނަ މީހުން މިހާތަނަށް ފައްސިވެފައިވާ އެމެރިކާގެ ހާލަތު ވެސް ރަނގަޅެއް ނުވެއެވެ. މިއަދު މިހާތަނަށް އެމެރިކާ އިން ފައްސިވި މީހުންގެ އަދަދު 82000 އަށްވުރެ ގިނަ މީހުން ފައްސިވެފައެވެ.\nރާއްޖޭގެ ހާލަތައް ބަލާއިރު މިއަދު ރާއްޖެ އިން 37 މީހުން ކޮވިޑް-19 އަށް ފައްސިވިއެވެ.\nމިއަދު ފައްސިވި މީހުންގެ ތެރެއިން 20 މީހުން ފައްސިވީ މާލެ އިންނެވެ. މިއަދު ރިސޯޓްތަކުން 15 މީހުން ވަނީ ކޮވިޑް-19 އަށް ފައްސިވެފައެވެ. މީގެ އިތުރުން އަތޮޅުތެރޭގައި މީހުން ދިރިއުޅޭ ރަށްތަކުން ދެމީހުން އަދި ސަފާރީއަކުން އެކަކު ވަނީ ކޮވިޑް-19 އަށް ފައްސިވެފައެވެ.\nރާއްޖެ އިން ކޮވިޑް-19 އަށް ފައްސިވާ މީހުންގެ އަދަދު މިހާރު އިތުރުވަމުން އަންނާތީ އެކްޓިވް ކޭސްތަކުގެ އަދަދު ވެސް އަންނަނީ ދުވަހުން ދުވަހަށް އިތުރު ވަމުންނެވެ. މިހާރު އެކްޓިވް ކޭސްތަކުގެ އަދަދު 658 އަށް އަރައެވެ. ހޮސްޕިޓަލްގައި އެޑްމިޓް ކޮށްގެން ފަރުވާ ދެމުންދާ މީހުންގެ އަދަދު ވެސް މިހާރު ވަނީ 41 އަށް އަރާފައެވެ.\nމިއަދު 37 މީހުން ކޮވިޑް-19 އަށް ފައްސިވީ 3088 މީހުން ކޮވިޑް-19 އަށް ޓެސްޓް ކޮށްގެންނެވެ.\nBREAKING NEWS: Covid-19: Male' In 20 Meehunnai Eku Jumla 37 Meehun Fassivejje https://t.co/QPxHEqMqFt\nޖެނުއަރީ 6, 2021 01:27\nޖެނުއަރީ 6, 2021 06:17\nވަރަށް ހަމަޖެހިލައިގެން އިނދެ މި ޣަޒަލް އަޑުއަހާލަބަލަ. މި ޣަޒަލްގަ ކިޔާއެއްޗެއްގެ މާނަ ސްކްރީންގަ ލިޔެވެމުންދާނެ


Kulhudhuffuttai Hithadhoo sarahahdhee bandharu thahragee kurumah sarukaarun vanee nihmaafa:Jamsheed\nކުޅުދުއްފުށި ސަރަހައްދީ ބަނދަރު--\nކުުޅުދުއްފުއްޓާއި ހިތަދޫ ސަރަހައްދީ ބަނދަރު ތަރައްގީކުރުމަށް ސަރުކާރުން ވަނީ ނިންމާފަ: ޖަމްޝީދު\nރާއްޖޭގެ އުތުރާއި ދެކުނުގައި ގާއިމުކޮށްފައިވާ ސަރަހައްދީ ދެ ބަނދަރުކަމުގައިވާ ކުޅުދުއްފުށި އަދި ހިތަދޫ ބަނދަރު ތަރައްގީކުރުމަށް ސަރުކާރުން ނިންމާފައިވާކަމަށް ކުޅުދުއްފުށީ ދެކުނު ދާއިރާގެ މެމްބަރު ޖަމްޝީދު މުހައްމަދު ވިދާޅުވެއްޖެ އެވެ.\nވީޓީވީގެ ފަސްމަންޒަރު ޕްރޮގުރާމުގައި ރޭ ވާހަކަދައްކަވަމުން ޖަމްޝީދު މުހައްމަދު ވިދާޅުވީ، ރައީސް ނަޝީދުގެ ވެރިކަމުގައި ކޮޗިން ކާގޯފެރީގެ ހިދުމަތް ފެށުމަށްޓަކާ ކުޅުދުއްފުށީ ސަރަހައްދީ ބަނދަރު ތަރައްގީކުރަން ނިންމި ކަމަށާއި ދެވަނަ ފޭސްގެގޮތުގައި އޭރު ބަނދަރު ތަރައްގީކުރަން ނިންމިކަމުގައިވީނަމަވެސް ނަޝީދުވެރިކަން ބަދަލުވި ހިސާބުން އެ މަޝްރޫއު ހުއްޓިފައިވާ ކަމަށެވެ.\nނަމަވެސް މިސަރުކާރުން އަލުން ކުޅުދުއްފުއްޓާއި ހިތަދޫ ސަރަހައްދީ ބަނދަރު ތަރައްގީކުރުމަށް ނިންމާފައިވާކަން އެކޮނޮމިކް މިނިސްޓަރު ފައްޔާޒު އިސްމާއިލް އަދި ފިނޭންސް މިނިސްޓަރު އިބުރާހިމް އަމީރުވެސް، މަޖިލިސް މެމްބަރުންނާ ހިއްސާކޮށްފައިވާ ކަމަށެވެ.\nއެހެންވުމުން އަނެއްކާވެސް ބަނދަރު ތަރައްގީވެ ކޮޗިން ކާގޯފެރީން ސީދާ ބަނދަރަށް ގާތްކޮށް މުދާ ބޭލޭނެކަމުގެ އުންމީދު ބޮޑުވެފައިވާ ކަމަށެވެ.\nއޭނާ ވިދާޅުވީ، ކާގޯފެރީގެ ހިދުމަތް ފެށުމަށް ކުރީ ރައީސް ނަޝީދު އެމަނިކުފާނުގެ ވެރިކަމުގައި ވަރަށް ބޮޑަށް މަސައްކަތް ކުރި ކަމަށެވެ. އޭރުން މަޝްވަރާތައް ކުރެވުނީ ކޮޗިން އާއި މަލިކް އަދި ކުޅުދުއްފުށި ގުޅާލުމަށް ކަމަށާއި އަދި އޭރުގެ ޕްލޭން ކުރެވިފައިވަނީވެސް ބަނދަރުގައި އިންޓަނޭޝަނަލް ފެރީ ޓާމިނަލަކާއި ޑޮމެސްޓިކް ޓާމިނަލެއް ގާއިމުކުރުމަށް ކަމަށެވެ.\nއަނެއްކާވެސް އެމްޑީޕީއަށް ވެރިކަން ލިބި ރައީސް ސޯލިހްގެ ވެރިކަމުގައި ކޮޗިން ކާގޯފެރީގެ ހިދުމަތް ފެށިގެން ދިޔުމަކީ ރައްޔިތުން 11 އަހަރު ވަންދެން ދެކެމުންދިޔަ ހުވަފެނެއް ކަމަށެވެ. 90 ގެ އަހަރުތަކުގައި މާލޭ ބަނދަރަށް މުދާ ބަލައި އުޅުނީ ބޯޓް ބޭރުގައި ބާއްވައިގެންކަން ފާހަގަކުރައްވަމުން ޖަމްޝީދު ވިދާޅުވީ، ކާގޯފެރީގެ ކުޅުދުއްފުށި ބަނދަރަށް ގާތްކޮށް މުދާ ބެލޭނެގޮތް ސަރުކާރުން ހަދައިދޭނެ ކަމަށެވެ.\nކޮޗިން ކާގޯފެރީގެ ހިދުމަތް ދެމެހެއްޓެނިވި ގޮތެއްގައި ކުރުމަށް ސަރުކާރުން ދަނީ ގިނަ މަސައްކަތްތަކެއް ކުރަމުން ކަމަށާ މީގެ ސަބަބުން ވަޒީފާތަކެއް ތިލަދުންމަތީގައި އުފެދޭނެ ކަމަށެވެ. ކާގޯފެރީގެ ސަބަބުން އުތުރަށް ބޮޑެތި ފައިދާތަކެއްވާނެކަމަށް ޖަމްޝީދު ފާހަގަކުރެއްވި އެވެ.\nނަޝީދުގެ ވެރިކަމުގައި ކުޅުދުއްފުށީ ޕޯޓް ލިމިޑެޓްގެ ނަމުގައި ކުންފުންޏެއް އުފައްދައި ވަރަށް ޒުވާނުން ޓީމަކުން ވަނީ އެކަން ކުރެވޭނެކަން ސާބިތުކޮށްދީފަކަމަށާ އެ ކުންފުނި ހިންގަން ލިބުނު މަދު ދުވަސްކޮޅު ކުންފުނި ހިންގަމުންގޮސްފައިވަނީ ފައިދާގައިކަމަށް ޖަމްޝީދު ވިދާޅުވި އެވެ. އަނެއްކާ މިއީ އަލުން އެކުންފުނި އުފައްދަންވީ ވަގުތުކަމަށާއި އެކަން ކުރުމަށް ސަރުކާރަށް އިލްތިމާސްކުރައްވާ ކަމަށެވެ.


Sunaamee haahsa ripoat: geygethereygai lonugandu huree karuthaafenuga, aharen masahkai kuree kohkomen salaamaikurumah\nސުނާމީ ހާއްސަ ރިޕޯޓް: ގޭގެތެރޭގައި ލޮނުގަނޑު ހުރީ ކަރުތާފެނުގަ، އަހަރެން މަސައްކަތް ކުރީ ކޮއްކޮމެން ސަލާމަތްކުރުމަށް\nތެލި ދޮވެގެން ގެޔާ ހަމަޔަށް އައިއިރު ލޮނުގަނޑު ވަނީ ގެޔާހަމަޔަށް ފޯރާފަ އެވެ. އާންމުކޮށް އެ ސަރަހައްދަކީ އުދަ އަރާ ހިސާބަކަށް ވާތީ މާބޮޑު ވިސްނުމެއްނެތި ގެޔަށް ވަދެގެންގޮސް ތެލިތައް ބެހެއްޓުމަށްފަހު ދެން އެނބުރިލި އިރު ލޮނުގަނޑު މުޅިގޭތެރެއަށް ވަންނަނީ އެވެ.\nމިއީ ހދ ކުޅުދުއްފުށީ ޒިޔާރަތްދޮށުގެ އާއިޝަތު ހުޒެއިމާއަށް 26 ޑިސެމްބަރ ފެށިގެން އައި ގޮތެވެ. ގޭގައި އިތުރު ބޮޑު މީހެއްނެތި2ކޮއްކޮއާއެކު ލޮނުގަނޑުތެރޭގައި އެވަގުތު ހޭދަކޮއްލީ މިވަނީ ކީއްކަން ނޭނގޭ ހާލު ހާސްކަމުގެ ތެރޭގަ އެވެ.\n“އެއިރުވެސް ނޭނގޭ މިއީ އުދަ ނޫން ކަމެއް އެވަގުތު ގޭގައި ބޮޑު މީހަކަށް ހުރީ އަޅުގަނޑު، މަންމަ ވެސް ވީ ކޮއްކޮ ބަލިވެ އެޑްމިޓް ކޮށްގެން ހޮސްޕިޓަލްގަ ބައްޕަވެސް ވީ ބޭރުގަ” ހުޒެއިމާ ކިޔާދިނެވެ.\nޒިޔާރަތްދޮށުގެ ބޭރުމަގުމަތި: ސުނާމީ އެއިރު އެގެހިމެނޭ ސަރަހައްދަށް5ފޫޓް ހުންނަވަރަށް ލޮނުގަނޑު އެރި–ކުޅުދުއްފުށި އޮންލައިން ފޮޓޯ:ހަދީޖާ\nއެއްވެސް އިންޒާރެއްނެތި ގޭތެރެއަށް ލޮނުގަނޑު ވައްދާލި އިރު4އަހަރުގެ ކޮއްކޮ އިނީ ޓިއުޝަން ޓީޗަރާއެކު ފިލާވަޅުތައް ހެދުމުގަ އެވެ. އެހެންނަމަވެސް ލިޔަން އިން ފޮތްތަކާ އެކު މުޅިގެ ލޮނުގަނޑުތެރެއަށް ޣަރަގުވީ އިސާހިތަކު އެވެ.\nކަރުތާފެނުގައި ލޮނުގަނޑު ހުރިއިރު4އަހަރުގެ ކޮއްކޮ ގޮވައިގެން ހިކި ފަސްތަނެއް ލިބޭތޯ މިސްރަބާ ޖެހިއިރު އެއްވެސް އޯގާތެރި ކަމެއްނެތި ދެވަނަ ރާޅު ގޭގެ ފަހަތު ފާރު ވައްޓާލުމަށްފަހު ކުނި ބުންޏާއެކު ވައްދާލާ އިސްކޮޅު ނުކާ ވަރަށް ލޮނުގަނޑު އިތުރަށް ފުންކޮށްލި އެވެ.\nސުނާމީގައި ވެއްޓިފަ އޮތް ފާރެއް މައްޗަށް އަންހެނަކު އަރައިގެން–ފޮޓޯ: އަހުމަދު މޫސާ\nހިކި ފަސްތަނެއް އަތުޖެހޭ ހިސާބަށް ދެވުނީ ގޭގައި އަލަށް ހަދާފައިވާ ފައިވާ ކޮޓަރިތަކާ ހިސާބުންނެވެ. އެއިރު އަނެއް ކޮއްކޮ އިނީ އެ ކޮޓަރިތެރޭ ޓީވީ ބަލާށެވެ. ކޮޓަރިއަށް ވަނުމަށް ފަހު ދެންބެލީ މީހަކަށް ގުޅޭތޯއެވެ. އެއިރު ހޭޅި ފަށުގައި ހުރި ހުރިހާ ކުންޏަކާއެކު ގޭތެރެ ވަނީ “ކުނި ގޮޑަކަށް” ވެފައެވެ. ފައި އަޅާނެގޮތެއްވެސް ނޭނގޭ ވަރަށް ވަނީ މުޅި ގޭތެރެ ކުނިން ފުރިފަ އެވެ.\nމީހެއްގެ ހިލަމެއްވޭތޯ މަގުމައްޗަށް ނިކުއިތް އިރު ހަތަރު ފަރާތުން ފެންނަން އޮތީ މޫދުގެ ލޮނުގަނޑެވެ.\nއަފީފުއްދީން ސްކޫލުގެ ގޯތި ތެރެއަށް ލޮނުގަނޑު ވަދެ ހަލާކުވެފަ–ފޮޓޯ: އަހުމަދު މޫސާ\nގޭގައި ނޫޅެވޭނެތީ ހުޒައިމާގެ މުޅި އާއިލާވެސް ޖެހުނީ ވަގުތީ ގޮތުން އެހެންގެޔަކަށް ބަދަލު ވާށެވެ. ސުނާމީ އެރިތާ އެއް ދުވަސް ފަހުން ގެޔަށް އައި އިރު މުޅިގެ ވަނީ އެރި ރާޅާއެކު މުޅިން ސުންނާފަތިވެފަ އެވެ. ކިޔަވަން ގެންގުޅުނު ފޮތްތައް ވަނީ ލޮނުގަނޑު ތެރެއަށްވަދެ އަލުން އަކުރެއް ކިޔަން ނޭނގޭ ވަރަށް ހަލާކުވެފަ އެވެ. ލިބުނު ސެޓްފިކެޓްތަކާއެކު ގޭތެރޭގައި ވާ ހުރިހާއެއްޗެއް ވަނީ އެކަށް ފަނާވެފަ އެވެ.\nމިއީ އެދުވަހު ރާއްޖޭގައި ގިނަ ރައްޔިތުން އުޅުނު ހާލެވެ. ހިޔާލަށް ވެސް ކުރިން ގެނެވިފައިނުވާ ސުނާމީ ދިޔައީ އަޅުގަނޑުމެންގެ ޅަދަރިންގެ ހިތުގައި ބިރުވެރި ކަމުގެ ލަކުނު ލައްވާ މުސްތަގުބަލަށްޓަކައި ކުރި އުންމީދު ދޮވެލުމަށްފަހު އެވެ.\nސުނާމީގައި ކުޅުދުއްފުށީ ގެ ގެއެއްގެ ފާރަށް ކަނޑާގެން ގޮސް–ފޮޓޯ: އަހުމަދު މޫސާ


40،000 ބިދޭސީ މަސައްކަތްތެރިންނަށް، ގުޅީފަޅުގައި 30 ހެކްޓަރު ބިމެއް ހިއްކަނީ – Dhen.mv\n40،000 ބިދޭސީ މަސައްކަތްތެރިންނަށް، ގުޅީފަޅުގައި 30 ހެކްޓަރު ބިމެއް ހިއްކަނީ\nދެން އެމްވީ May 6, 2020 - 8:01 pm\nރާއްޖޭގައި ދިރިއުޅެމުންދާ ބިދޭސީ މަސައްކަތްތެރިންނަށްޓަކައި، ގުޅީފަޅުގައި 30 ހެކްޓަރުގެ ބިމެއް ހިއްކުމަށް ނިންމައިފިއެވެ،\nބިދޭސީ މަސައްކަތްތެރިންގެނާއި ރަސްމީ ލިޔުމެއްނެތް ބިދޭސީ މަސައްކަތްތެރިންގެ ޖުމުލަ ޢަދަދު ދެނެގަތުމަށް ސަރުކާރުންގެ ކަމާގުޅޭ އިދާރާތަކުން ކުރަމުންދާ ކަންކަން އޮޅުން ފިލުވައި، އެކަންކަން ހަރުދަނާކުރުމަށް ކުރެވެންހުރި ކަންކަން ދެނެގަތުމަށް ރައްޔިތުންގެ މަޖިލީހުގެ ޤައުމީ ސަލާމާތާއި ޚާރިޖީ ގުޅުންތަކުގެ ކޮމެޓީއިން ވަނީ މުއައްސަސާތަކުން މައުލޫމާތު ހޯއްދަވައި ރިޕޯޓެއް ނެރެފައެވެ.\nމި ރިޕޯޓަށް އެއް ކުރި މައުލޫމާތުގައި އިކޮނޮމިކް މިނިސްޓްރީ އިން ވަނީ ގުޅީފަޅުގައި 30 ހެކްޓަރުގެ ބިމެއް ހިއްކާ އެތާނގައި "ވަރކަރސް ވިލެޖް" ނަމުގައި ވިލެޖެއް ގާއިމުކޮށް، 40،000 އެއްހާ ބިދޭސީ މަސައްކަތްތެރިންނަށް އެފަރާތްތަކުގެ ވެރިފަރާތްތަކުގެ ޚަރަދުގައި ކެއުންބުއިން ލިބޭނެ ފަދަ ގޮތަކަށް އެކޮމަޑޭޝަން އެއް ހަމަޖެހިގެންދާނެކަން ހާމަކޮށްފައެވެ.\nމި ޕްރޮޖެކްޓަކީ މާލޭގައި ގާނޫނާއި ގަވާއިދުތަކާ އެއްގޮތަށް ދިރިއުޅޭ ބިދޭސީ މަސައްކަތްތެރިން މާލެ ސިޓީގައި ތޮއްނުޖެހި ދިރިއުޅޭވޭނެ ގޮތް ހަމަޖެހުމަށްޓަކައި ސަރުކާރުން ހިންގާ މަޝްރޫއެކެވެ.\nމާލާގައި ހަލުވިކަމާއެކު ކޮވިޑް19 ފެތުރެމުންދާއިރު ވައިރަހުގެ ނުރައްކާ އެންމެ ބޮޑީ ވެސް ތޮއްޖެހިގެން ދިރިއުޅޭ ބިދޭސީންނަށެވެ. އަދި މިހާތަނަށް އެންމެ ގިނައިން ރާއްޖެއިން ވައިރަހަށް ފައްސިވެފައިވަނީ ވެސް ބިދޭސީ މަސައްކަތްތެރިންނެވެ.


Snapchat stories facebook adhi twitter ah\nސްނެޕްޗެޓްގެ ސްޓޯރީސް ފޭސްބުކް އަދި ޓްވިޓާއަށް\nޓެކްނޮލޮޖީ | | 24 ޖެނުއަރީ 2018 |0ކޮމެންޓް\nސްނެޕްޗެޓް ބޭނުންކުރަމުންދާ ފަރާތްތަކަށް ވަރަށް އަވަހަށް، ސްނެޕްޗެޓްގެ ބޭރުން ފޭސްބުކް އަދި ޓްވިޓާއަށް ސްޓޯރީސް ހިއްސާ ކުރެވޭނެ ކަމަށް ސްނެޕްޗެޓްގެ ސީއީއޯ ވިދާޅުވެއްޖެއެވެ.\nސްނެޕްޗެޓް އިން މިފީޗާ ފަރުމާ ކުރަނީ ސްނެޕްޗެޓް ބޭނުންކުރާ ފަރާތްތަކުން ލިންކު ކޮށްފައިވާ މީސް މީޑިއާތަކަށާއި އަދި އޭގެ އިތުރުން އީމެއިލް އަދި ޓެކްސްޓް މެސްޖެއްގެ ގޮތުގައި ސްޓޯރީސްގެ ލިންކު ފޮނުވައިގެން ވެބް ޕޭޖްއިންވެސް ބެލޭ ގޮތަށެވެ.\nސްނެޕްއިން 2014 ވަނަ އަހަރުގައި ވަނީ ސްޓޯރީސް ތައާރަފުކޮށްފައެވެ. އަދި މިފީޗާ ފަރުމާ ކޮށްފައިވަނީ ސްނެޕްޗެޓްއިން އެ އެކައުންޓަކަށް ފޮލޯކުރާ އެންމެންނަށް ވެސް ފެންނަ ގޮތަށެވެ.\nއޭގެ އިތުރުން ސްނެޕްޗެޓްގެ އަލަށް ޑިޒައިންކުރި އެޕްލިކޭޝަން ލިބޭ ލިބިފައިވާ ފަރާތްތަކަށް މި ހިދުމަތް ލިބޭނެއެވެ. އަދި ދެން ތިބި ފަރާތްތަކަށްވެސް އަވަސް މުއްދަތެއްގެ ތެރޭގައި އެ ހިދުމަތަތްތައް ފޯރުކޮށްދެވޭނެ ކަމަށް ސްނެޕްޗެޓްއިން ބުނެއެވެ.\nވޯޓަރ ފޯލްއެއް އެކުލެވޭ އިމާރާތެއް ދުށިންތަ؟\n27 ޖުލައި 2018\nޔުގަންޑާގައި ސޯޝަލް މީޑިއާ އިން ޓެކްސް ނަގަނީ\nއެޕަލްއިން އައިއޯއެސް 12 އާންމުންނަށް ދައްކާލައިފި


އަނގައިން ކަސްރަތުކުރާ މީހުން ވަރަށް ގިނަ | Jazeera\tއަނގައިން ކަސްރަތުކުރާ މީހުން ވަރަށް ގިނަ - Jazeera\nއަނގައިން ކަސްރަތުކުރާ މީހުން ވަރަށް ގިނަ\nޝަރޫނާ އަބްދުﷲ April 10, 2019 196 views0\nއޮފީހެއްގައި ދެމީހަކު ވާހަކައެއް ދައްކާއިރުވެސް އަދި ހަވީރު ފިންޏަށް މީހުން ނުކުމެ ދައްކާ ވާހަކައިގެ ތެރޭގައިވެސް އެންމެ ގިނައިން ދައްކާ އެއްވާހަކައަކަށް ވެފައި އޮންނަނީ ޖިމަށް ގޮސް ހަށިގަނޑުގެ ބައްޓަން ރީތިކުރަން ބޭނުންވާ ވާހަކައެވެ.\nފަލަ މީހުން ހިކެން ބޭނުންވެގެން އަދި ހިކި މީހުން ފަލަވާން ބޭނުންވެގެން ޖިމަށް ދާން ބޭނުންވާ ވާހަކައަކީ ރާއްޖޭގައިވެސް ވަރަށް އާންމުކޮށް ދައްކާ ވާހަކައެކެވެ. އަދި އެވާހަކަ ދައްކާއިރު ހީވާނީ ދެންމެ ދެންމެ "އެލްޖޭ" އެކޭ އެއްވަރަށް ފިޓު ވެދާނެހެންނެވެ. ނަމަވެސް އެފަދަ މީހުންގެ ތެރެއިން ޖިމަށާއި ޖޮގިންއަށް ދާނީ ވަރަށް މަދުބައެކެވެ. އަދި ގިނަފަހަރު އެކަން ވެގެންދާނީ ހަމަ ކެއްކޭ ހިޔާލީ ފޮލައަކަށެވެ.\nއިންސްޓަގްރާމުންނާއި މީސްމީޑިއާގެ އެހެނިހެން މަންސަތަކުން، ކަސްރަތުކުރާ ތަފާތު ވީޑިއޯތައް ބަލައިގެން އަދި ޑައުންލޯޑު ކޮށްގެން ގޭގައި ކަސްރަތުކުރަން، އަގުބޮޑެތި ކަސްރަތު މެޓާއި ކަސްރަތުކުރަން ލައި އުޅޭ އަންނައުނު ގަނެފައި އެތަކެތީގެ ބޭނުން ނުހިފާ އުޅޭ މީހުންވެސް މަދެއް ނޫނެވެ. މެޓުގެ ބޭނުން ފަހުވަގުތު ހިފާނީ ޕިކުނިކު ދިއުމަށެވެ. އަދި "ޖިމް ކްލޯތްސް" ލައިގެން އޮންނާނީ ނިދާށެވެ. ނުވަތަ ދެތިން ސެލްފީ ނެގުމަށްފަހު ދެން އެ ފެންނާނީ އަލަމާރި ސާފުކުރާ ދުވަހަކުންނެވެ.\nޖިމަށް ގޮސް ބައްޓަމަށް އައުމަށް މަސައްކަތް ކުރުމަކީ އަޑަށް ބާރުލަފައި ހިނގާށޭ ތިމަންނަވެސް ދާނަމޭ ބުނާހާ ފަސޭހަ ކަމެއް ކަމުގައި ހީކުރިއަސް އެއީ އެއަށްވުރެ އުނދަގޫ ކަމެކެވެ. ދުޅަހެޔޮ ހަށިގަނޑެއްގައި ހުރުމަށް ބޭނުންނަމަ އެކަން ކުރަން ފެށޭނީވެސް ތިމާގެ އަޒުމާއި ހިތްވަރު ތަގުޅި ކޮށްގެނެވެ. ކޮންމެ މީހަކަށްވެސް އަނގައިން ކަންކަން ކުރަނަމޭ ބުނެވިދާނެއެވެ. ނަމަވެސް އެ ކަންކަން ހަގީގަތަކަށް ހެދުމަކީ ތިމާގެ ހުރި ހިތްވަރުގަދަ ކަމުން ނޫނީ ކުރެވޭނެ ކަމެކެވެ.\nއެހެންކަމުން އަނގައިން ކަސްރަތު ކުރުމަށްވުރެ ކުރަން ބޭނުންވާ ކަމެއް ކުރުމަށް ގަދައަޅައި މަސައްކަތް ކުރުމުން ތިމާ ބޭނުންވާ ކަންތައްތައްވެސް ހާސިލްވާނެއެވެ.


» މުޞީބާތްތަށް މެދުވެރިވުމުން ފަސްނަމާދުގައި ޤުނޫތު ކިއުން\nނަވާޒިލު( ބޮޑެތި މުޞީބާތްތަށް ) މެދުވެރިވުމުން ފަރުޟު ނަމާދުތަކުގައި ޤުނޫތު ކިޔުމަކީ ޝަރުޢުކުރައްވާފައިވާ ކަމެއްކަމާއި، އެގޮތަށް ނަބިއްޔާ ޞައްލަﷲ ޢަލައިހި ވަސައްލަމަ ޢަމަލުކުރައްވާފައިވާ ކަމަށް ސުންނަތުގެ ދަންނަބޭކަލުން އިއްތިފާޤުވެވަޑައިގެންފައިވެއެވެ\n» ދައުލަތް ހިންގުމުގައި ޣައިރުމުސްލިމުންގެ މަޝްވަރާހޯދުން\nނަމަވެސް ފަހުން އައި އިސްލާމީ ޚިލާފަތްތަކުގައި، އިސްލާމީ ދައުލަތުގެ ޙިމާޔަތުގައި އަމާންކަން ހޯދައިގެން ތިބޭ ޛިއްމީންގެ މަޝްވަރާ ހޯދާފައިވެއެވެ. އެއީ އިސްލާމީ ޢަޤީދާއާއި، ޝަރީޢަތުގެ އުޞޫލީ ކަންތައްތަކާ ގުޅޭ ދާއިރާތައް ފިޔަވައި އެހެނިހެން ކަންކަމުގައެވެ\n» ވަކި މާއްދާއެއްގެ ގޮތުގައި ޤުރްއާން ކިޔަވާ ދިނުމަށް ދިވެހި ސަރުކާރުން ނިންމެވުން\nވަކި މާއްދާއެއްގެ ގޮތުގައި ޤުރްއާން ކިޔަވާ ދެއްވާ ގޮތައް ސަރުކާރުން ނިންމި ނިއްމުމަކީ ވަރަށް ރަނގަޅު ނިންމެވުމެކެވެ. ކުޑަ ކުދީންގެ ހިތްތަކުގައި ޤުރްއާނަށް ލޯބި ޖައްސައި އެކުދީން ހެޔޮ ގޮތުގައި ތަރުބިޔަތު ކުރުމަކީ އެންމެންގެ ޒިންމާއެކެވެ\n» ރިބާއިން ލިބިފައިވާ ފައިސާ އަށް ހަދާނީ ކިހިނެއްހެއްޔެވެ؟\nރިބާގެ ސަބަބުން ވަރަށް ބޮޑެތި އިޖްތިމާޢީ މައްސަލަތައްކުރިމަތިވެއެވެ. އެންމެ ފަހުން އޭގެ ނަތީޖާ އެއްގެ ގޮތުން މީހާ އިފްލާސްވެ، ބިކަހާލުގައިޖެހިފައިވަނީ ކިތައްމީހުންތޯއެވެ؟\n» ދިވެހި ދައުލަތުގެ ކަރާމަތް ގެއްލުވާލަނީ\nއިސްލާމްދީން ޙިމާޔަތްކުރެއްވުމަށް ހުވާކުރައްވައިގެން ތިއްބެވި ޤައުމުގެ ލޮބުވެތި ސިފައިންނާ ފުލުހުންގެ ކިބައިން ވަރަށް އިޚުލާޞްތެރި ހިތަކުން އަޅުގަނޑު އެދެނީ އެތަން ރޫޅާލުމަށެވެ.\n» ޓްރެފިކް ޤަވާޢިދުތަކަށް ޙުރުމަތްތެރިކޮށް ހިތުމަކީ ކުރަންޖެހޭ ކަމެއްބާ؟\nޕާކު ކުރަންޖެހޭ ތަންތާގައި ޕާކު ކުރުމާއި، ދުއްވަން ކަނޑައަޅާފައިވާ މިންގަނޑުތެރޭގައި ދުއްވުމާއި، މިނޫނަސް ވެސް މިބާވަތުގެ ޤަވާޢިދުތަކަށް އިޙުތިރާމްކުރުމަކީ ކޮންކަހަލަ ކަމެއް ހެއްޔެވެ؟\n» މުސްލިމުންނާއި، އިސްލާމްދީން ޙިމާޔަތްކުރާނެ ދައުލަތެއްޤާއިމުކުރެއްވުމަށް ކުރެއްވި މަތިވެރި ދަތުރުފުޅު\nހިޖުރައާމެދު ޙަޤީޤީ ވިސްނުމަކުން ވިސްނައިފިނަމަ، ލޯތައް ކަރުނުން ފުރިގެންދާނެއެވެ. ނާމާންކަމުގެ ތެރެއިން، އަމާން ބައްރަކަށް ވަޑައިގަތުމަށް ކުރެއްވި މަތިވެރި ދަތުރުފުޅެކެވެ. ﷲ ގެ ދީން ރައްކާތެރިކުރެއްވުމަށް ކުރެއްވި ދަތުރުފުޅެކެވެ\n» ދުނިޔޭގެ ބޮޑެތި ބާރުތަކުގެ ޢަދުލުވެރިކަން\nޙަމާސްޖަމާޢަތަކީ މުސްލިމުންގެ މިލްކިޔާތުގެ ތެރޭގައިވާ ފަލަޞްޠީނުގައި ޖިހާދުކޮށް، ރައްޔިތުންގެ ޙައްޤައްޓަކައި ޤުރުބާންވާ ބައެކެވެ. ފަލަސްޠީނު ބިމުގައި އިސްރާއީލުގެ ދައުލަތެއް ޤާއިމުކޮށްދިނީ އިނގިރޭސީންނެވެ\n» ޞަލީބީންގެ ޕޯޕު މަޢާފަށް އެދެންޖެހޭނެ!\nމުސްލިމު ރައްޔިތުންނަށް އަޅުގަނޑުމެން ގޮވާލަނީ މިފަދަ ކަންތައްތަކާ ޙިކުމަތާއެކު ކުރިމަތި ލުމަށެވެ. ފިކުރާއި، ބުއްދި ބޭނުންކޮށްގެން ހެޔޮ ގޮތުގައި ޖަދަލު ކުރަންވީއެވެ. ނަޞްރު ލިބޭނީ އިސްލާމްދީނަށެވެ!\n» އިސްލާމްދީނާމެދު ރައްކާތެރިވަމާ\nދިވެހިރާއްޖޭގެ ފަސްގަނޑުގައި އެހެން ދީނަކަށް ފުރުޞަތު ދެވިގެންނުވާނެއެވެ. ނަމަވެސް އެކި ގޮތްގޮތުން މިކަމަށްޓަކައި ބަޔަކު މަސައްކަތްކުރަމުން ދާކަމީ ހިތާމަ ހުރި ކަމެކެމެވެ. އެއްވެސް ޙާލެއްގައި އެހެން ދީންތަކަށް އުޅުމުގެ އެފުރްޞަތު މުސްލިމުންނަށް ދެވިގެން ނުވާނެއެވެ. އެފަދަ ދުވަހެއް އަތުވެއްޖެނަމަ، ރާއްޖޭގެ ރައްޔިތުންގެ މެދުގައި ފިތުނަ އުފެދި، އެއްބައިވަންތަކަން ގެއްލި ދާޚިލީ ހަމަނުޖެހުން މިހާރަށް ވުރެން ބޮޑަށް އުފެދި، ލޭ އޮހޮރެން ދިމާވުމަކީ ވަރަށް ކައިރީގައިވާ ކަމަކެވެ.


Kairi ... Namaves dhurugaivaa Mailku - One Online\nމަލިކު ރާއްޖެއާ ވަކިވިފަހުން އެތަކެއް ސަތޭކަ އަހަރު ފާއިތުވަމުންދާއިރު ވެސް ދިވެހިވަންތަ ސިފަޔަކަށް ބަދަލެއް ނާދޭ --- ފޮޓޯ: އެފް.ޖީ މުހައްމަދު\nކައިރި .... ނަމަވެސް ދުރުގައިވާ މަލިކު 8\n(28 މެއި ގެ އަދަދާ ގުޅޭ)\nމަލިކު އިނގެރޭސީންގެ ދަށުގައި\n15 ނޮވެމްބަރު 1908 ގައި ސުލްޠާން އިމްބިބީ ބީބީ އިނގިރޭސި ދައުލަތަށް މަލިކު ދިނުމަށް ސޮއިކޮށްދީފައި ވެއެވެ. އެއީ ލަކަޑިވްގެ ރަށްތަކާ އަދި އެހެން ޖަޒީރާ ރަށްތަކާ އެކީގައެވެ. އިނގިރޭސީންގެ ދައުރުގައި އެންމެ މުހިންމު ކަމަކަށް ހިނގާފައިވަނީ 1885 ގައާއި 1912 ގައި ހިނގި ދެ ބަޣާވާތެވެ. މި ބަޣާވާތުގެ އަޞްލެއް ކަމަށްވަނީ ޕަންޑަރަމްގެ (ބަންޑާރަގަނޑުގެ) ބިންތައް އަމިއްލަ ބައެއް ފަރުދުންނަށް ހަވާލުކުރުމަށް ސަރުކާރުން ހަމަޖެއްސި ހަމަޖެއްސުމެވެ. ދާދިފަހުންވެސް މިމައްސަލަ އަލުން ހިލުނެވެ. އެންމެފަހުން މިމައްސަލައިގެ ޙައްލަކަށްވީ ޢާންމު މީސްމީހުންނަށް ޕަންޑަރަމްގެ ބިންތައް ބެހުމެވެ. މި ނިންމުން ވީ މަލިކުގެ ރައްޔިތުންގެ ޘަޤާފީ އަދި ދިރިއުޅުމުގައި ހުންނަ އާދަޔާޚިލާފު ކަންތައްތައް ރަނގަޅަށް ވިސްނިފައިނުވާ ކަމެއް ކަމުގައެވެ. އަދި މަލިކު ރައްޔިތުން ލަކަޑިވްގެ މީހުންނާ އެއް މިންގަނޑަކުން ބެލިފައިވާ ކަމެއް ކަމުގައެވެ. މަލިކު މީހުންގެ ދިރިއުޅުން ބިނާވެފައިވަނީ އެކަކު އަނެކަކާ ގުޅި އެއްބައިވަންތަކަމާއެކު އުޅުމުގެ މައްޗަށެވެ. އެމީހުންގެ ދިރިއުޅުމުގެ ގިނަކަންތައްތައް ބިނާވެފައިވަނީ މުޖުތަމަޢުގެ އެންމެންގެ ޙިއްސާ ވާގޮތަށް ދަނޑުގޮވާން ކުރުމެވެ. ދެކުނު ޕަންޑަރަމްގެ އަވަށްތަކުގައި ހެއްދޭ ކާބޯތަކެތީގެ ބާވަތްތައް އެއްކުރެވި، އަވަށްތަކުގެ ބޮޑުން އެންމެންނަށް ހަމަހަމައަށް ބައްސަވާ ހައްދަވައެވެ. ވީމާ ދެކުނު ޕަންޑަރަމް ބައިބައިކޮށް ބައްސަވާލެއްވުން ހިމެނުނީ މަލިކުގެ މި އަވަށްތަކުގައި ދިރިއުޅޭ މީހުންނަށް މި އެއްބައިވަންތަ ދިރިއުޅުމަށް ބުރޫއަރާ ކަމެއް ކަމަށެވެ. ލޯގާން ފަދަ ވިސްނުންފުޅު ތޫނު ބޭބޭފުޅުން މިފަދަ ނިންމުންތައް ނިންމެވިކަމީ ޢަޖާއިބުވަނިވި ކަމެކެވެ. ޔޫރަޕުގެ އޮފިސަރުންނާއި މަލާބާރުގެ ފުލުހުންގެ މަސައްކަތުން މަލިކު ރައްޔިތުންގެ ދެކޮޅުވެރިކަމަށް ބަދަލެއް ނުގެނެވުނެވެ. 1912 ގައި ސީ.އޭ. އީންސް ޕަންޑަރަމްގެ ބިންތައް އެތާނގެ ރައްޔިތުންނަށް އަހަރެއްގެ މައްޗަށް 1.552 އިންޑިޔާ ރުފިޔާއަށް ކުއްޔަށްދިން ދިނުންވީ ވަރަށް ބުއްދިވެރި އުކުޅަކަށެވެ. ސަބަބަކަށްވީ މަލިކު ރައްޔިތުންގެ ފިތުނަވެރިކަން ކެނޑި އެމީހުން އައު ހިތްވަރަކާއެކު ދަނޑުތަކުގައި މަސައްކަތް ފެށުމެވެ.\nކުރިންވެސް އެނގިފައިވާ ފަދައިން ލަކްޝަވަދީޕް ޖަޒީރާ ރަށްތަކާއި އެހިސާބުގައިވާ އެހެން ބިންތައް އިންޑިއާ ސަރުކާރުގެ ހޯމްއެފެއާޒްގެ ބެލުމުގެ ދަށަށް އައީ 1 ނޮވެމްބަރ 1956 ގައެވެ. ކޮންމެ ދުވަހަކުހެން ކުރެވެމުންދާ އިދާރީ މަސައްކަތްތައް ކުރުމަށްޓަކައި އިންޑިޔާ ސަރުކާރުގެ މަންދޫބެއް ކާލިކޯޓުގައި ހަމަޖައްސަވާފައި ހުރެއެވެ. އެރަށްތަކުގައި ދާއިމީގޮތަކަށް ތިއްބަވަނީ ވަރަށް މަދު ކެމިންނެވެ.\n(ހިސްޓްރީ އޮފް ދަ ލަކަޑިވް މިނިކޮއި، އެންޑް އަމިންޑިވީ އައިލެންޑް، ޞަފްޙާ: 65-71)\nމަލިކާއި ދިވެހިރާއްޖޭގެ ތާރީޚާމެދު އެކިއެކި ލިޔުންތައް ލިޔެފައިވާ ބޭރުމީހުންކުރެ ވަރަށްގިނަ މީހުންގެ ލިޔުންތަކަކީ އަޅުގަނޑުމެންނަށް އެލިޔުންތަކުން ކޮންމެވެސް އަލިކަމެއް ލިބުނު ކަމުގައި ވިޔަސް އަޅުގަނޑުމެން އިޢުތިރާޟުކުރަންޖެހޭ ވަރަށްގިނަ ނުކުތާތަކެއްވެސް ހުންނަ ލިޔުންތަކެކެވެ. މަތީގައި އެވަނީވެސް މިދެންނެވި ބާވަތުގެ ލިޔުމެކެވެ. މިލިޔުމަކީ ނިސްބަތުން ބަލާއިރު އިޢުތިރާޟުކުރެވޭ ނުކުތާ ތަންކޮޅެއްމަދު ލިޔުމަކަށްވިޔަސް މިއީވެސް ޙަޤީޤަތާ ޚިލާފު ބައެއް ވާހަކަތައް އެކުލެވިފައިވާ ލިޔުމެކެވެ. ތިރީގައި މިދަންނަވަނީ މިގޮތުން މިފޮތުގެ މައުޟޫޢާ ގުޅޭގޮތުން އަޅުގަނޑު ފާހަގަކޮށްލަން ބޭނުން ބައެއް ނުކުތާތަކެވެ.\nމިގޮތުން އެންމެފުރަތަމަ ފާހަގަކުރަން ބޭނުންވާ ނުކުތާއަކީ، އިހުޒަމާނުގައި އައިސްފައިވާ ވާހަކައެއްގައި ދިވެހިރާއްޖޭގެ ރަދުން ކަންނަންނޫރުގެ ރަސްކަލަކަށް މަލިކު ހަދިޔާއަކަށް ދެއްވިކަމުގައި ބުނެވޭ ބުނުމެވެ.\nމަލިކު އަތޮޅޫ --- ކުރެހީ: މުހައްމަދު ނާޖިހު\nލިޔުންތެރިޔާވެސް މިވާހަކަ ލިޔުއްވާފައިވަނީ ޔޯލަވާހަކައެއްގެ ގޮތުގައި ކަމުގައިވާތީ މިއީ ކޮންމެހެން އިތުރުވާހަކައަކަށް ބޭނުންވާ ކަމެއްވެސް ނޫނެވެ. މީގެކުރިންވެސް ބަޔާންކުރެވިފައިވާ ފަދައިން ދިވެހިރާއްޖޭގެ ރަސްރަސްކަލުން އެބޭފުޅުންގެ ވޮނަދޮނަ ރާއްޖޭގެ ސަރަޙައްދުން ބަޔާންކުރައްވާއިރު އަބަދުވެސް "މަލިކައްޑޫ މިދެމެދު އެކީ އޮންނަނީ ކޮށު، އަނެކަކަށް ނެތީކޮށު،" މިފަދަ ޢިބާރާތްތައް ބޭނުން ކުރެއްވުމުން މަލިކުގެ މިލްކުވެރިކަމާމެދު އިތުރު ސުވާލެއް ނުއުފެދެއެވެ.\nދެންއޮތީ 1752 ގައި އަރައްކަލްރާޖާ މާލެޔާ ޙަމަލަދީ ގަނޑުވަރު އަންދާލައި ރަސްގެފާނު ޝަހީދުކުރި ވާހަކައާއި، މުޅިރާއްޖެ ޢަލީރާޖާގެ ވެރިކަމުގެ ދަށުގައި ދުވަސްކޮޅަކު އޮތް ވާހަކައާއި، ވަލީޢަހުދު "ޝަމްސުއްދީން" އިސްވެހުންނަވައި އަރައްކަލްވެރީންނާ ދެކޮޅުހެއްދެވި ވާހަކައާއި އެކަން ނާކާމިޔާބުވެ ޝަމްސުއްދީނާއި އޭނާގެ ބައިވެރީން ކަންނަންނޫރުގެ ރާޖާގެ އަތްދަށުވެވަޑައިގަތް ވާހަކައާއި، އޭގެފަހުން ޓީޕޫސުލްޠާން މެދުވެރިވެވަޑައިގެން ދެފަރާތުން ޞުލްޙަވެރި އެއްބަސްވުމަކަށް އާދެވި މަލިކުފިޔަވައި ރާއްޖޭގެ އެހެން ހުރިހާ ރަށްރަށެއް ދިވެހިރާއްޖޭގެ ރަދުންނަށް އަނބުރާ ރައްދުކުރެވުނު ވާހަކައާއި، އޭރު އަރައްކަލް ރަސްކަލަކަށް ހުންނެވީ "މަންޔާއުންމަ" ނަމަކަށްކިޔުނު ބޭފުޅަކަށްވާތީ މިކަން ހިނގާފައިވަނީ މީލާދީން 1819 އާއި 1838 އާ ދެމެދުގެ ދުވަސްވަރެއްގައި ކަމަށާއި މީގެސަބަބުން މަލިކާ ދިވެހިރާއްޖެއާ ދެމެދުގެ ސިޔާސީގުޅުން ހީނަރުވެ މަލިކު އިންޑިޔާގެ ޖުމްހޫރިއްޔަތުގެ ދަށަށް ދިޔަކަމަށާއި، މިޙާދިޘާގައި އެވާ "ބަދުނަސީބު" ޝަމްސުއްދީން ކަންނަންނޫރުގެ ޖަލުން އެނބުރި ޤައުމަށް ވަޑައިގަތް މަގުމަތީގައި މަލިކުގައި އަވަހާރަވި ވާހަކައެވެ.\nމި ޕެރެގްރާފް ކިޔާލުމުން އެނގެނީ ހިޖުރައިން 1166 ގައި ހޮޅިން ދިވެހިރާއްޖެއަށް ޙަމަލަދީ މާލެ އަތުލައިގަތް ޙާދިޘާއާއި އޭގެފަހުން ކަންތައް ހިނގާފައިވާގޮތް ލިޔުންތެރިޔާއަށް ވަރަށްބޮޑަށް އޮޅިލައްވާފައިވާކަމެވެ. މަލާބާރީން ނުވަތަ ހޮޅީންނާއި ދިވެހީންނާ ދެމެދު ޒަމާނުއްސުރެ ހިނގަމުންއައި ހަނގުރާމައިގެ ސިލްސިލާގައި މަލާބާރީން ރާއްޖެ އަޅުވެތިކޮށްފައިވަނީ އެންމެ ފަހަރަކުއެވެ. އެއީ މުކައްރަމް މުޙަންމަދު ޢިމާދުއްދީނުގެ ވެރިކަމުގައެވެ. ތިރީގައި މިވަނީ އެފަހަރު ހޮޅީން ރާއްޖެ އަޅުވެތިކުރިގޮތާއި، ދިވެހީން ދިވެހިރާއްޖެ މިނިވަންކުރިގޮތާއި، ހޮޅިކަރަޔަށް ގެންދެވުނު ދިވެހީންނާމެދު ކަންތައް ހިނގައިދިޔަގޮތް ދިވެހިތާރީޚުގައި ބަޔާންކުރެވިފައިވާ ގޮތެވެ. ދިވެހިރާއްޖޭގައި ޤަވާޢިދުން ތާރީޚު ލިޔެވެން ފެށީ ދިޔަމިގިލީ ދަރިކޮޅުގެ ރަސްކަމުގައެވެ. އެހެންކަމުން ދިވެހި ތާރީޚުން މިޙާދިޘާގެ ތަފްޞީލު ވަރަށް ފުރިހަމައަށް އެނގޭން އެބައޮތެވެ. ވުމާއެކު، އަޅުގަނޑު ގަސްދުކުރަނީ އެވާހަކަތައް ތަފްޞީލާއެކު މިތާނގައި ނަކަލުކުރުމަށެވެ.\nދިވެހީންނާއި ޢަލީރާޖާގެ ގުޅުން\nހާހާއި އެއްސަތޭކަ ފަސްދޮޅަސް ތިންވަނައަހަރު ރަބީޢުލްއައްވަލުމަހު 18 ވީ ބުދަވިލޭރެއި ރަސްގެފާނުން އަވަހާރަވިޔޭ... އެއީ ރަސްގެފާނުންގެ ޢުމުރުފުޅުން ސާޅީސް ތިން އަހަރުފުޅުގައެވެ. މިރަސްގެފާނުން ރަސްކަންކުރެއްވީ އޮނަތިރީސްއަހަރާއި ދެމަސް ފޮއިދުވަހުއެވެ. ދެން މިރަބީޢުލްއައްވަލުމަހު އޮނަވިހިވީ ބުރާސްފަތި ދުވަހު މިރަސްގެފާނުންގެ ކޮއްކޮ ޢަލީ ފާށަނާކިލެގެފާނުން ރަސްކަމަށް އިސްވެވަޑައިގެންނެވިޔޭ. މިމަނިކުފާނަށް އައްސުލްޠާނުލްމުކައްރަމް މުޙަންމަދު ޢިމާދުއްދީން ކިޔައި ނަންދެއްވެވިއެވެ. ދިވެހިބަހުން މިމަނިކުފާނުންގެ ނަންފުޅަކީ ސިރީ ނަވަރަންނަ ކީރިތި އައުދާނަ ކައްތިރިބަވަނަ މަހާރަދުންނެވެ. އެހިނދު ފަނޑިޔާރުކަމުގައި ހުންނެވީ ޙަސަން ތާޖުއްދީން ފަނޑިޔާރުކަލޭގެފާނުންގެ ފުތް މުޙަންމަދު ޝަމްސުއްދީން ފަނޑިޔާރުކަލޭގެފާނުންނެވެ. މިފަނޑިޔާރުކަލޭގެފާނާއި އެއްބަނޑުއެއްބަފައި ޚަޠީބު އަޙްމަދު މުޙުޔިއްދީން މިޚަޠީބުމަނިކުފާނު ހުންނެވީ އިބްރާހީމް ރަސްގެފާނުންދި ފާޠިމާ ރަނިކިލެގެފާނާ ކައިވެނިބައްލަވައިގަނެގެންނެވެ. ދެން މިރަދުން ރަސްކަމަށް އިސްވެވަޑައިގެންނެވުމަށްފަހު މިނަންގަނެވިދިޔަ ފަނޑިޔާރުކަލޭގެފާނާއި މިޚަޠީބުމަނިކުފާނާ މިދެބެއިން ރަސްކަން އަތުލާންއެދި ރަސްގެފާނަށް ނުނިޔަތްލައިގެން ބޭރުބަޔަކާ އެކުލަވައިގެން ރަސްކަން މިލްކުކޮށްފާނަމެވެ ހިތައި ތިމަންމީހުންގެ ރާއްޖޭގެ ރަސްގެފާނު ނަހީކުރެއްވިހާ ކަންތަކަށް ޢަމަލުކުރައްވައި ރާއްޖެ އިސްލާމްދީނަށް އޮންނާކަށް ނެތެވެ. މިފަދަ ބަސްތައް ލިޔެފައި ކަންނަންނޫރު ޢަލީރާޖާއަށް ފަތެއް ފޮނުވައިފިޔޭ... ފަތްފޮނުވީމާ އެފަތަކަށް އެމީހުން ސަމާނެއްނުވެ ތިބެއްޖައޫއެވެ. ދެން އަނެއްކާ މިފަނޑިޔާރުކަލޭގެފާނު ފަތެއްލިޔުނޭ މިހާރު މިރަށުގެ މީހުން ފިތުނަވެރިވެ ރޭގަނޑުގައި ރަށް ބަލަހައްޓާ ހޭލާ ދަމަށް ތިބުމެއްނެތި ޣާފިލުވެއްޖައޫއެވެ. ތިޔަބައިމީހުން މިހާރު އަތުވެއްޖެނަމަ ރާއްޖެއަތުލައި މިލްކުކޮށްދިނުން ތިމަންކަލޭގެފާނު މައްޗެވެ. ރޭގަނޑުގައި ރަށުގެ މީހުން ނިދާފައި ތިއްބައި ތިޔަބައިމީހުން އައިސް ރަށަށް އަރަހަށޭ. ދެން މިފަތް ލިޔެ ފޮނުވީމައި އެއަށްފަހު ކަންނަންނޫރު ޢަލީރާޖާ ނަވަކާއި ދެފުރައްދެއޮޑިއާއި މިތިންގަނޑެއްޗަށް ހަނގުރާމައިގެ ތަކެއްޗާއި މަލާބާރީގެ މީހުނާ ލައިފައި ފޮނުވީމައި އެމީހުން އައިސް ފާދިއްޕޮޅުވަދެ އަލިގަލުކައިރީގައި ބާއްވައިފިއެވެ. ދެން އެތާނގައި ނައުބާއްވައިފައި ދެފުރައްދެއޮޑިޔާއިގެން އައިސް 1166 ވަނަ އަހަރުގެ ޞަފަރުމަހު ބުދަތޭރަ ފޮއިވިލޭރެއި ނުވަފުޅީ ވަގުތުގައި މާލޭގެ ކަނޑިންމަ ތަޅުނުލާހުއްޓައި ކަނޑިންމައިން ވަދެއްޖައޫއެވެ. އެހިނދު މާލޭގެ އެންމެން ޚަބަރުނުދަނެ ނިދާފައިތިބޫއޭ... ދެން މި މަލާބާރީންގެ މީހުން ދިގުދޯނިދޯންޏަށް އަރައިގެން ރަށަށް ފައިބައިގެން އައިސް އެތެރެކޯލަށް ވަދެއްޖައޫއެވެ. އޭރު ގަނޑުވަރުތެރޭގެ އަށިއަށީގައި ފާރަވެރިކަމު ގޮސްތިބި މީހުންވެސް ތިބީ ނިދާފައޭ... ދެން މިބައިމީހުން ގަނޑުވަރުތެރެއަށްވަދެ މީހުން މަރައި ހިފައި ބަޑިޖަހާންހެދީމައި ރަދުންގެ ފިކުރުފުޅަށް އެއުރެނާ ނިކަން ފޭވެވަޑައިގެންނެވުމަށް މިރަދުންގެ މާފަންނުގަނޑުވަރަށް ވަޑައިގެންނެވޫއެވެ. ދެން ވަޒީރުންނާއި ލަސްކަރީން ފޮނުއްވައި އެމީހުން އެތެރެކޯލުން ނެރެލީމައި އެމީހުންގެ މީހަކު ފިލައިގެންއައިސް ނާބަތުޚާނެވެ ކިޔާ ގޭގައި ހުޅުޖަހައިފިޔޭ... ދެން މިހުޅުރޯވެގެން އެފަހަރަށް މާތްކަލާނގެ އިރާދަފުޅުގައި ހުރިމަގުން އެތެރެކޯލުގައި ހުރި ހުރިހާ ގެތަކާއި ދޮރޯށިތަކާ އަނދައިގެން ދިޔަދިޔުމުގައި ފުރަމާލޭގެ ދެބައިކުޅައެއްބައި ގެތަކާވެސްއެކު އަނދައި ރަށް ސުންނާފަތިވެ ދަރަހަނާވެއްޖެއެވެ. މިހެން މިކަންތައްވީމާ ރަސްގެފާނު އެއުރާއި ޞުލްޙަޔަށް ޚަބަރުފުޅު ކުރެއްވިއެވެ. ދެން މަލާބާރީން ދެންނެވި ބަހީ ތިމަންމީހުން ތިބި ތަނަށް ރަސްގެފާނު ވަޑައިގަންނަވައިފިނަމަ ޞުލްޙަވެދާނަމުއެވެ. ދެން މިބަސްދެންނެވީމާއި ރަދުން މިބައިމީހުން ގާތަށް ވަޑައިގަންނަވާފޫއެވެ. ދެން މިމަލާބާރީން ކުޅަކަމީ މިރަދުންނާއި... މިރަދުނާ އެއްބަނޑުއެއްބަފައި އިބްރާހީމް ރަސްގެފާނުންގެ މުޙަންމަދެވެ ކިޔާ ދަރިކަލުންނާއި މިދެބޭފުޅުން އެމީހުންގެ ޙީލަތުން ހިފައިގެން އެމީހުންއައި ފުރައްދެއޮނޑިޔަށް ގެންގޮސްފިއެވެ. ދެން އެދެބޭފުޅުން އަރިހުގައި ތިމަންމީހުން ދާނަމުޔޭ ކިޔައިފައި މަލާބާރީންގެ ބޮޑުރުހުމަކާނުލައި ދުރުވެންނެވި ބޭބޭކަލުންނީ އަލްވަޒީރު ހުރައި ޙުސައިން ދަހަރާކަލޭގެފާނުންގެ ފުތް އަލްވަޒީރު މުޙަންމަދު ފާމުލަދޭރިމަނިކުފާނާއި މިމަނިކުފާނުގެ ފުތް ޙުސައިންމަނިކުފާނާއި ވަޒީރު މުޙަންމަދު ވެލާނާތަކުރުފާނާއި މިރަސްގެފާނުންގެ ޚައްދާމުންކުރެ މުރުއްބާ މުޙަންމަދުކަލޭގެފާނާއެވެ. މިބޭބޭކަލުން އޮޑިޔަށް އެރުއްވީމައި މިއެންމެ ކަލުންނާއިގެން ފުރައިގެން ހިނގައްޖައޫއެވެ. މިރަދުން ރަސްކަމުގައި ހުންނެވީ ދެއަހަރާއި ދިހަމަސްދުވަހުއެވެ. މިބައިމީހުން ފުރައިގެން ދިޔުމަށްފަހު މާލޭގައި ތިބި މަލާބާރީންގެ މީހުން މާލޭގެ މީހުންނަށް ހާނީއްކަކޮށް އެމީހުންގެ ޙީލަތާއި މަކަރުން އެހިނދު ފަނޑިޔާރުކަމުގައި ހުންނެވި އަލްޤާޟީ ޙަސަން ތާޖުއްދީންފަނޑިޔާރުކަލޭގެފާނުންގެ ފުތް އަލްޤާޟީ މުޙަންމަދު ޝަމްސުއްދީން މިފަނޑިޔާރުކަލޭގެފާނުން އެމީހުންގެ ވެރިޔަކު ކަމުގައި ބައިޢަތު ހިފައި ޢަޤުދުކުޅައޫއެވެ. ދެން މިގޮތް މަތީގައި ކުޑަދުވަސްކޮޅަކު ދެމިތިބެއްޖައޫއެވެ. ދެން މިޔަށްފަހު މިފަނޑިޔާރުކަލޭގެފާނާއި މީނަޔާއި އެއްބަފައި ޚަޠީބު އަޙްމަދު މުޙުޔިއްދީން ކަތީބުމަނިކުފާނާ މިދެބެއިން ބަނދެ، ތަޅާ ވަރަށް އިހާނެތި ކަންތައް ކުޅައޫއެވެ. އެއީ ރަބީޢުލްއާޚިރުމަހު އެކާވީސްވީ ދުވަހުގައެވެ. އެއަށްފަހު އެދެބޭފުޅުންނަށް ހެދިނުހެދިގޮތެއްވެސް ނޭނގުނެވެ. އެއަށްފަހު ބަޔާންވިޔޭ، އެދެބޭފުޅުން ކަނޑުލީކަމުގައި... މާތްކަލާނގެ އެދެބޭފުޅުންނަށް ރަޙުމަތް ލައްވަވާނެތެވެ. އެދެބޭފުޅުންނަށް ހާނީއްކަކުޅަ ދުވަހު ޔަޙުޔާއެވެ ކިޔާ ޢަރަތްބަކު މާލޭގެ ހުޅަނގުފަރާތުގެ ތުނޑިއެއްގައި ހުރި ގަހެއްގައި އެލުވައިގެން ބަޑިޖަހައި މެރިޔޭ... އެޔަށްފަހު އެތުނޑިޔަށް ޔަޙުޔާ ތުނޑިއެވެ ކިޔައެވެ. ހަމަމިހެންމެ ދިވެއްސަކުވެސް ރަށުގެ އިރުމަތީކޮޅުގައި މެރިއެވެ. އެޔަށްފަހު އައްނާއިބު އަލްޚަޠީބު މުޙަންމަދު މުޙިއްބުއްދީން މީނާއަށް ފަނޑިޔާރުކަން އެމީހުން ދީފޫއެވެ. މިކަލޭގެފާނަކީ ޙަސަން ތާޖުއްދީންފަނޑިޔާރުކަލޭގެފާނުންނާ އެއްބަފައި ޙުސައިން ޢަފީފުއްދީނުގެ ދަރިކަލެކެވެ. ދެން މީނާއަށް ފަނޑިޔާރުކަން ދިނީމާ ޢަލީރާޖާއާ ބައްދަލުވާން ކަންނަންނޫރަށް ދުރުވާން މީނާ ފުރުއްވައިފޫއެވެ. ދެން މިޔަށްފަހުވެސް މަލާބާރީން މާލޭގެ މީހުންނަށް ހާނީއްކަކޮށް ތަޅައި ފާސިދުކަންތައް ކުޅައުމުން ފިލައިނުދެއެވެ. މިކަމާމެދުގައި މީސްތަކުންނަށް ތުރައުބޮޑުވެ އިހުނަށްވުރެވެސް މާބިރުމޮޅުވެއްޖެ ހިނދު ކުރާނޭކަމެއް ނޭނގި ޙައިރާންވެއްޖެއޭ... ދެން މިކަމާ ކުރާނޭ ކަމަކާމެދު ފިކުރު ޖަމްޢުކޮށް ރަށުން ކަންތަކަށް ފަހިވެ ފާގަތިވެހުންނެވި ރަދުންގެ އަރިހުގައި ދުރުވި މުޙަންމަދު ފާމުލަދޭރިމަނިކުފާނުންގެ ފުތް ޙަސަންމަނިކުފާނާއި ބަނޑޭރި ޙަސަން ހިރިހަމާދިކަލޭގެފާނާއި މިކަލޭގެފާނީ ލޮންސިކޮއްޓެއްގެ އެދުރުބޭކަލެކެވެ. ޙުސައިން ގަދަހަމާދިމަނިކުފާނާއި މީނާއީ ނޮޅިވަރަންފަރު ހަނދޭގިރިކަލޭގެފާނުންގެ ފުތް މުޙަންމަދު ގަދަހަމާދިކަލޭގެފާނުންގެ ދަރިއެކެވެ. މޭނާ ބަނޑޭރި ފަނޑިއަތްތަކުރުފާނާއި އޭނާއާ އެއްބަފައި ޢުމަރުމަނިކާއި... މިމީސްމީހުނާ ތަބަޢަވީ މީހުނާއެކު ދުއިސައްތައެއްހައި ހިތްވަރުގަދަމީހުން ފިކުރުޖަމްޢުކޮށް ހޮޅީންއަތުން ރަސްކަން އަތުލާން އެއްބަސްވެއްޖައޫއެވެ. ދެން މަލާބާރީން ވެޔޮދޮށުގަނޑުވަރު އަށިގޭގައި ތިއްބައި މިއަހަރުމެ ޖުމާދަލްއާޚިރާމަހު ތިނެއްވީ އާދީއްތަ ވިލޭރެއި ނުވަފުޅީގެ ވަގުތުގައި މުނާޖާއިރުނުވަނީސް މުނާޖާއަށް ގޮއްވައިފައި ހޮޅީންގެ ގާތުގައި އުޅޭ މީހަކަށް ބުނެގެން އެމީހާލައްވައި ވެޔޮދޮށުގަނޑުވަރު ދޮރޯށިހުޅުވައިގެންވެދެ މަލާބާރީނާ ހަނގުރާމަކޮށް އެއުރެން މަރައި އެފަހަރަށް އަތުނުވިމީހުން ތަންތަނުން އަތުލައި ބަނދެ މަރައި ކަނޑުލައި ރާއްޖޭގެމީހުންނަށް ރާއްޖެ މިލްކުވެއްޖެހިނދު މަލާބާރީންކުރެން ބަޔަކުމީހުން ހައިވަކަރުއޮޑިޔަކާއިގެން ފިލައިގެން ހިނގައްޖައޫއެވެ. މާތްރަސްކަލާނގެ މިކަމުގައި މިޙަސަންމަނިކުފާނަށް ވާގިދެއްވައި ނަޞްރުދެއްވެވީމައި ރަށުގައިތިއްބެވި އެންމެހައި ބޮޑުންނާއި މިޙަސަންމަނިކުފާނު ވިދާޅުވި ބަސްފުޅީ ތިމަންމަނިކުފާނު ތިޔަތަނުން ލާރިއެއް ނުހިއްޕަވާނަމެވެ. އަހަރެމެންގެ ރަސްގެފާނުންގެ ޚަބަރު ޤާއިމުވާންދެން އެރަދުންނަށް ތާނިޔާކިޔައި ސިއްކަފުޅު ހިންގުމަށް އެންމެބޭކަލުން ޤަބޫލުވެއްޖެނަމަ ހަވަރަށް ހަމައަށް ތިޔަލާރިތައް ބަހައިދޭށެވެ. ދެން އެންމެބޭކަލުން މިމަގަށް ޤަބޫލުވެއްޖެއެވެ. ދެން މިމަގަށް މިލާރިތައް ބައްސަވައިދެއްވަވައި އިބްރާހީމް ރަސްގެފާނުންގެ އާމިނާކަނބާފާނެވެ ކިޔާ ދަރިކަނބަލުން ވެރިކޮށްގެން މިދަރިކަނބަލުންނަށް ރާއްޖޭގެ ކަންތައް ބަލައިދީ ކަންތައް ކުރެއްވުމަށް މިޙަސަންމަނިކުފާނާއި މިހަނގުރާމައިގައި މިމަނިކުފާނާ ތަބަޢަވެ އުޅުނު ބޮޑުންނާއި މިއެންމެ ބޭކަލުންގެ ބަސްފުޅީ ވިދާޅުބަސްފުޅުކަމަށް ޤަބޫލުވެއްޖައޫއެވެ. މިޙަސަންމަނިކުފާނު މަލާބާރީން އަތުން ރަސްކަން އަތުލެއްވިރޭގައި ދިވެހީންގެ ދެމީހުން މަރުވިއެވެ. އެކަކު މަރުވީ ސޭކުއްޓީ ޙާޖީގެ އަތުގައިއޮތް ކަނޑިޔަކުން ޖެހިއެވެ. އަނެކަކު މަރުވީ އެމީހުންގެ މީހަކު ގޮއްވައިލި ކައިތުވައްބަޑިޔަކު އުންޑައިން ޖެހިއެވެ. ދެން މިޔަށްފަހު ކަންނަންނޫރު ޢަލީރާޖާ ދިވެހިރާއްޖޭގެ ރަސްކަން އައުކުޅައުމަށް ދެފުރެއްދެއޮޑިޔާއިގެން ބަޔަކު ފޮނުވިއެވެ. އެމީހުންގެ ވެރިޔަކު ކަމަށް ފޮނުވީ ރަދުންގެ އަރިހުގައި ދުރުވެންނެވި އަލްވަޒީރު ހުރައި ޙުސައިން ދަހަރާކަލޭގެފާނުގެ ފުތް އަލްވަޒީރު މުޙަންމަދު ފާމުލަދޭރިމަނިކުފާނުންގެ ފުތް ޙުސައިންމަނިކުފާނެވެ. މިދެއޮޑިއައިސް މާލެޔާ ގާތްވީމައި މާލޭގެ ކޯއްޓޭގައި މަލާބާރީންގެ ދިދަނަގައިފައި އެމީހުންގެ ހެދުން ހެެދިހެން މީހުން ފައުރުމައްޗަށް އަރައިތިބޫއެވެ. ދެން އެދެއޮޑިއައިސް މާލޭ ކަނޑިންމައިން ވަނީމާއި ކަނޑިންމަ ތަޅުލާފައި އެދެއޮޑިން އައިމީހުން ހިފައި ހައްޔަރުކޮށްފޫއެވެ. ދެން އޭގެތެރެއިން މަރަންވީ މީހުން މަރައި ހައްޔަރުކުރަންވީ މީހުން ހައްޔަރުކޮށް ޙުސައިންމަނިކުފާނު އަތުލައްވަވާފޫއެވެ. ދެން އެދެއޮޑީގެ މީހުނަށް މާތްކަލާނގެ ނިޔާފުޅުގައިހުރި މަގުން ކަންތައް ވެއްޖެއެވެ. ދެން މިޔަށްފަހު ކަންނަންނޫރު ޢަލީރާޖާއާ ބައްދަލުވާން ދުރުވި ފަނޑިޔާރުކަލޭގެފާނު މާޅޮސްމަޑުލުގައި ހުންނަވަނިކޮށް މާލޭގެ މީހުންނަށް މާލެ މިލްކުވީ ވާހަކަ އައްސަވައިފައި މާލެއަށް ދުރުވެއްޖެއެވެ.\n(ދިވެހި ތާރީޚު: ޞަފްޙާ 164 - 175)\nމަލިކު ބައްތި --- އިންޑިއާ ސަރުކާރަށް ވަރަށް ބޮޑު އާމްދަނީއެއް ލިބޭ ވަސީލަތެއް --- ފޮޓޯ: އެފް. ޖީ މަލިކު


ޗެމްބަރަށް ގެނެސްފައިވާ ބަދަލުގެ މޭސްތިރިއަކީ މަޖިލީހުގެ ނައިބް ރައީސް: ނިހާން\n09 އޮކްޓޯބަރ 2017\nރައްޔިތުންގެ މަޖިލީހުގެ ޗެމްބަރަށް ގެނެސްފައިވާ ބަދަލުގެ މޭސްތިރިއަކީ ރައްޔިތުންގެ މަޖިލީހުގެ ނައިބް ރައީސް މޫސާ މަނިކު ކަމަށް ވެރިކަން ކުރާ ޕީޕީއެމްގެ ޕީޖީ ގުރޫޕްގެ ލީޑަރު އަހްމަދު ނިހާން ހުސައިން މަ...\nރިސޯޓް ވޮލީއަށް ގެނައި ބަދަލުގެ ފައިދާ ފެނިއްޖެ\n02 ސެޕްޓެމްބަރ 2017\nރިސޯޓްތަކުގެ މެދުގައި ކުޅޭ ވޮލީބޯޅަ މުބާރާތަކީ ވޮލީ ކުޅުންތެރިން އުފެދުމުގައި އެންމެ ބޮޑު ހިއްސާއެއް އޮންނަ މުބާރާތެވެ. ފާއިތުވި އަހަރުތަކަށް ބަލާއިރު މުބާރާތުގެ ގަވާއިދު އޮންނަ ގޮތުން ގައުމީ ވޮލީބޯޅަ...\nފާރެއް ވެއްޓި ޓެކްސީއަކަށް ލިބުނު ގެއްލުމުގެ ބަދަލުގެ ގޮތުގައި ހަތަރު ލައްކަ ރުފިޔާ ދޭން ޖެހިއްޖެ\nރީޢާނު ރަޝީދު 29 އޯގަސްޓް 2017\nމާލޭގެ އެއް ނަންބަރު ކުނިކޮށީގެ ފާރު ވެއްޓި ޓެކްސީއަކަށް ލިބުނު ގެއްލުމުގެ ބަދަލުގެ ގޮތުގައި 481،600 ރުފިޔާ އޭގެވެރި ފަރާތަށް ދިނުމަށް ޗައިނާގެ ކުންފުންޏެއްގެ މައްޗަށް ސިވިލް ކޯޓުން ހުކުމްކޮށްފިއެވެ....\n“ޓިއުބް ލައިޓް” ން ވީ ގެއްލުމުގެ ބަދަލުގެ ގޮތުގައި 35 ކްރޯޑު ރުޕީސް ދީފި\nދުވަސް އެމްވީ 14 އޯގަސްޓް 2017\nމިދިޔަ ފިތްރު އީދު ބަންދާ ދިމާކޮށް ރިލީޒް ކުރި ސަލްމާން ހާންގެ “ޓިއުބް ލައިޓް” އަށް ލިބުނު ގެއްލުމުގެ ބަދަލުގެ ގޮތުގައި 33.50 ކްރޯޑް ރުޕީސް ދީފި އެވެ. މީގެ ކުރިން ބެލެވިފައި އޮތީ އެ ފިލްމުން ލިބުނު ގ...\nފުޓްބޯޅަ ފޯމެޓަށް ގެނައި ބަދަލުގެ އަސަރު ކުޅުންތެރިންނަށް\nއައްޒާމް އަލިފުޅު 30 ޖުލައި 2017\nއެފްއޭއެމުން މި އަހަރުގެ ފުޓްބޯޅަ ސީޒަނަށް ބޮޑު ބަދަލެއް ގެންނަކަން އިއުލާންކުރުމާ އެކު ކޮންމެވެސް ވަރެއްގެ ޝަކުވާތަކެއްގެ އަޑު ވެސް އިވުނެވެ. އެއީ މާބޮޑު ޕްލޭނެއް ނެތި ގެންނަ ބަދަލުތަކެއް ކަމަށް އެއް...\nރައްޔިތުންގެ މަޖިލީހުގެ މެމްބަރުންގެ ގޮނޑި ގެއްލޭ ގޮތަށް ސުޕްރީމް ކޯޓުން ކުރި ހުކުމަކީ ރައްޔިތުން އެދޭ ބަދަލު, ފެށުމުގެ އަސްލު ކަމަށް ޖުމްހޫރީ ޕާޓީގެ ނައިބް ލީޑަރ އަބްދުﷲ ކަމާލުއްދީން ވިދާޅުވެއްޖެއެވެ...\nއާ ބަދަލުގެ ކުލަތައް ނިއުއިން ފެންނަން ފަށައިފި\nނިއު ރޭޑިއަންޓްގެ މިހާރުގެ ކޯޗް ސްޕެއިންގެ އޮސްކާ ބުރުޒޮން އެ ޓީމާ ހަވާލުވެ، ދިވެހި މީޑިއާގެ ކުރިމަތީގައި އޭނާ ބުނި އެންމެ މުހިންމު ވާހަކައަކީ، އޭނާ ބޭނުންވާ ސްޓައިލަށް ނިއުރޭޑިއަންޓް ބަދަލު ކުރުމަށް...\nޓަޗް އައިޑީއަށް ގެންނަ ބަދަލުގެ ސަބަބުން އައިފޯން 8 އިތުރަށް ލަސްވެދާނެ\nލިޔުނީ އިބްރާހީމް ޒަހީން 23 ޖޫން 2017\nއެޕަލްގެ އައިފޯނަށް ބޮޑެތި ބަދަލުތަކެއް ގެނައުމަށް އެ ކުންފުނިން ދަނީ މަސައްކަތް ކުރަމުންނެވެ. އެންމެ ބޮޑު އެއް ބަދަލަކީ ފޯނުގެ ފިންގާ ޕްރިންޓް ސެންސަރު ސްކްރީންގެ ތެރެއަށް ފެއްތުމެވެ. ނަމަވެސް, މި ކަ...


BREAKING: Adeeb Ge Shareeai Live Kuran Ghaazee Iuthiraaazu Kurevvumun Shareeah Kuriah Nugendhevunu - Vaguthu\nކޮވިޑް-19: ރާއްޖެ އިން ފައްސިވާ މީހުންގެ އަދަދަށް މަޑުޖެހުމެއް، ނަމަވެސް ނުރައްކާ ބޮޑު! - 11 ގަޑިއިރު ކުރިން\nއަދީބުގެ ޝަރީއަތް ލައިވް ކުރަން ގާޒީ އިއުތިރާޒް ކުރެއްވުމުން ޝަރީއަތް ކުރިއަށް ނުގެންދެވުނު\nއަދީބް ކާރު ކޮޅުގައި ކޯޓައް ހާޒިރު ކުރަނީ-ވަގުތު އިމޭގަސް؛-މުހައްމަދު އަފްޒަލް\nކުރީގެ ނައިބް ރައީސް އަހްމަދު އަދީބުގެ މައްޗަށް އުފުލާފައިވާ ހަތް ދައުވާގެ ޝަރީއަތްތައް ލައިވް ކުރަން ކްރިމިނަލް ކޯޓުގެ ގާޒީ އިސްމާއީލް ރަޝީދު އިއުތިރާޒް ކުރެއްވުމުން ޝަރީއަތް ކުރިއަށް ނުގެންދެވިގެން މިއަދުގެ އަޑުއެހުން ނިންމާލައިފިއެވެ.\nއަދީބުގެ ޝަރީއަތް ލައިވް ކޮށްދޭން ދައުލަތުންނާއި އަދީބުވެސް ވަނީ އެދިވަޑައިގެންފައެވެ.\nމިއަދު ޝަރީއަތް ފެށުމުގެ 50 މިނިޓް ކުރިން ކްރިމިނަލް ކޯޓުން ފޮނުވި ސިޓީގައި ވިދާޅުވެފައި ވަނީ އެ ޝަރީއަތް ލައިވް ކުރަން މައްސަލަ ބައްލަވާ ގާޒީ އިއުތިރާޒު ކުރާއްވާ ކަމަށެވެ.\nދައުލަތުންނާއި އަދީބުވެސް ޝަރީއަތުގެ މަޖިލީހުގައި ވިދާޅުވީ،މައްސަލަ ކުރިއަށް ގެންދަން ބޭނުންވަނީ ލައިވްކޮށް ކަަމަށެވެ.\nމައްސަލަ ބައްލަވާ ގާޒީ އިއުތިރާޒު ކުރައްވާ ސަބަބު ވިދާޅުނުވެ ވިދާޅުވީ، އެ މައްސަލަ ފަނޑިޔާރުންގެ މަޖިލީސްއަށް ހުސަހަޅައިގެން ގޮތެއް ނިންމަވާނެ ކަމަށެވެ.\nނޮވެމްބަރު 7, 2019 15:22\nދެޚަޞްމުން އެދޭގޮތާމެދު ފަނޑިޔާރު ކީއްވެތޯ އިޢުތިރާޒު ކުރަންވީ؟ ފަނޑިޔާރުގެ ވާހަކަ ބުނެފާނެތީތޯޯ\nނޮވެމްބަރު 7, 2019 20:38\nޢަދީބު ވައްކަންކޮށްގެން ނަގާފަ ހުރި ފައިސާ އެންމެގިނައިން ބޭނުންކުރާނީ އެމީހުން\nނޮވެމްބަރު 7, 2019 15:58\nކެމެރާ ޝައި ވަނީ\nނޮވެމްބަރު 7, 2019 16:34\nމިއީ ކޮންވައްތަރު ފަނޑިޔާރު މަނިކުފާނެއް! ބަކަރި މައްސަލަނެތީ އަހަރެން މައްސަލަނެތީ މީ ކޮންވައްތަރު މައްސަލަ! މި ވައްތަރު ފަނޑިޔާރުން ކޯޓު ތަކުގައި ތިބެގެނެއް މި ޤައުމެއް އިސްލާޙު އެއް ނުވާނެކަން ޔަޤީން.\nނޮވެމްބަރު 7, 2019 16:51\nހަހަހަ ކަސޯލްޓީގައި މިފަހަރު ލަދުރަކި ބަތަލެއް ހުރީމަ ދޯ!\nﷲއިރާދަފުޅުން ޖައްބާރުން ނެތިކުރައްވާދޭ\nނޮވެމްބަރު 7, 2019 17:34\nސަރުކާރުގަތިބީ ހުސްވަގުން ޖާބިރު އެވިދާޅުވަނީ ތެދުފުޅެއް ދެއްތޯ ލައިވު ކުރަން ބިރުފުޅުގަންނީ ފަޅާއަރުވާލާފާނެތީ އެހެންނޫންތޯ\nނޮވެމްބަރު 7, 2019 17:35\nޔާމިންގެ ޝަރީއަތް ލައިވް ނު ކުރާނެ ކަން މިހާރު ވަރަށް ސާފު\nނޮވެމްބަރު 7, 2019 18:11\nމިއަދުގެ ހުކުމް... ފަނޑިޔާރަށް ބޮލުފުނާއަޅާދޭ ފަރާތެއް ނެތުމާއި މޭކަޕް ކުރާތަކެއްޗާއި ކޮށްދޭނެ ފަރާތެއް ހަމަޖެހިފައި ނެތުމުގެ ސަބަބުން ތިބޭފުޅުންގެ ކުރިމައްޗަށް އެރުމަށް އުޒުރުވެރިވަމެވެ. ހެހެހެ .... ޤާޟީ ފޭޝިއަލް އާއި ހެއަރ ކަޓެއް ކޮށްލައިގެން ނުން ލައިވް ކުރަންވާނީ ދޯ!\nނޮވެމްބަރު 7, 2019 18:51\nދުނިޔެޭގެ ކޮންތަނެއްގާ ތޯ ސަރިއަތްތައް ލައިވް ކުރަނީ މީގެ ފަހުން ހުރިހާ ސަރިއަތް ލައިވް ކުރަން ވާނެ މިއި ޒާތީ ވުން\nލައިވްކުރިނަމަ ސޯޓުބޭލޭނެ އެތައްބަޔަކު ތިބޭނެ


"Yeh Risha Kya Kehlata Hai" huttaalan Twitter gai govamun dhanee – Iru\nޔޭ ރިޝްތާ ކިޔާ ކެހެލާތާހޭ ހުއްޓައިލަން ޓްވިޓާގައި ގޮވަމުންދަނީ\nސްޓާ ޕްލަސްގެ އެންމެ ގިނަ ދުވަސްވީ އެއް ސިލްސިލާ “ޔޭ ރިޝްތާ ކިޔާ ކެހެލާތާހޭ” ގެ އާ އެޕިސޯޑުތަކެއް ދައްކަން ފެށުމާއެކު، ގިނަ ބައެއްގެ ސަމާލުކަން ހުއްޓުނީ، އޭގައި އުޅޭ ބައެއް ތަރިން މާސްކާއި ޝީލްޑު އަޅައިގެން ތިބުމުންނެވެ. އަދި މިކަން ޖޯކަކަށްވެ، ގިނަ ބަޔަކު އަންނަނީ ޓްވިޓާއާއި ފޭސްބުކް ފަދަ ޕްލެޓްފޯމްތަކުގައި މި ޝޯއަށް މަލަމާތްކުރަމުންނެވެ.\nއޭގެތެރެއިން ގިނަ ބަޔަކު ޓްވިޓާގައި ގޮވާލާފައި ވަނީ މި ސިލްސިލާ ހުއްޓައިލުމަށެވެ. އަދި ކޮވިޑް-19 ގެ ސަބަބުން ވެރިވި ލޮކްޑައުން އަށް ފަހުވެސް ޝޯގެ ސްކްރިޕްޓަށް ބެލުންތެރިން ޝައުގުވެރިވާ ފަދަ ބަދަލެއް އައިސްފައިނުވާ ކަމަށް ބުނެ ބައެއް މީހުން ވަނީ މި ޝޯގައި އެއްވެސް އޮއްޓަރެއް ނެތްކަން ފާހަގަކޮށްފައެވެ.\nމި ސިލްސިލާ މަތިން ފޫހިވެފައިވާ އެހެން މީހަކު ބުނި ގޮތުގައި، ކޮވިޑް-19 އަށް ވެސް މި ޝޯ ނިންމައިނުލެވުން ކަމަށެވެ. އަދި މި ސިލްސިލާ ދުވަހަކުވެސް ނުނިމޭނެ ކަމަށާއި، ދާއިމަށް ކުރިއަށްދާނެ ކަމަށްބުނެ ގިނަ ބަޔަކު ވަނީ ފާޑުކިޔައިފައެވެ.\n“ޔޭ ރިޝްތާ ކިޔާ ކެހެލާތާހޭ” ގެ އެންމެ ފަހުން ދެއްކި އެޕިސޯޑުން ފެނިގެން ދިޔައީ، މި ސިލްސިލާގެ ބަތަލު ކާތިކް، ބަތަލާ ނައިރާގެ އަތުގައި އަންގި ލައްވައިދީ، މޫނުގައި ފޭސް ޝީލްޑު އަޅުވާ މަންޒަރެވެ. މިއީ އެދެމެދުގައި އޮތް ލޯބި ހާމަކޮށްދޭން ދެއްކި މަންޒަރަކަށް ވިޔަސް، ބެލުންތެރިންނަށް މިކަން ވީ ބޮޑު ޖޯކަކަށެވެ. “\nޔޭ ރިޝްތާ ކިޔާ ކެހެލާތާހޭ” އަކީ 2009 ވަނަ އަހަރު ދައްކަން ފެއްޓި ސިލްސިލާއެކެވެ. ސިލްސިލާގެ ވަކި ހިސާބަކުން ޝޯގެ މައިގަނޑު ތަރިން ބަދަލުވެފައި ވިޔަސް، މި ޝޯ ނިމުމަކާ ކައިރިވެސް ނުވެއެވެ. މީގައި މިހާރު ދައްކަނީ ސިލްސިލާ ފެށުނުއިރު އުޅުނު އަކްޝަރާ އާއި ނައިތިކުގެ ދަރިފުޅު ނައިރާގެ ވާހަކައެވެ.


އުއްމީދަކީ ޖަމިއްޔާތަކާއެކު ހިންގޭ ޕްރޮގްރާމްތައް އިތުރުކޮށް...\nމަދަނީ ޖަމިއްޔާތަކާއެކު ހިންގޭ ޕްރޮގްރާމްތައް\nއުއްމީދަކީ އަންނަ އަހަރުގެ ތެރޭގައި ގްރާންޓް ޕްރޮގްރާމްގެ މަސައްކަތް ކުރިޔަށް ގެންދިޔުން\nޖަމިއްޔާތަކާއެކު މަސައަތްކުރުމަކީ ޔޫތު މިނިސްޓްރީގެ މަސައްކަތްތަކުގެ ތެރެއިން އެންމެ މުހިންމު އެއް ބައި\nމިފަހަރުގެ ވޯކްޝޮޕް ކުރިޔަށް ގެންދަނީ ވަރޗުއަލްކޮށް\n27 ނޮވެންބަރ 2020 | ހުކުރު 12:58\nމިނިސްޓަރ އޮފް ޔޫތު، ސްޕޯޓްސް އެންޑް ކޮމިއުނިޓީ އެމްޕަވަރމަންޓް އަޙްމަދު މަޙްލޫފް\nމަދަނީ ޖަމިއްޔާތަކާއެކު ހިންގޭ ޕްރޮގްރާމްތައް އިތުރުކޮށް އެ ޕްރޮގްރާމްތަކުން ރަނގަޅު ނަތީޖާތަކެއް ނެރުމަކީ އުއްމީދެއް ކަމަށް މިނިސްޓަރ އޮފް ޔޫތު، ސްޕޯޓްސް އެންޑް ކޮމިއުނިޓީ އެމްޕަވަރމަންޓް އަޙްމަދު މަޙްލޫފް ވިދާޅުވެއްޖެއެވެ.\nމިނިސްޓަރ މަޙްލޫފް މިހެން ވިދާޅުވީ މިނިސްޓްރީ އޮފް ޔޫތު، ސްޕޯޓްސް އެންޑް ކޮމިއުނިޓީ އެމްޕަވަރމަންޓްގެ ފަރާތުން ހުވަދޫ އެއިޑް ޖަމްއިއްޔާ އާއި ގުޅިގެން ކުރިއަށް ގެންދާ ޕްރޮޖެކްޓް ސައިކަލް މެނޭޖްމަންޓް ވޯކްޝޮޕް ފެށުމުގެ ރަސްމިއްޔާތުގައި ވާހަކަ ދައްކަވަމުންނެވެ.\nމިނިސްޓަރ މަހްލޫފް ވިދާޅުވީ ޖަމިއްޔާތަކާއެކު މަސައަތްކުރުމަކީ ޔޫތު މިނިސްޓްރީގެ މަސައްކަތްތަކުގެ ތެރެއިން އެންމެ މުހިންމު އެއް ބައި ކަމަށެވެ. އެގޮތުން މި ވޭތުވެދިޔަ ދެ އަހަރުގެ ތެރޭގައި ވެސް ޖަމިއްޔާތަކާއި ގުޅިގެން ތަފާތު ޕްރޮގްރާމްތައް ހިންގިފައިވާކަން މިނިސްޓަރ ފާހަގަކުރެއްވިއެވެ.\nގައުމީ ފެންވަރުގައި ހަރަކާތްތެރިވާ ޖަމިއްޔާތަކާއެކު ވެސް ޕްރޮގްރާމްތައް ހިންގިފައިވާ ކަމަށާއި އަދި މުޖުތަމައު ބާރުވެރިކުރުމަށް އެކިއެކި ޖަމިއްޔާތަކަށް އެހީތެރިކަން ފޯރުކޮށްދީގެން ޕްރޮގްރާމްތައް ހިންގިފައިވާކަން ފާހަގަކުރައްވައި މިނިސްޓަރ މަހްލޫފް ވިދާޅުވީ އުއްމީދަކީ ކުރިއަށް އޮތް ތަނުގައި ވެސް ވީހާ ވެސް ގިނައިން މިފަދަ ހަރަކާތްތައް އިތުރުކޮށް ރަނގަޅު ނަތީޖާތަކެއް ނެރެވޭނެ ގޮތަކަށް މަސައްކަތް ކުރުން ކަމަށެވެ.\nޖަމިއްޔާތަކަށް އަމާޒުކޮށްގެން ގްރާންޓް ޕްރޮގްރާމެއް ހުޅުވާލިކަން ފާހަގަކުރައްވައި މިނިސްޓަރ މަހްލޫފް ވިދާޅުވީ ކޮވިޑްގެ ސަބަބުން އެ ޕްރޮގްރާމްގެ މަސައްކަތް ހުއްޓުނު ނަމަވެސް އުއްމީދަކީ އަންނަ އަހަރުގެ ތެރޭގައި އެ ޕްރޮގްރާމްގެ މަސައްކަތް ކުރިއަށް ގެންދިއުން ކަމަށެވެ.\nއަދި މި ޕްރޮޖެކްޓް ސައިކަލް މެނޭޖްމަންޓް ވޯކްޝޮޕާއެކު ގްރާންޓް ޕްރޮގްރާމަށް ގިނަ ޖަމިއްޔާތަކަކުން ޕްރޮޕޯސަލް ހުށަހަޅުއްވާނެ ކަމަށް އުއްމީދުކުރައްވާ ކަމަށް ވެސް މިނިސްޓަރ ފާހަގަކުރެއްވިއެވެ.\nމިފަދަ ޕްރޮގްރާމެއް ކުރިއަށް ގެންދިއުމަށް އެހީތެރިކަން ފޯރުކޮށްދެއްވި ކަމަށްޓަކައި މިނިސްޓަރ މަހްލޫފް ވަނީ ހުވަދޫ އެއިޑްއަށް ޝުކުރު އަދާކުރައްވާފައެވެ.\nމި ވޯކްޝޮޕް ކުރިއަށް ގެންދަނީ މަދަނީ ޖަމިއްޔާތަކަށް އަމާޒުކޮށްގެން ކަމަށްވާއިރު މިފަހަރު ވޯކްޝޮޕްގައި 44 ޖަމިއްޔާއަކުން ވަނީ ބައިވެރިވެފައެވެ.\nމިއީ މަދަނީ ޖަމިއްޔާތަކުގެ އިދާރީ ހިންގުން ހަރުދަނާކުރުމަށް އަމާޒުކުރެވިގެން ކުރިއަށް ގެންދާ ވޯކްޝޮޕެއް ކަމަށްވާއިރު މިފަހަރުގެ ވޯކްޝޮޕް ކޮވިޑް 19 އާ ގުޅިގެން ކުރިއަށް ގެންދަނީ ވަރޗުއަލްކޮށެވެ.\n27 ނޮވެންބަރ 2020 | ހުކުރު 13:29\nތިޔަ ބުނަނީ އެމްޑީއެން ޖަމިއްޔާގެ ވާހަކަ


ދިރާގު އެޕްރެންޓިސްޝިޕް ޕްރޮގްރާމަށް ހޮވުނު ބައިވެރިންނަށް ލިޔުން ދީފި\n6 ސެޕްޓެމްބަރ 2015\nދިރާގު އެޕްރެންޓިސްޝިޕް ޕްރޮގްރާމަށް ހޮވުނު ކުއްޖަކަށް ޔޫތު މިނިސްޓަރު ޒުހޫރު ސެޓްފިކެޓް އިއްޔެ ހަވާލުކޮށް ދެއްވަނީ. ފޮޓޯ: ދިރާގު\nމިއަހަރުގެ ދިރާގު އެޕްރެންޓިސްޝިޕް ޕްރޮގްރާމަށް ހޮވުނު ބައިވެރިންނަށް ލިޔުން ދީފިއެވެ.\nއެޕްރެންޓިސްޝިޕް ޕްރޮގްރާމަކީ ދިރާގުގެ އިޖުތިމާއީ ޒިންމާގެ ދަށުން، ޒުވާނުން މަސައްކަތުގެ މާހައުލަށް އަހުލުވެރި ކުރަން ދިރާގުން އަހަރަކު އެއްފަހަރު ބާއްވާ ޕްރޮގްރާމެކެވެ.\nބައިވެރިންނަށް ސެޓްފިކެޓް ދިނުމަށް ބޭއްވި ރަސްމިއްޔާތުގައި ވާހަކަފުޅު ދައްކަވަމުން ޔޫތު މިނިސްޓަރު އަހުމަދު ޒުހޫރު ވިދާޅުވީ، ދިރާގު އެޕްރެންޓިސްޝިޕް ޕްރޮގްރާމަކީ ދިރާގުން ގައުމަށް ކޮށްދޭ ވަރަށް އަގުހުރި ހިދުމަތެއް ކަމަށެވެ. ރާއްޖޭގައި ދިރާގުފަދަ ބޮޑެތި ކުންފުނިތައް ހުރި އިރު، އެކުންފުނިތަކުން ވެސް ދިރާގު ނަމޫނާއަކަށް ބަލައިގެން އެފަދަ ގިނަ ޕްރޮގްރާމްތައް ހިންގަން ޖެހޭ ކަމަށް ވިދާޅުވި އެވެ.\nކިޔެވުމުގެ އިތުރަށް ތަމްރީނާއި ތަޖުރިބާގެ މުހިއްމުކަމުގެ މައްޗަށް އިޝާރާތްކުރައްވައި ޒުހޫރު ވިދާޅުވީ، ވަޒީފާގެ މާހައުލަށް ނުކުންނަ ހިސާބުން ބޭނުން ހިފޭނީ ސްކޫލުތަކާއި ކޮލެޖުތަކުން ކިޔަވައިދޭ ތައުލީމުގެ މަދު ޕަސެންޓެއް ކަމަށެވެ. އެހެންކަމުން ޕްރޮގްރާމުގެ އެހީގައި އެކި ދާއިރާތަކުން ލިބޭ މަސައްކަތުގެ ތަމްރީނުގެ ބޭނުން ފުރިހަމަގޮތުގައި ބޭނުންކުރުމަށް މިނިސްޓަރު ޒުހޫރު ވަނީ ބައިވެރިންނަށް އިލްތިމާސް ކުރައްވާފައެވެ.\nދިރާގު އެޕެރެންޓިސްޝިޕް ޕްރޮގްރާމަކީ، މަސައްކަތުގެ މާހައުލުތަކަށް ދިވެހި ޒުވާނުން ބިނާކުރުމަށްޓަކައި މަސައްކަތާގުޅޭ އިލްމާއި ހުނަރު އަދި މަސައްކަތުގެ އަމަލީ ތަޖުރިބާ ހާޞިލްކުރުމުގެ ފުރުސަތު ހޯދައިދޭ ޕްރޮގްރާމަށް ކުރިއަށް ގެންދާ ޕްރޮގްރާމެކެވެ.\n“މި ޕްރޮގްރާމްގެ ސަބަބުން ކާމިޔާބު މަސައްކަތުގެ މާހައުލެއްގައި ކުދިންނަށް ތަމްރީން ލިބިގެންދޭ. އަދި އެ ފަދަ މާހައުލްތަކުގައި މަސައްކަތް ކުރުމަށް އެކުދިންނަށް ހިތްވަރު ލިބި އަމިއްލަ ނަފްސަށް ކުރެވޭ އިތުބާރު އިތުރުވެގެންދޭ. އަދި ދިރާގުން މިފަދަ ޕްރޮގްރާމެއް ހިންގުމުގެ ސަބަބުން، ވަޖީފާގެ މާހައުލަށް ހޭނިފައިތިބި ޒުވާން ދިވެހިދަރިން މުޖުތަމައަށް އުފަންވެ، އެކުދިންގެ ކުރިމަގު ބިނާކުރުމުގައިއާއި ޤައުމުގެ ތަރައްޤީއަށްޓަކައި މަސައްކަތް ކުރުމަށް ގިނަ ދޮރުތަކެއް ހުޅުވިގެންދޭ.” ދިރާގުން މައުލޫމާތު ދިނެވެ.\nމި ޕްރޮގްރާމަކީ މާލޭގެ އިތުރުން މުޅި ރާއްޖެއަށްވެސް ހުޅުވާލެވިގެން ކުރިއަށް ގެންދެވޭ ޕްރޮގްރާމެކެވެ. މިގޮތުން ރާއްޖޭގެ އެކިހިސާބުތަކުގައި ގާއިމުކުރެވިފައިވާ ދިރާގު އޮޕަރޭޝަން ސެންޓަރުތަކުގައި މި ޕްރޮގްރާމުގެ ދަށުން މަސައްކަތުގެ އަމަލީ ތަޖުރިބާ އާއި ތަމްރީނު ހޯދުމުގެ ފުރުޝަތު އެސަރަހައްދުގައި ދިރިއުޅޭ ޒުވާނުންނަށް ދިރާގުން ދެއެވެ.


Covid-19 ge vaahaka Grey's Anatomy inn genesdheyne | Mihaaru\nކޮވިޑް-19 ގެ ވާހަކަ "ގްރޭސް އެނަޓަމީ" އިން ގެނެސްދޭނެ\n19 އެޕްރީލް 2020\nޑރ. މެރެޑިތު ގްރޭގެ ރޯލުން ފެންނަ 50 އަހަރުގެ ބަތަލާ ވެރައިޓީ އަށް ދިން އިންޓަވިއުއެއްގައި ބުނީ "ގްރޭސް އެނަޓަމީ" އަކީ މެޑިކަލް ޑްރާމާއަކަށްވާތީ ކޮވިޑް-19 ފަދަ ނުރައްކާތެރި ސިއްހީ ބަލިމަޑުކަމެއްގެ ވާހަކަ އެ ސިލްސިލާގެ ތެރެއަށް ގެނައުން ވަރަށް އެކަށީގެންވާ ކަމަށެވެ. އެހެންވެ އެފަދަ ވިސްނުންތަކެއް ޕްރޮޑަކްޝަން ޓީމްގެ ތެރޭގައި އެނބުރެމުން އަންނަ ކަމަށް ބުންޏެވެ.\nHow incredible was the #GreysAnatomy season finale, directed by @DM_Pratt?! 😍 pic.twitter.com/6ZK0eGW6fU\n— Greys Anatomy (@GreysABC) April 12, 2020\nއެލެން ބުނިގޮތުގައި "ގްރޭސް އެނަޓަމީ" ގައި ކޮރޯނާވައިރަސް ޖެހިގެން އުޅެން ޖެހޭ ހާލު ދެއްކުމަކީ މި ބަލީގެ ނުރައްކާތެރިކަން ހާމަކޮށްދޭން ވެސް ކުރެވިދާނެ މުހިއްމު މަސައްކަތެކެވެ.\nދެހާސް ފަހެއްގައި ގެނެސްދޭން ފެށި އެ ސިލްސިލާ އަކީ ބެލުންތެރިންގެ ލޯތްބާއި މަގުބޫލުކަން ވަރަށް ބޮޑަށް ހޯދާފައިވާ އެއްޗެކެވެ. މިހާތަނަށް 16 ސީޒަން ގެނެސްދިން އިރު އެންމެ ފަހު ސީޒަން ނިންމާލާފައި ވަނީ މި މަހުގެ9ގަ އެވެ. ސެޕްޓެމްބަރު 26، 2019 ގައި ފެށި އެ ސީޒަން ނިންމައިލީ 21 އެޕިސޯޑާ އެކީގަ އެވެ.\nމިހާތަނަށް "ގްރޭސް އިނަޓަމީ" ގެ 363 އެޕިސޯޑް ދައްކާފައިވެ އެވެ.\nގޯލްޑެން ގްލޯބާއި އެމީ އެވޯޑް ވެސް ހޯދާފައިވާ މި ސިލްސިލާގެ 17 ވަނަ ސީޒަން އިއުލާންކޮށްފައި އޮތަސް ގެނެސްދޭނެ އިރެއް އަދި ނޭނގެ އެވެ. މި ވަގުތު ކޮރޯނާވައިރަހާ ހެދި ފިލްމީ މަސައްކަތްތައް ވަނީ އެއްކޮށް ހުއްޓުމަކަށް އައިސްފަ އެވެ.\n"ގްރޭސް އިނަޓަމީ" އަކީ ވަރަށް ބޮޑު ކާސްޓެއް ވެސް ހިމެނޭ ސިލްސިލާއެކެވެ.\nހޮލީވުޑް ގޯލްޑެން ގްލޯބް އެވޯޑްސް ޓީވީ ސިލްސިލާ


Yameen Ah Aniyaa Kuramundhanee Modi Ge Orderah: Adhurey – adduLIVE\nޔާމީނަށް އަނިޔާ ކުރަމުންދަނީ މޯދީގެ އޯޑަރަށް: އަދުރޭ\nJan 22, 2021, 10:24 ހަސަން ރަޝީދު\nފަސް އަހަރަށް ޖަލަށްލާފައިވާ ކުރީގެ ރައީސް އަބްދުﷲ ޔާމީނަށް އަނިޔާ ކުރަމުންދަނީ އިންޑިއާގެ ބޮޑުވަޒީރު ނަރެންދްރަ މޯދީގެ އޯޑަރަށް ކަމަށް އިދިކޮޅު ޕީއެންސީގެ ރައީސް އަބްދުއްރަހީމް އަބްދުﷲ (އަދުރޭ) ވިދާޅުވެއްޖެއެވެ.\nއަދުރޭ މިހެން ވިދާޅުވީ ކްރިމިނަލް ކޯޓުން ޔާމީނަށް އިއްވި ފަސް އަހަރުގެ ޖަލު ހުކުމް ދަމަހައްޓަން ހައިކޯޓުން އިއްޔެ ހުކުމް ކުރުމާ ގުޅިގެންނެވެ.\nއެގޮތުން ރޭ ބޭއްވި ނޫސްވެރިންގެ ބައްދަލުވުމެއްގައި އަދުރޭ ވިދާޅުވީ މިހާރު ރާއްޖޭގައި މިއޮތީ ރައްޔިތުންނަށް އޯގާތެރި ސަރުކާރެއް ނޫން ކަމަށާއި މިއީ ހުދުމުހުތާރު އަދި ބައެއްގެ ގޮނޑިކޮއްކޮ ސަރުކާރެއް ކަމަށެވެ.\n"ރައީސް ޔާމީނަށް އަނިޔާ ދިނުމުގައި އިސްވެ މިއޮތީ އަވަށްޓެރި އިންޑިއާ. ހަމަ ސީދާ އިންޑިއާގެ މިހާރުގެ ބޮޑުވަޒީރު މޯދީގެ އޯޑަރަށް ރައީސް ޔާމީނަށް އަނިޔާ ކުރަމުން އެގެންދަނީ. މިއީ އަޅުގަނޑުމެން ގަބޫލުކުރާ ގޮތް" އަދުރޭ ވިދާޅުވިއެވެ.\nހައިކޯޓުން އިއްވި ހުކުމަށް އިޝާރާތް ކުރައްވަމުން އަދުރޭ ވިދާޅުވީ އެއީ ބާތިލު ހުކުމެއް ކަމަށާއި މި ހުކުމަކީ ރައީސް އިބްރާހިމް މުހައްމަދު ސޯލިހާއި ރައްޔިތުންގެ މަޖިލީހުގެ ރައީސް، މުހައްމަދު ނަޝީދު އަޑީގައި ތިއްބަވައިގެން ޔާމީންގެ މައްޗަށް އަނިޔާވެރިވުމުގެ ގޮތުން އިއްވި ހުކުމެއް ކަމަށެވެ.\nއަދި މި ސަރުކާރު އޮއްވައި އިންސާފު ލިބިދާނެ ކަމަށް ގަބޫލުނުކުރާ ކަމަށާއި މިއީ ކަންބޮޑުވުން އޮތް ކަމެއް ކަމަށްވެސް އަދުރޭ ވިދާޅުވިއެވެ. އެގޮތުން ލަސްތަކެއް ނުވެ މި މައްސަލަ ސުޕްރީމް ކޯޓުން އިސްތިއުނާފް ކުރާނެ ކަމަށް ގަބޫލުކުރާ ކަމަށްވެސް އޭނާ ވިދާޅުވިއެވެ.\nރައީސް ޔާމީންގެ ފަރާތްޕުޅުން މި މައްސަލަ ހައިކޯޓުގައި އިސްތިއުނާފު ކުރުމުން އެ މައްސަލަ ބެއްލެވި ތިން ފަނޑިޔާރުންގެ ތެރެއިން ދެ ފަނޑިޔާރުން ވަނީ ކްރިމިނަލް ކޯޓުގެ ހުކުމަށް ތާއީދު ކުރައްވާފަ އެވެ.


ކާފިއު ވަގުތުތަކުގައި ފުލުހުންނާއެކު ސިފައިންވެސް މަގުތަަކަށް – Dhen.mv\nމުޙައްމަދު ސަނީޙް May 13, 2021 - 6:34 pm\nކޮވިޑް-19 އިން ރައްކާތެރިވުމުގެ ގޮތުން މާލޭގައި އަޅައިފައިވާ ފިޔަވަޅުތައް ތަންފީޒް ކުރަން ފުލުހުންނާއެކު ސިފައިންވެސް މަގުތަކަށް ނިކުމެއްޖެއެވެ.\nއެމްއެންޑީއެފްއިން ކުރި ޓްވީޓެއްގައި ވިދާޅުވީ މާލެ ސަރަހައްދުގައި އަޅައިފައިވާ ކޮވިޑް-19ގެ ފިޔަވަޅުތައް ތަންފީޒު ކުރުމުގައި ފުލުހުންނާ އެކު ސިފައިން ވެސް ހަރަކާތްތެރި ވަމުންދާނެ ކަމަށެވެ. މިވަގުތު މާލޭގެ އެކި ހިސާބުތަކުގައި ފުލުހުން ދަނީ ހަރަކާތްތެރިވަމުންނެވެ.\nސިފައިން މަގުތަކަށް ނިކުމެފައި މިވަނީ، ކޮވިޑް-19 އިން ރައްކާތެރިވުމަށް އެޗްޕީއޭއިން އަޅާފައިވާ ފިޔަވަޅުތައް ތަންފީޒުކުރަން ސަލާމަތީ ބާރުތައް ގުޅިގެން މަސައްކަތް ކުރެއްވުމަށް އިއްޔެ ރައީސް އެންގެވުމާ ގުޅިގެންނެވެ.\nމިއަދުން ފެށިގެން ހަފްތާއަކަށް މާލޭ ސަރަހައްދުގައި ހަވީރު 04:00 ފަތިހު 04:00 ބޭރަށް ނުކުމެ އުޅުމަކީ މަނާކަމެކެވެ. އަދި މި މުއްދަތައް މިސްކިތްތަކުގައި ޖަމާއަތުގައި ނަމާދުކުރުން ވެސް މިވަނީ މެދުކަނޑާލާފައެވެ. މީގެއިތުރުން މާލޭ ސަރަހައްދުގެ ހޮޓާ ރެސްޓޯރަންޓްތަކުގައި މީހުން ވައްދައިގެން ކެއިން ބުއިމުގެ ހިދުމަތް ދިނުން ވެސް ވަނީ މަނާކޮށްފައެވެ.\nމާލެއިން އިއްޔެ ފައްސިވީ 35 މީހުން ކަމަށް ބުނެވުނީ އޮޅިގެން: ޑރ. ނަޒްލާ\nވެކްސިން ފުރިހަމަ ކުރާ ފަރާތްތަކަށް ލުއިދޭން ދަނީ މަޝްވަރާ ކުރަމުން: މަބްރޫކް\nޖިމްތައް ހުޅުވަން ހުއްދަ ދީފި\nމިއަދުގެ ދެވަނަ ކޮވިޑް މަރު: ޖުމްލަ އަދަދު 208އަށް\n13 އަހަރުގެ ކުއްޖާގެ މަރާ ގުޅިގެން ސިޓީ ކައުންސިލުން މާލޭގައި ކެމެރާ ހަރުކުރަނީ\nސްޓެލްކޯގެ 24ވަނަ އަހަރީ ދުވަސް: އެޗްއީއޯސީއަށް އަގުހުރި ހަދިޔާތަކެއް\nޤުރްއާން އަދި އަރަބި ކިޔަވާދޭން އިންޑިއާއިން ޓީޗަރުން ގެނައީ ދިވެހި ޓީޗަރުން ނެތުމުން: އެޑިއުކޭޝަން މިނިސްޓްރީ\nމިސްކިތުގައި މާރާމާރީ ހިންގި މީހުން އަދި ހައްޔަރެއް ނުކުރޭ


ކޯވިޑް-19 : ބާރަށުން އިތުރު4މީހަކު ޕޮޒިޓިވް ވެއްޖެ ކޯވިޑް-19 : ބާރަށުން އިތުރު4މީހަކު ޕޮޒިޓިވް ވެއްޖެ\nހއ.ބާރަށުން އިތުރު4މީހަަކު ކޮވިޑް-19އަށް ޕޮޒިޓިވް ވެއްޖެއެވެ.\nމި4މީހުންގެ ސާމްޕަލް ޕޮޒިޓިވުވެފައިވަނީ ބާރަށުގައި ކަރަންޓީނުގައިހުރި މީހަކު ކޯވިޑް-19އަށް ޕޮޒިޓިވްވެ އޭނާއާ ބައްދަލުވި6މީހެއްގެ ސާމްޕަލް ތަކުގެ ތެރެއިން4މީހުންގެ ސާންޕަލް ޕޮޒިޓިވްވެގެންނެވެ.\nބާރަށު ކައުންސިލުން ވިދާޅުވީ މިއަދު ޕޮޒިޓިވްވި،4މީހުންނަކީވެސް އެއް ގެއެއްގައި ދިރިއުޅެމުންއައި4މީހުން ކަމަށެވެ. އެމީހުން މިހާރު ތިބީ ވަކިން ކޮޓަރިއެއްގައި އެކަހެރި ކޮށްފައެވެ.\nބާރަށުގައި ހޯމް ކަރަންޓީނު ފުރިހަމަކުރި9މީހަކު ކޯވިޑް-19އަށް ޕޮޒިޓިވްވެފައިވެއެވެ. އެމީހުންނާ އެރަށުގެ ބައެއް މީހުންނާ ކޮންޓެކްޓްވެފައިވާކަމަށް އެ ރަށު ކައުންސިލުގެ ނައިބު ރައީސް އަލީ ޝަމީމް ވަނީ ވިދާޅުވެފައެވެ.\nޝަމީމް ވިދާޅުވީ މިއަދު ޕޮޒިޓިވްވި4މީހުންނާއެކު ޖުމްލަ 13 މީހުން މިހާރު އެރަށުގައި ކޯވިޑް-19އަށް ޕޮޒިޓިވުވެފައިވާކަމަށެވެ. އަދި އަލަށް ޕޮޒިޓިވްވި4މީހުންނާއި ކޮންޓެކްޓުވި މީހުންގެ ސާމްޕަލް ނެގުމުގެ މަސައްކަތް މިހާރު ކުރަމުން އަންނަ ކަމަށްވެސް ޝަމީމް ވަނީ ވިދާޅުވެފައެވެ.\nއިއްޔެ އެރަށުން ޕޮޒިޓިވްވި9މީހުންގެ ތެރޭގައި ހައިރިސްކު މީހެއް ހިމެނޭ ކަމަށް އެއަތޮޅު ހޮސްޕިޓަލުންވަނީ ވިދާޅުވެފައެވެ. އެމީހާ މިހާރު ށ.އަތޮޅު ފުނަދޫގައި ހުންނަ ކޯވިޑް ފެސިލިޓީއަށް ބަދަލު ކޮށްފައިވާކަމަށް އެހޮސްޕިޓަލުން ވަނީ ވިދާޅުވެފައެވެ.\nބާރަށުން ފެނުނު މި ޕޮޒިޓިވް ކޭސްތަކާއެކު ހެލްތު ޕްރޮޓެކްޝަން އެޖެންސީ (އެޗްޕީއޭ)އިން ވަނީ އެރަށަށް އަރައި ފޭބުން މަނާކޮށްފައެވެ.


Newcastle in Man United bali kohfi\nނިއުކާސަލްއިން މެން ޔުނައިޓެޑް ބަލިކޮށްފި\nމެޗަށް ނިކުތް އިރު ރެލިގޭޝަން ޒޯންގައި އޮތް، ނިއުކާސަލް ޔުނައިޓެޑުން 1-0 ން މޮޅު މެންޗެސްޓާ ޔުނައިޓެޑް ބަލިކޮށްފި އެވެ.\nޓީމު ބިނާ ކުރުމުގައި މެނޭޖުމެންޓްގެ އެއްބާރުލުން ނުލިބޭ ކަމަށް ބުނެ، ރަފާ ބެނިޓޭޒް ސީޒަންގެ ކުރިން މަގާމުން އިސްތިއުފާ ދިނުމުން ނިއުކާސަލްއިން ގެނައީ ސްޓީވް ބުރޫސް އެވެ. އޭނާއަށް ވެސް މެނޭޖުމެންޓުން އެ ފުރުސަތެއް ނުދެ އެވެ. އެހެން ނަމަވެސް ކުޅުނު އަށް މެޗުގެ ތެރެއިން ދެ މެޗުން މޮޅުވެ އެ ޓީމު ވަނީ ރެލިގޭޝަންގެ ރަތް ރޮނގު ފަހަނައަޅައި ގޮސްފަ އެވެ.\nއެ ޓީމު މޮޅުވި ދެ ވަނަ މެޗަކީ، ރޭ ޔުނައިޓަޑް އަތުން މޮޅުވި މެޗެވެ. ޔުނައިޓެޑްގެ ފަރާތުން ފެނުނީ ދަށް ކުޅުމެކެވެ. މިއީ އެލެކްސް ފާގަސަން ޓީމު ދޫކޮށްލި ފަހުން ޔުނައިޓެޑްގެ ފަރާތުން ސީޒަންގެ ކުރީކޮޅުގައި މިހާ ދަށްކޮށް ފެނިގެންދާ ފުރުތަމަ ސީޒަނެވެ.\nރޭ ޔުނައިޓެޑްގެ ކޮޅަށް ނިއުކާސަލްގެ ލަނޑު ކާމިޔާބު ކުރީ، އުމުރުން 19 އަހަރުގެ މަޓީ ލޯންގްސްޓާފް އެވެ. ރޭ ގެ މެޗަޖީ ޕްރިމިއާ ލީގްގައި އޭނާ ކުޅުނު ފުރަތަމަ މެޗެވެ. ލަނޑު ޖެހުމުގެ ކުރިން ވެސް އޭނާ އަށް ވަނީ ނުރައްކާތެރި ބޯޅައެއް ޔުނައިޓަޑްގެ ގޯލަށް އަމާޒުކޮށް ފޮނުވާލާފަ އެވެ. އޭރިއާގެ ބޭރުން އޭނާ ފޮނުވާލި ބޯޅަ ގޯލްގެ ހުރަސް ދަނޑިގައި ޖެހިފައި ދިޔައީ ބޭރަށެވެ.\nމެޗުގެ 72 ވަަނަ މިނެޓްގައި، މަޓީ ލޯންގްސްޓާފް ލަނޑު ކާމިޔާބު ކުރީ ޖެޓްރޯ ވިލިއަމްސް އޭރިއާ ތެރޭގައި ހުރެފައި އޭރިއާގެ ބޭރަށް ދިން ބޯޅައިންނެވެ. ޖެޓްރޯ ވިލިއަމްސް ވެސް އޭރިއާ ތެރެއަށް ވަދެ ޔުނައިޓަޑްގެ ޑިފެންޑަރުން ކައިރިން ނައްޓާވެސް ލި އެވެ. އެހެންނަމަަވެސް އޭނާ ހުރި އޭންގަލުން ގޯލަށް ފޮނުވާލެވެން ނެތުމުން އޭނާ އެ ބޯޅަ ދިނީ އޭރިއާ ބޭރުގައި ހުރި ލޯންގްސްޓާފް އަށެވެ. އޭނާ ވަނީ އެއްފަހަރުން އެ ބޯޅަ ގޯލްގެ ތެރެއަށް ވައްދާލާފަ އެވެ.\nމުޅި މެޗުގައިވެސް ޔުނައިޓަޑްގެ ފަރާތުން ފެނުނީ ދަށް ކުޅުމެކެވެ. ޔުނައިޓެޑްގެ ކީޕަރު ޑޭވިޑް ޑެހެއާ ބުނީ، ޔުނައިޓެޑްގެ ފަރާތުން ފެނުނު ކުޅުން ބަލައިގަންނަން އުނދަގޫ ކަމަށެވެ. އޭނާ ބުނީ އެކަމާ ސަޕޯޓަރުންގެ ކިބައިން މާފަށް އެދޭ ކަމަށެވެ. ޓީމުގެ ކޯޗް އޮލޭ ގަނާ ސޮލްޝަޔާ ބުނީ ގަދަ ހައެއްގެ ތެރެއަށް ވަނުމަކީ އުނދަގޫ ކަމަކަށް މިހާރު ވެއްޖެ ކަމަށެވެ.


ރައްޔިތުންނަށް މުހިންމުވާ ކިތަންމެ ކުޑަކަމެއްވިޔަސް މި ސަރުކާރުން ނުކޮށް ދޫކޮށްނުލާނެ ކަމުގައި ރައީސުލްޖުމްހޫރިއްޔާގެ ނައިބު ވިދާޅުވެއްޖެ - The President's Office\nރައްޔިތުންނަށް މުހިންމުވާ ކިތަންމެ ކުޑަކަމެއްވިޔަސް މި ސަރުކާރުން ނުކޮށް ދޫކޮށްނުލާނެ ކަމުގައި ރައީސުލްޖުމްހޫރިއްޔާގެ ނައިބު ވިދާޅުވެއްޖެ\n26 އޮކްޓޫބަރު 2021، ރިފަރެންސް: 2022-487\nރައްޔިތުންނަށް މުހިންމުވާ ކިތަންމެ ކުޑަކަމެއްވިޔަސް މި ސަރުކާރުން ނުކޮށް ދޫކޮށްނުލާނެ ކަމުގައި ރައީސުލްޖުމްހޫރިއްޔާގެ ނައިބު ފައިޞަލް ނަސީމް ވިދާޅުވެއްޖެއެވެ. ރައީސުލްޖުމްހޫރިއްޔާގެ ނައިބު، މިހެން ވިދާޅުވީ ފުވައްމުލައް ސިޓީގެ އިހުގެ ނެރުތައް ބަންދުކުރުމުގެ މަސައްކަތް ފެށުމުގެ ރަސްމިއްޔާތުގައި ދެއްކެވި ވާހަކަފުޅުގައެވެ.\nއެ މަނިކުފާނުގެ ވާހަކަފުޅުގައި، މިއީ ރައްޔިތުންގެ ސަރުކާރެއް ކަމަށާއި ރައްޔިތުންގެ އަޑު އަހަން މި ސަރުކާރުގެ އިތުރުން ރައީސުލްޖުމްހޫރިއްޔާ ވަރަށް ބޮޑަށް ތައްޔާރު ކަމަށް ވިދާޅުވިއެވެ. މި މޭރުމުން ދެއްކެވި ވާހަކަފުޅުގައި، ދިވެހިރާއްޖެއަކީ އުތުރާއި ދެކުނުގައި ހިމެނޭ ހުރިހާ ރަށްތަކެއްގެ މައްޗަށް އެކުލެވޭ، ހުރިހާ ރައްޔިތުންގެ ރާއްޖެއެއް ކަމަށާއި އެގޮތުން ޚިދުމަތްތަކުގެ ފަސޭހަކަން ލިބެންޖެހޭނީ މުޅިރާއްޖޭގެ އެންމެހާ ރައްޔިތުންނަށް ކަމުގައި ރައީސުލްޖުމްހޫރިއްޔާ ފާހަގަކުރައްވާކަމުގައި ރައީސުލްޖުމްހޫރިއްޔާގެ ނައިބު ވިދާޅުވިއެވެ.\nއެ މަނިކުފާނުގެ ވާހަކަފުޅުގައި، މިއަދު ފެންނަނީ ލާމަރުކަޒީ ގާނޫނުގެ ދަށުން ހިންގުން ހަރުދަނާ ވެގެންދާއިރު ސަރުކާރުން ހުރިހާ ރައްޔިތުންނާއި ހަމައަށް ޚިދުމަތްތައް ފުޅާކޮށް، ފުރިހަމަ ކުރުމަށްޓަކައި ގިނަ މަސައްކަތްތަކެއް ކުރަމުންދާ މަންޒަރު ކަމުގައި ފާހަގަކުރެއްވިއެވެ. އެގޮތުން ތައުލީމީ ނިޒާމު ފުރިހަމަ ކުރުމަށްޓަކައި ކްލާސްރޫމްތައް އެޅުމާއި އައު ސްކޫލްތައް އެޅުމާއި އަދި ފެނާއި ނަރުދަމާ ނިޒާމު ގާއިމުކުރުމާއި މަގުތައް ހެދުމާއި، މިހެންގޮސް ތަފާތު އެކި މަސައްކަތްތައް މުޅި ރާއްޖެއިން މިއަދު ފެނިގެންދާނެކަމުގައި ވިދާޅުވިއެވެ.\nމި ރަސްމިއްޔާތުގައި ރައީސުލްޖުމްހޫރިއްޔާގެ ނައިބު ވަނީ ފުވައްމުލައް ސިޓީގެ އިހުގެ ނެރުތައް ބަންދުކުރުމުގެ ޢަމަލީ މަސައްކަތް ފައްޓަވާދެއްވާފައެވެ. ފުވައްމުލައް ސިޓީގެ އިހުގެ ނެރުތައް ބަންދުކުރުމުގެ މަސައްކަތް ފަށާފައިވަނީ އެ ސިޓީގައި މިދިޔަ ޖަނަވަރީ މަހު ހިނގާދިޔަ ހިތާމަވެރި ހާދިސާއެއްގައި މީހެއްގެ ފުރާނަ ގެއްލިދިއުމާ ގުޅިގެން އެ ސިޓީގެ ރައްޔިތުންގެ އެދުމާއެކު ރައީސުލްޖުމްހޫރިއްޔާ އެކަން ކޮށްދެއްވުމަށް އެއްބަސްވެވަޑައިގަތުމުންނެވެ. މި މަސައްކަތް ކުރުމަށް ހަމަޖެހިފައިވަނީ މޯލްޑިވްސް ޓްރާންސްޕޯޓް އެންޑް ކޮންޓްރެކްޓިންގ ކޮންޕެނީ (އެމް.ޓީ.ސީ.ސީ.) ގެ ސީ.އެސް.އާރު. ގެ ތެރޭގައި ހިމެނިގެންނެވެ.\nމި ރަސްމިއްޔާތުގައި ވަނީ ލަފާފުރުމާއި ނެރު ބޭނުންކުރުމުގައި ހިނގާފައިވާ މިފަދަ އެހެނިހެން ހާދިސާތަކުގައި ފުރާނަ ގެއްލި ގޮސްފައިވާ ފަރާތްތަކުގެ ހަނދާނުގައި 30 ސިކުންތުގެ ހަމަހިމޭންކަމުގެ ސުކޫތެއް ގެނެސްފައިވެއެވެ.\nމި ރަސްމިއްޔާތައްފަހު ރައީސުލްޖުމްހޫރިއްޔާގެ ނައިބު ވަނީ ފުވައްމުލައް ސިޓީގައި ކުރިޔަށް ގެންދާ މަގުހެދުމުގެ މަޝްރޫޢުގެ މަސައްކަތް ކުރިޔަށްދާގޮތް ބައްލަވާލައްވާފައެވެ.\nރައީސުލްޖުމްހޫރިއްޔާގެ ނައިބު، މިހާރު ފުވައްމުލައް ސިޓީއަށާއި އައްޑޫސިޓީއަށް ފަށްޓަވާފައިވާ4ދުވަހުގެ ދަތުރުފުޅުގައި ސަރުކާރުގެ މަތީ ފަންތީގެ ވަފްދެއް އެމަނިކުފާނުގެ އަރިހުގައި ބައިވެރިވެވަޑައިގަންނަވައެވެ.


Ice-cream Thakakun Covid-19 Virus Fenumun Biruverikan Ithuruvejje - Vaguthu\nޗައިނާގައި އައިސްކްރީމް ފޮށިތަކަކުން ކޮވިޑް-19 ވައިރަސް ފެނުމާއިއެކު އެގައުމުގެ ސިއްހަތާއި ބެހޭ އިދާރާ އިން ކަންބޮޑުވުން ފާޅުކޮށްފިއެވެ.\nޗައިނާގެ ހެލްތު ކައުންސިލުން ބުނީ 4836 އައިސްކްރީމް ފޮށިން ކޮވިޑް-19 ވައިރަސް ފެނިފައިވާ ކަމަށެވެ. މިހާރު މިފޮށިތައް ވަނީ ކަމާބެހޭ އިދާރާތަކުންގެ ބެލުމުގެ ދަށަށް ގެންގޮސްފައެވެ. ނަމަވެސް އިދާރާތަކަށް ފާހަގަ ނުކުރެވި ހުރި އައިސްކްރީމް ފޮށިތަކަކުން އިންސާނުންގެ ގަޔަށް ވައިރަސްގެ އަސަރު ކުރުމުގެ ފުރުސަތު ވަރަށް ބޮޑު ކަމަށް ޗައިނާގެ ހެލްތު ކައުންސިލުން ބުނެއެވެ.\nކޮވިޑް-19 ވައިރަސް ފެނުނީ "ޓިއަންޖިން ޑަކިއަޑާއޯ ފުޑް ކޮމްޕެނީ" އިން އުފައްދާފައިވާ އައިސްކްރީމް ތަކެއް ބަންދުކޮށްފައި ހުރި ފޮށިތަކަކުންނެވެ. ވައިރަސް ފެނުނު އައިސްކްރީމްތައް ހިމެނޭ ބެޗްގެ 65 ފޮއްޓެއް ވަނީ ވިއްކާފައެވެ. އެހެންކަމުން މިހާރު ކަމާބެހޭ ފަރާތްތަކުން ދަނީ އެތަކެތި ގަތް މީހުން ދެނެގަތުމުގެ މަސައްކަތް ކުރަމުންނެވެ.\nމިހާރު ވަނީ އައިސްކްރީމް އުފެއްދި ކުންފުނީގެ 1662 މުވައްޒަފުން އެކަހެރިކޮށް އެމީހުން ކޮވިޑް-19 އަށް ޓެސްޓް ކުރުމުގެ މަސައްކަތް ވެސް ފަށާފައެވެ. ޗައިނާ އިން ބުނީ މުވައްޒަފުން ކޮވިޑް-19 އަށް ޓެސްޓް ކުރުމުގެ އިތުރުން އައިސްކްރީމް ފޮށިތަކަށް ވައިރަސްގެ އަސަރު ކުރިގޮތެއް ދެނެގަތުމުގެ މަސައްކަތް ވެސް ކުރަމުން އަންނަ ކަމަށެވެ.\nތަޖުރިބާކާރުން ވިދާޅުވާ ގޮތުގައި އައިސްކްރީމް ފޮށިތަކުން ވައިރަސް ފެނުނީ ބަލި ޖެހިފައި ތިބި ބަޔަކު އައިސްކްރީމްތައް ބަންދު ކުރަން ނުވަތަ އައިސްކްރީމް އުފެއްދުމުގެ މަސައްކަތުގައި އުޅުމުން އެމީހުންގެ ސަބަބުން ކަމަށް ވުން ވެސް އެކަށީގެންވެއެވެ. ނަމަވެސް މިކަން މުޅިން ކަށަވަރު ވާނީ އިތުރު ތަހްލީލްތައް ކުރެވިގެންނެވެ.\nޗައިނާ އިން ކޮވިޑް-19 އަށް ފައްސިވާ މީހުންގެ އަދަދު ފާއިތުވި ދެތިން ދުވަހު ވަނީ އިތުރުވެފައެވެ. އިއްޔެ ވެސް އެގައުމުން 130 މީހަކު ކޮވިޑް-19 އަށް ފައްސިވިއެވެ.\nޖެނުއަރީ 16, 2021 18:31\nމިޤައުމަށް ވަރަށް ގިނަ މުދާ އެތެރެ ކުރަނީ ޗައިނާއިން ! ވަރަށް ބޮޑަށް ބަލަން ވެއްޖެ މައްސަލައެއް !\nޖެނުއަރީ 17, 2021 13:04\nމިއިންމިއެގެނީ ފިނިކުރެވި ފައިވާ ކާއެއްޗެހީ ގައި ވައިރަސް ހުންނާނެ ކަން